
PREFACE 


LA  traduction  des  fables  d'Ésope  en  vers  français, 
par  Gilles  Corrozet,  que  nous  réimprimons  ici,  est 
devenue  aujourd'hui  extrêmement  rare,  et  les  quel- 
ques exemplaires  qui  passent  en  vente  publique  attei- 
gnent des  prix  fort  élevés.  C'est  ce  qui  a  engagé  le 
savant  éditeur  du  Cabinet  du  Bibliophile  à  faire  entrer 
cet  ouvrage  dans  sa  curieuse  collection. 

Ce  petit  livre  mérite  à  tous  égards  de  figurer 
dans  une  collection  destinée  aux  bibliophiles  et  aux 
amateurs,  toujours  plus  nombreux,  des  poésies  peu 
connues  duXVI^  siècle.  Il  est,  à  notre  connaissance, 
la  première  version  poétique  qui  ait  été,  sinon  faite, 
du  moins  publiée,  du  recueil  des  fables  d'Ésope  qui 
avait  joui  d'une  si  grande  popularité  pendant  tout  le 
moyen  âge;  de  nombreuses  traductions  en  prose,  pu- 
bliées au  ^V°  et  au  commencement  du  XVI^  siècle, 
en  sont  la  preuve  ainsi  que  lestraductions  envers  du 
XIII°  et  du  X1V°  siècle,  que  l'on  a  publiées  depuis 
quelques  années  (les  deux  Esopet  dans  Robert;  les 
Fables  de  Marie  de  France:  les  Fables  du  manuscrit 
de  Chartres,  etc.,  etc.). 

L'œuvre  de  Gilles  Corrozet,  qui  popularisait  les 

a 

fables  d'Ésope,  eut  tout  de  suite  un  grand  succès  que 
prouvent  trois  éditions  successives  faites  à  peu  d'an- 
nées d'intervalle  les  unes  des  autres  et  devenues 
toutes  trois  d'une  grande  rareté. 

La  première  çdition  est  de  1 542,  petit  in-S^».  Elle 
fut  imprimée  par  Denis  Janot  ;  c'est  celle  que  nous 
avons  choisie  pour  notre  réimpression. 

Les  exemplaires  en  sont  fort  rares,  et,  parmi  ceux 
qui  sont  connus,  plusieurs  sont  défectueux.  L'exem- 
plaire de  la  bibliothèque  de  l'Arsenal,  qui,  à  notre 
connaissance,  est  la  seule  bibliothèque  publique  qui 
possède  les  trois  éditions  de  ces  fables,  est  incomplet 
des  dix  dernières  pages  et  s'arrête  au  verso  de  la 
fable  95.  La  bibliothèque  Nationale  a  acquis  récem- 
ment un  exemplaire  complet;  c'est  un  petit  in- 8° 
de  200  feuillets  non  numérotés.  C'est  celui  que  nous 
avons  reproduit.  Il  porte  le  n°  Y,  6543,  et  est  dé- 
posé à  la  Réserve. 

La  seconde  édition  date  de  deux  ans  plus  tard. 
Elle  est  de  1 544  et  fut  imprirriée  également  par  Denys 
Janot,  qui  était  devenu  entre  temps  Imprimeur  du  Roy 
en  langue  françoyse  et  libraire  juré  de  l'Université  de 
Paris,  comme  l'indique  le  nouveau  titre  dont  il  fait 
suivre  son  nom.  C'est,  de  même  que  le  volume  précé- 
dent, un  petit  in-8°  de  200  feuillets  non  numérotés, 
terminé  par  la  marque  du  libraire,  un  vase  contenant 
un  bouquet  d'orties,  avec  le  monogramme  et  les  deux 
devises  imprimées  verticalement  des  deux  côtés  :  Patcre 
dut  abstins  et  Nul  ne  s'y  frotte.  Les  mêmes  enca- 
drements des  pages  ont  servi  pour  les  deux  éditions, 

ainsi  que  les  mêmes  bois  représentant  les  sujets  des 
fables  ;  mais  les  encadrements  n'ont  pas  été  employés 
dans  le  même  ordre  dans  l'édition  de  1 544  que  dans 
celle  de  1 542 ,  ce  qui,  du  reste,  n'a  pas  grande  impor- 
tance. Brunet,  dans  son  Manuel  du  Libraire  et  du 
Bibliophile,  ne  cite  que  cette  édition  de  1  544  et  ne 
semble  pas  avoir  vu  l'édition  de  1 542. 

Voici  ce  qu'il  dit  de  l'édition  de  1 544: 

<  Édition  fort  recherchée,  mais  qui  se  trouve  dif- 
ficilement, surtout  bien  conservée.  On  en  cite  une  de 
1 542  par  le  même  imprimeur.  Celle  de  1 544,  en  ma- 
roquin rouge,  s'est  vendue  i  liv.  14  sh.  Heber,  et  un 
très  bel  exemplaire  en  maroquin  vert  jusqu'à  140  fr. 
Nodier.  » 

L'exemplaire  de  la  bibliothèque  de  PArsena!,  quoi- 
que très  beau  et  fort  grand  de  marges,  est  défec- 
tueux; il  y  manque  les  feuillets  contenant  les  fables 
81  à  88. 

L'édition  de  1 544  n'est  pas  la  reproduction  textuelle 
de  celle  de  1 542.  Corrozet,  qui  a  évidemment  donné 
ses  soins  à  cette  seconde  édition,  y  a  fait  de  nombreu- 
ses corrections  dont  plusieurs  sont  assez  intéressantes; 
nous  les  avons  soigneusement  relevées  ;  on  les  trouvera 
à  la  fin  du  présent  volume. 

D'abord  Corrozet  a  rajeuni  presque  uniformément 
l'orthographe  des  mots  auxquels  il  avait  conservé  leur 
forme  archaïque  dans  la  première  édition.  Nous  n'a- 
vons pas  cru  devoir  relever  cette  correction,  qui  aurait 
démesurément  grossi  les  notes  (il  aurait  été  plus 
aisé  de  reproduire  l'édition  elle-même),  mais  nous 

croyons  devoir  signaler  aux  personnes  qui  s'occupent 
de  la  réforme  orthographique  de  la  langue  française 
au  XVI**  siècle  le  mouvement  qui  se  produisit  de  1^42 
à  1 544  et  dont  les  deux  éditions  des  fables  de  Cor- 
rozet  portent  la  trace.  Les  corrections  et  les  va- 
riantes que  nous  avons  relevées,  et  qui  changent 
souvent  des  vers  entiers,  sont  assez  généralement 
heureuses. 

A  ces  deux  éditions  de  1 542  et  de  i  ^44  vient  s'en 
ajouter  une  troisième,  imprimée  à  Lyon,  par  Jean  de 
Tournes, en  1 583, petit  in-i6,quisemb!eavoiréchappé 
à  tous  les  bibliophiles  et  à  Brunet  lui  même,  qui  l'in- 
dique comme  étant  la  reproduction  de  la  traduction 
d'Ant.  du  Moulin, 

Cette  dernière  édition  a  cependant  un  intérêt  tout 
particulier,  car  elle  contient  vingt-trois  fables  de  plus 
que  les  deux  éditions  précédentes,  qui  n'en  conte- 
naient chacune  que  cent.  En  outre,  le  volume  est 
terminé  par  une  Vie  d'Esope  extraicte  de  VolaUrran  et 
autres  autheurs,  que  nous  avons  reproduite  à  la  fin  de 
ce  volume.  Pour  le  reste,  l'édition  de  1583  n'est  guère 
que  la  reproduction  du  texte  de  la  première  édition, 
celle  de  1 542,  et  non  de  l'édition  de  i  ^44,  vraisembla- 
blement corrigée  par  Corrozet  lui-même,  mais  que  l'im- 
primeur n'a  peut-être  pas  connue.  Elle  ne  reproduit 
pas  le  privilège  du  roi  qui  figure  dans  les  deux  éditions 
précédentes,  et  n'a  pas  non  plus  les  élégants  encadre- 
ments des  pages.  —  Chaque  fable  est  ornée  d'une  pe- 
tite gravure  sur  bois  d'une  exécution  meilleure,  quoi- 
que plus  compliquée,  que  celles  des  éditions  de  1  542 

tt  de  1 544.  Le  volume  se  termine  à  la  page  271  recto, 
par  la  marque  de  l'imprimeur,  qu'a  reproduite  de  nos 
jours  le  grand  imprimeur  de  Lyon,  Louis  Perrin  :  un 
génie  soutenant  une  longue  banderole  entrelacée  sur 
laquelle  se  trouve  la  devise  Art  est  son  Dieu,  ana- 
gramme du  nom  de  Jean  dt  Tournes. 

L'intérêt  de  ces  fables  d'Ésope,  outre  la  curiosité 
qu'elles  ont,  ainsi  que  nous  l'avons  dit,  d'être  la  pre- 
mière traduction  ou  paraphrase  en  vers  publiée  en 
France,  réside  encore  dans  la  grande  variété  des 
rythmes  employés  parCorrozet.  On  peut  dire  que  l'au- 
teur s'est  servi  de  presque  toutes  les  formes  de  vers  et  de 
rythmes  employés  par  ses  confrères,  les  poètes  du 
XVI®  siècle,  si  savants  en  ces  sortes  de  tours  de  force 
poétiques.  A  ce  point  de  vue,  la  lecture  et  l'étude  de 
ces  fables  sont  fort  curieuses.  Un  autre  mérite,  c'est  la 
naïveté  de  l'auteur.  Nous  évitons  à  dessein  d'écrire  le 
nom  de  La  Fontaine  à  cropos  de  Corrozet,  car  le  sou- 
venir, je  ne  veux  pas  dire  la  comparaison,  serait  écra- 
sant. Cependant,  toutes  proportions  gardées,  Corrozet 
peut  être  considéré,  et  ce  n'est  pas  pour  lui  un  mince 
honneur,  comme  un  des  précurseurs  du  Bonhomme. 
Quelquefois,  com.me  lui,  mais  bien  rarement  cependant, 
il  se  met  en  scène;  il  s'intéresse  à  ses  personnages  ; 
parfois  il  relie  entre  elles  deux  ou  trois  fables  qui  se 
suivent  dans  son  recueil,  comme  par  exemple  les 
fables  2,  le  Loup  et  V  Agneau,  et  G  Je  Loup  et  la  Grue, 
011  c'est  l'os  de  l'Agneau  qui  est  resté  dans  la  gorge 
du  Loup  et  qui  létrangle.  D'autres  fois,  comme  dans 
la  fable  85,  des  Deux  Amis  et  V Ourse,  la  moralité  est 

toute  différente  de  celle  de  la  fable  de  La  Fontaine, 
mais  tout  aussi  ingénieuse  et  peut-être  même  sortant 
plus  directement  du  sujet.  Le  compagnon,  se  relevant 
après  le  départ  de  l'Ourse,  répond  à  son  ami  qui  lui 
demande  ce  qu'elle  lui  a  dit  :  Celle-ci 

m'a  bien  admonesté 

Que  je  ne  voise  jamais  prés  ou  loin 

Avccques  ceux  qui  laissent  au  besoin 

Leurs  compagnons.  Ceux  qui  font  tels  défauts, 

On  les  peut  bien  appeller  faux, 

Qui  sont  amis  seulement  de  la  bouche. 

En  voilà,  ce  nous  semble,  assez  pour  expliquer  les 
différents  genres  d'intérêt  littéraire  et  bibliographique 
qui  justifient  cette  réimpression.  Il  nous  reste  à  expli- 
quer maintenant  ce  qui  peut  paraître  étrange  à  pre- 
mière vue  aux  lecteurs  de  ce  petit  livret  :  la  devise 
qui  se  trouve  en  tête  de  chaque  fable,  ainsi  que  les 
quatre  vers,  souvent  bien  médiocres,  qui  l'accompa- 
gnent et  qui  précèdent  la  fable  même. 

Cette  disposition,  qui  ne  se  comprend  pas  bien  dans 
notre  édition  dépourvue  des  illustrations  des  trois 
éditions  de  Corrozet,  s'explique  tout  naturellement 
lorsque  l'on  a  devant  les  yeux  les  deux  éditions  de 
1 542  et  de  I  544. 

Chaque  fable  est  imprimée  sur  deux  pages.  Sur  la 
page  de  gauche  se  trouve  un  très  élégant  encadrement 
gravé  sur  bois  et  variant  de  fable  à  fable.  Au  mi- 
lieu de  cet  encadrement  se  trouve  une  petite  gravure 

sur  bois  représentant  ie  sujet  de  la  fable  surmonté  de 
ia  devise  et  accompagné  du  quatrain.  La  fable  elle- 
même  occupe  toute  la  page  de  droite.  Nous  eussions 
voulu  reproduire  cette  disposition  dans  notre  édition; 
mais  l'absence  d'encadrement  d'une  des  pages  aurait 
fait  un  vide  qui  n'eût  pas  été  agréable  à  l'œil,  tandis 
qu'en  plusieurs  circonstances  on  aurait  été  obligé  de 
resserrer  considérablement  le  texte  de  la  pagede  droite, 
car  les  fables  sont  d'inégale  dimension,  quoique  ayant 
toutes,  plus  ou  moins,  les  longueurs  nécessitées  par 
l'obligation  de  remplir  la  page. 

Quant  à  l'auteur  de  ces  fables,  nous  n'avons  rien  à 
en  dire.  Gilles  Corrozet  est  aujourd'hui  assez  connu 
des  curieux  et  des  bibliophiles.  On  a  réimprimé  à  plu- 
sieurs reprises  ses  publications,  particulièrement  cel- 
les qui  ont  rapport  à  la  description  de  l'ancien  Paris, 
et  nous  ne  pouvons  mieux  faire  que  de  renvoyer  nos 
lecteurs  à  l'excellente  notice  dont  M.  Paul  Lacroix, 
le  savant  Bibliophile  Jacob,  a  fait  précéder  sa  réim- 
pression de  la  Fleur  des  Antiquités  de  Paris. 

Un  mot  encore.  Si,  comme  nous  l'espérons,  cette 
réimpression  est  favorablement  accueillie  des  am.a- 
teurs,  elle  pourra  servir  de  point  de  départ  à  un 
recueil  curieux  des  différents  fabulistes  qui  ont  été,  au 
XVI°  et  au  XVI I"^  siècle,  les  précurseurs  et  les 
contemporains  de  notre  La  Fontaine,  qui  n'a  pas  eu  ce 
rivaux. 

Château  de  Saint-Hilaire.  Juin  1883. 


Les  Fables 

DV    TRESANCIEN    ESO- 

PE     PHRIGIEN     PREMIERE- 

ment  efcriptes  en  Grsec,  & 

depuis  mifes  en  Rithme 

Françoife. 

Auec  priuilege  du  Roy 
1542 

A  paris  en  l'imprimerie  de  Denis  la- 
not  demeurât  en  la  rue  neufue  noftre 
Dame,  à  l'éfeigne  fainct  lehâ  baptifte. 


IL  estdeffendu,  par  lettres  patentes  du  Roy 
nostre  sire,  à  tous  Imprimeurs,  Libraires  et 
aultres ,  de  non  imprimer  en  ce  Royaulme,  ou 
exposer  en  vente  le  livre  des  Fables  d'Esope  tra- 
duyten  François,  jusques  à  quatre  ans,  à  compter 
du  jour  qu'il  sera  achevé  d'imprimer,  sur  les  pei- 
nes contenues  audictes  lettres  de  privilège  sur  ce 
despeschées  du  qualriesme  jour  d'aoust  mil  cinq 
cens  quarente  deux. 

Par  le  Roy.  GuiOT. 


A    TRESHAULT    ET    TRESPUISSANT 
PRINCE 

MONSEIGNEUR    HENRY 

DAULFHIN  DE  VIENNOIS,   DUC    DE   BRETAIGNE 
ET    PREMIER  ENFANT    DE    FRANCE 

GILLES     CORROZET 

Son  humble  serviteur, 
Salut. 

Les  grandz  seigneurs,  riches  et  oppulentz, 
Pour  se  monstrer  puissantz  et  excelientz, 
Les  fortz  chasteauîx  et  palais  ediffient, 
Et  à  bastir  telz  lieux  se  gloriffient, 
Pour  la  grandeur,  pour  la  force  et  matière, 
Pour  la  haulteur  et  la  closture  entière 
Des  bastimens,  dont  sont  construction, 
Où  il  n'y  a  rien  d'imperfection. 

Mais  ceulx  qui  sont  moindres  et  mecanicques, 
Pauvres  de  biens,  laboureurs  et  rusticques, 
Font  seulement  petites  maisonnettes, 
Tugurions,  cabanes  et  logettes 
De  pauvre  estoffe  et  petite  durée, 
Selon  qu'ilz  ont  leur  force  mesurée. 


Ainsi  est-il,  o  prince  trespuissant, 
Royalle  fleur  du  beau  Liz  florissant, 
Que  ceulx  qui  sont  abondantz  en  sçavoir 
Pour  le  jourd'huy  nous  font  entendre  et  veoir 
Leurs  bastimens  accomplis  et  parfaictz, 
Qui  sont  les  dictz  et  escriplz  par  eulx  faictz. 
Tant  bien  disantz.  en  termes  sy  exquis, 
Qu'à  la  matière  et  subject  est  requis. 

Pour  le  présent  le  royaulme  de  France 
De  telles  gentz  n'a  faulte  ne  souffrance, 
Et  se  peult  bien  sur  tous  donner  le  pris 
Qu'il  a  en  soy  la  fleur  des  bons  espritz, 
Qu'en  toute  langue  homme  sçavant  s'y  treuve, 
Dont  n'est  besoing  faire  plus  grande  preuve. 

Ouitre  ceulx  là  qui  font  si  beaulx  ouvraiges, 
Moindres  y  a  en  sçavoir  et  langaiges, 
Qui  toutesfois,  par  bon  zelle  et  vouloir, 
Taschent  de  loing  à  se  faire  vailoir, 
En  bastissant,  selon  leur  fantasie, 
Petits  traictez  de  basse  poésie, 
Qui  ne  sont  pas  du  tout  à  rejecter, 
Car  on  s'y  peult  maintesfois  délecter 
Autant  qu'aux  grandz,  et  le  bien  et  prouffit 
Qui  en  provient  aux  bien  veuiilantz  suffit. 

Or  ay-je  faict  (Prince  tresmagnanime) 
Ce  bastiment  d'assez  petite  estime. 
En  quoy  faisant,  pour  mon  avancement, 
J'ay  prins  d'aultruy  la  pierre  et  le  ciment  : 


Ce  sont  recitz,  appologues  et  fables, 
Pleines  de  sens,  subtilles,  délectables, 
Dont  a  usé  Esope  Phrigien, 
Fabulateur  et  poète  ancien  ; 
Et  par  cela  il  adresse  les  mœurs, 
A  composé  hommes  prudentz  et  meurs, 
A  enseigné  ce  qui  estoit  de  faire 
Pour  vivre  bien  et  fuyr  le  contraire. 
Puis,  quand  j'ay  eu  la  matière  propice» 
J'en  ay  basty  ce  petit  ediffice. 

Cecy  n'est  pas  ung  ouvraige  doré 
Digne  qu'il  soit  de  personne  honoré, 
Pour  estre  mis  au  nombre  des  autheurs 
Dignes  de  nom,  poètes,  orateurs  ; 
Et  toutesfois  j'ay  prins  la  hardiesse 
D'en  faire  don  et  offre  à  ta  noblesse, 
En  m'asseurant  que  ta  grandeur  tant  haulte 
Ne  prendra  garde  à  moy  ny  à  ma  faulte, 
Ny  au  livret,  qui  n'a  la  qualité 
Pour  estre  offert  à  ton  authorité. 
Mais,  tout  ainsi  que  lu  n'as  en  desdaing 
Chasser  au  lièvre  aussi  bien  comme  au  dain, 
Et  que  tu  preus  aggreable  souvent 
Maison  champestrc,  à  la  pluye  et  au  vent, 
J'ay  cest  espoir  qu'un  jour  devant  ta  face 
Ce  livre  mien  trouvera  quelque  grâce. 
Non  pour  la  langue,  ou  pour  le  translateur, 
Mais  pour  le  sens  et  pour  son  propre  autheur, 
Qui  l'a  escript  en  graec  premièrement, 
Et  par  lequel  il  a  joyeusement 


Loué  vertu,  blasmé  faictz  deshonnestes, 

Introduisant  oyseaulx,  poissons  et  bestes, 

Pour  reformer  les  hommes  mal  vivantz, 

D'iniquité  les  traces  ensuyvantz, 

Et  leur  donner  une  reigie  de  vivre 

Non  pour  péché,  mais  pour  la  raison  suyvre. 

C'est  le  premier  qui  du  temps  tres-antique 

A  inventé  tel  stille  poeticque, 

Duquel  aussi  des  saiges  les  plus  vieulx 

Ont  ensuyvy  les  dictz  tant  précieux; 

Mesmes  Platon  le  divin  a  escript 

Que  Socrates,  prés  de  rendre  l'esprit, 

Pour  son  vieil  aage,  escripvoit  enbeaulx  vers 

Ses  dictz  moraulx  et  ses  comptes  divers  ; 

Et  après  luy  plusieurs  aultres  n'ont  eu 

Honte  d'avoir  ainsi  painct  la  vertu 

Et  le  péché,  affin  qu'expérience 

Aydast  à  l'homme  à  trouver  sapience. 

Voyla  que  c'est,  et  dont  seray  joyeux 
S'il  peult  venir  ung  jour  devant  tes  yeulx. 

Dieu,  qui  les  Roys  faict  sur  tous  dominer. 
Te  doint  ce  bien  d'heureusement  régner 
A  l'advenir,  comme  maistre  et  seigneur, 
A  ton  salut,  à  sa  gloire  et  honneur. 

PLUS  QUE   MOINS. 
JISj 


LES    FABLES 

DU    TRES-ANCIEN    ESOPE 


L'Ignorant. 


Comme  le  Coq  ne  va  querant 
La  pierre  précieuse  et  belle, 
Ainsy  ne  cherche  l'ignorant 
La  science  spirituelle. 


DU  COQ  ET  DE  LA  PIERRE  PRECIEUSE. 
Fable  Première. 

Ung  Coq,  cherchant  sa  viande  et  pasture 
Sur  ung  fumier,  en  fange  et  pourriture^ 
Gratant  des  piedz,  une  pierre  trouva 
De  très  grand  pris  :  il  la  laisse  et  s'en  va, 

En  luy  disant  :  «  Ha!  pierre  précieuse^ 

Qjii  tant  es  belle  et  bonne  et  gracieuse, 

C est  grand  dommaige  et  pour  toy  grand  malheur 

Qu'homme  sçavant  qui  cognoist  ta  valleur 

Ne  fa  trouvée  en  ce  lieu  ord  et  vague  : 

Il  en  feroit  quelque  tresriche  bague. 

Mais  moy  qui  t'ay  en  ce  fumier  trouvée, 

Par  moy  n  est  point  ta  bonté  esprouvée; 

Je  ne  te  veulx,  de  toy  je  nay  que  faire, 

C'est  pour  celluy  qui  en  a  plus  affaire. 

Et  pour  sonfaict  te  souhaitte  et  désire; 

A  sy  grand  bien  et  sy  hault  je  n^aspire.  » 

Ainsi  le  fol,  par  son  insipience, 
N'a  cure  et  soing  de  la  bonne  science. 
Il  ne  veult  point  aux  lettres  prouffiter. 
Tant  seulement  il  se  veult  arrester 
Aux  biens  mondains  pleins  de  corruption. 
Aux  folz  plaisirs  remplis  d'infection. 
Il  se  complaist  à  faire  demourance 
Es  lieux  fangeux,  ténèbres  d'ignorance  : 
Ainsi  est  il  à  ce  coq  bien  semblable 
A  qui  ne  chault  de  la  pierre  vallable. 
Car  par  la  pierre  est  science  entendue, 
Parmy  les  biens  de  ce  monde  estendue. 

Le  Maiilvais  cherche  occasion  de  faire 
mal  à  l'Innocent. 


On  dicl  en  vulgaire  langaige  : 
«  Qui  veult  faire  mal  à  son  chien, 
Présuposé  qu'il  n'en  soit  rien, 
Toutesfois  dict  qu'il  a  la  raige.  » 


DU  LOUP  ET  DE  L'AIGNEAU. 

Fable  II. 

Ung  Loup  tout  gris,  fin  et  malicieux, 
Et  ung  Aigneau  tout  simple  et  dehonaire, 
Dans  ung  ruysseau  plaisant  et  gracieux 
Beuvoient  tous  deux  selon  leur  ordinaire, 
V Aigneau  à  val  et  le  vieux  Loup  à  mont, 
Qui,  en  fureur  provoqué  et  semond, 
Dict  à  r Aigneau  :  «  Poarquoy  trouble  tu  tant 
Ce  beau  ruysseauoù  me  viens  esbatantf  n 

VAigneau  respond,  non  pas  à  la  voilée  : 
«  Certes,  Seigneur,  je  n'ay  point  l'eau  troublée 
Je  suis  dessoubz,  et  au  dessus  vous  estes. 
—  Ton  père  ung  jour  me  feit  telles  molestes, 
Ce  dict  le  Loup,  et  pour  luy  tu  mourras  : 
Riens  n'y  vauldront  prières  ny  requestes, 
A  ce  ruysseau  jamais  tu  ne  boiras.  ^ 

Lors  Vestrangla  nonobstant  sa  défense. 

Là  n'eust  povoir  juste  allégation. 

Ainsi  les  grands,  sans  qu'on  leur  face  offence, 

Font  aux  petitz  injuste  oppression. 

Par  quelque  dol  ou  cavilation, 

Par  hault  parler,  par  force  ou  par  richesse, 

L'homme  maling  l'innocent  tue  et  blesse  ; 

En  telle  ardeur  de  convoitise  il  entre 

Que  de  ses  biens  se  nourrit  et  engresse. 

Et  de  son  sang  se  repaist  à  plein  ventre. 

Qui  pense  mal,  mal  liiy  advient 


Souvent  reçoit  pugnition 

Celluy  qui  faict  déception: 

Qui  contre  aultruy  quelque  mal  pense, 

Il  en  reçoit  la  recompense. 


DU  RAT  ET  DE  LA  GRENOILLE. 

Fable  III. 

Celluy  qui  tasche  à  decepvoir 
Son  prochain  par  quelque  finesse, 
Le  mal  qu'il  vouloit  concepvoir 
Tumbe  sur  luy  et  sy  le  blesse; 
Quiconcques  son  prochain  oppresse 
Et  luy  veult  estre  desloyal, 
Son  péché  contre  luy  s'adresse; 
Pour  mal  qu'il  pense,  luy  vient  mal^ 

Ainsi  qu  à  la  Grenoille  advint 
Qui  ne  faisait  que  mal  penser. 
Ung  Rat  devers  elle  s'en  vint 
Pour  sur  son  corps  la  mer  passer. 
Tous  deux  se  vont  en  mer  lancer, 
Et  la  Grenoille,  en  Veaue  plus  forte, 
Voulut  leurs  deux  piedz  enlasser. 
Et  sur  son  doz  ainsi  le  porte. 

La  Grenoille  falacieuse 
Voulut  le  Rat  en  mer  plonger, 
Et  tant  feit  la  malicieuse 
Qu'es  undes  le  feit  submerger; 
Sur  elle  tumba  le  danger. 
Car  une  Escouffe  en  diligence 
La  vint  dessirer  et  manger 
Par  droicte  et  bien  juste  vengeance. 


OiC 

Ne  convoiter  choses  incertaines. 


Si  tu  t'arrestes  à  une  umbre, 
Délaissant  la  chose  certaine, 
Ton  espérance  sera  vaine. 
Et  en  souffriras  grief  encombre. 


DU  CHIEN  ET  DE  LA  PIECE  DE  CHAIR. 

Fable  IIII. 

Ung  Chien  portait  une  pièce  de  chair 
Dedans  sa  gueule,  et  se  print  à  marcher 
Sur  une  planche  en  passant  la  rivière, 
Et  le  soleil,  par  sa  claire  lumière, 
Faisoit  de  luy  et  de  la  chair  aussi 
Ung  umbre  en  l'eaue.  Or  advint  il,  ainsy 
Qu'il  passoit  Veaue,  icelle  umbre  advisa, 
Laquelle  alors  plus  que  la  chair  prisa, 

Car  il  la  laisse  et  à  Vamhre  se  prend; 
Mais  il  n  advient  ce  que  fol  entreprend, 
Riens  il  ne  treuve  et  deceu  se  voit  estre  : 
Doncq  à  Vahhoy  il  donna  à  cognoistre 
Qu'il  esleut  mal  :  «  Ha!  pauvre  misérable j 
Ce  crioiî-ily  ton  chois  n'est  pas  valable; 
Tant  as  esté  de  ton  bon  sens  loingtain, 
Que  l'incertain  as  prins  pour  le  certain.  » 

Nous  cognoissons  doncques,  par  celluy  Chien 
Laissant  le  bien  et  s'arrestant  à  rien. 
Que  nous  devons  sy  saigement  choisir 
Qu'au  chois  n'ayons  ne  mal  ne  desplaisir  : 
Car  nous  voyons  que  ceulx  là  qui  s'arrestent 
Aux  biens  d'aultruy,  et  sans  fin  les  convoittent, 
Ce  temps  pendant  perdent  le  leur  entier  : 
C'est  le  lo'ier  d'ung  qui  jaict  tel  mestier. 


D!C 

N'avoir  affaire  avec  plus  grand  que  soy. 


Avec  ung  grand  ne  t'associe, 
De  le  hanter  ne  te  soucie  : 
Sy  tu  veulx  croire  bon  conseil, 
Ne  te  mectz  qu'avec  ton  pareil. 


DU    LYON,    DE    LA    BREBIS 

ET   AULTRES   BESTES. 

Fable  V. 

Le  fort  Lyon,  prince  des  aultres  bestes. 
Par  les  foresîz  alloit  faire  ses  questes  ; 
La  lourde  Vache  et  la  Brebis  estoient 
Avecques  luy,  et  ensemble  questoienî. 
Lors  ont  trouvé  ung  Cerf  grand  et  cornu , 
Et  de  si  prés  l'ont  chassé  et  tenu 
Qu'ilz  l'ont  occis.  Quand  ce  vint  à  partir 
La  venaison  :  a  Je  vous  veulx  advenir 

[Dit  le  Lyon)  qu'à  moy  qui  suis  seigneur, 
La  part  première  {à  cause  de  Vhonneur) 
Doit  estre  à  moy;  et  la  seconde,  pource 
Que  plus  que  vous  'fay  faict  treslongue  course; 
La  tierce  aussi,  parce  qu'en  mon  effort 
Par  dessus  vous  je  suis  beaucoup  plus  fort. 
Qui  pour  la  quarte  après  s'esforcera 
Incontinent  mon  ennemy  sera. 
Tout  est  à  moy,  que  chascun  se  pourchasse 
Sans  riens  prétendre  à  la  présente  chasse.  » 

Par  telz  moyens  et  alegations. 
Les  puissans  font  maintes  exactions 
Sur  les  petis,  et  par  dol  et  malice 
Leur  ostent  tout  contre  droict  et  justice. 

Rare  est  la  foy,  voire  des  plus  puissantz. 
Vers  les  petis  qui  sont  oheissantz. 
Si  tu  vis  donc  avec  plus  grand  que  toy, 
Cest  ung  grand  bien  s'il  te  garde  sa  foy. 


CM/-» 

Le  bien  perdu  fa'icî  à  l'ingrat 


Ji  n'est  rien  plus  mal  employé 
Que  de  faire  à  l'ingrat  du  bien. 
Quiconques  l'aura  essayé 
Une  aultre  fois  s'en  garde  bien. 


DU  LOUP  ET  DE  LA  GRUE. 

Fab'e  VL 

Ung  meschanî  Loup  la  Brebis  dévora, 
Mais  en  mengeanî  il  se  trouva  fasché  : 
Dans  le  gosier  ung  os  luy  demoura. 
Lors  ne  cessa  tant  qu'il  fust  arraché. 
Pour  se  guérir  alla  remède  querre 
Vers  les  oyseaulx  et  besîes  de  la  terre; 
Guery  ne  Vont,  disantz  que  son  torment 
Estoiî  loyer  bien  digne  d'un  gourmand. 
Fables  d'Esope.  I.  3 

Qaiconqaes  faicî  à  aultruy  quelque  oultraige 
Contre  raison,  justice  et  équité, 
Il  luy  survient  îousjours  perte  et  dommaige  : 
Deceii  se  void  qui  faict  iniquité. 

A  une  Grue  il  feit  grande  promesse 
De  quelque  don  s'elle  luy  peult  oster; 
Lors  son  long  col  dedans  sa  gueulle  adresse, 
Emporte  Vos  sans  plus  le  tormenter, 
Et,  cela  faict,  demande  son  salaire. 
Mais  le  faulx  Loup,  qui  ne  veult  satisfaire, 
Luy  dict  :  «  Va-t'en,  et  si  me  remercie, 
Car,  s'il  m'eust  pieu,  je  f  eusse  osté  la  vie 
Tandis  qu'estoit  ton  long  col  estendu 
En  mon  gosier.  »  Lors  va  dire  la  Grue  : 
«  Le  bien  qu'on  faict  à  l'ingrat  est  perdu, 
Car  pour  bonté  est  maulvais'tié  rendue.  » 


œ 

Ne  rendre  niai  pour  bien. 


Ne  fais  ainsi  que  la  Couleuvre, 
Ne  rendz  le  mal  pour  le  bien  faict 
Sy  on  te  faict  quelque  bon  œuvre, 
Il  doibt  estre  aussi  satisfait. 


DU  RUSTICQ^UE  ET  DE  LA  COULEUVRE. 

Fable  VIL 

Ung  laboureur  et  champestre  rusticque, 
En  temps  d'hyver,  dessus  la  neige  froide, 
Trouva  gisante  en  une  voye  oblique 
Une  Couleuvre  à  demy  morte  et  royde. 
Lors  sa  pitié  il  luy  manifesta. 
Pour  la  chauffer  en  l'hostel  la  porta  ; 
Mais,  aussi  tost  que  la  chaleur  sentit, 
Par  la  maison  elle  se  transporta, 

Et  par  siffler  tout  le  lieu  infecta 
Si  malement  qu'elle  l'empuanîiî. 

Le  laboureur  empoigne  une  coignée, 

Et  court  après  la  Couleuvre  tortue, 

En  la  tensant  l'a  frappée  et  coignée; 

Mais  peu  s^en  fault  que  ne  le  blesse  ou  tue. 

«  Est-ce  [dist-il)  la  mercy  et  la  grâce 

Que  j'ay  de  toy?  Prens  tu  bien  telle  audace 

De  me  tuer,  et  je  t'ay  donné  vie?  » 

0  le  grand  mal  quand  on  tue  ou  menasse 
Celluy  lequel  tout  son  bien  luy  pourchasse! 
Cela  procède  et  vient  d'ingrate  envie. 

Ne  faire  chose  indigne  de  soy. 


L'homme  sot  plain  d'oultraige 
Au  grant  veult  faire  honte; 
Mais  vertueux  couraige 
De  tel  fol  ne  tient  compte. 


DU  SANGLIER  ET  DE  L'ASNE 

Fable  VllI. 

Ung  Asne  lourd,  de  maulvaise  nature, 
Ung  Porc  sanglier  mo^uoiî  et  desprisoit, 
Pour  l'irriter  luy  faisait  mainte  injure j 
Et  le  Sanglier  gravement  luy  disait  : 
«  0  paresseux,  contre  toy  ne  m'indigne. 
Tu  es  pourtant  de  griefve  peine  digne 
Pour  ton  mal  faict  et  ta  témérité  ; 
Et  toutesfois  que  je  n'ay  mérité 

Aulcune  honte  ou  laide  moquerie , 

Tu  es  asseur  de  ma  sévérité 

Pour  ta  paresse  et  grosse  lourderie.  » 

Ainsy  est  il  que,  quand  nous  oyons  dire 
Choses  qui  sont  trop  indignes  de  nous, 
Combien  qu'ilz  soient  par  moquerie  ou  ire, 
Il  ne  nous  fault  en  prendre  aulcun  courroux. 
Sous  ne  devons  dire  ou  faire  aulcuns  signes 
Qui  soient  de  nous  estranges  et  indignes. 
Ne  faisons  point  deshonneur  à  nous  mesmes 
Par  faictz  ou  dictz,  par  passions  extrêmes  : 
Le  deshonneur  tumbe  sur  le  moqueur 
Qui  y  adjouste  injures  et  blasphèmes, 
Mais  le  prudent  demeure  le  vainqueur. 

En  pauvreté  seureté. 


Voluntiers  la  richesse 
Porte  avec  soy  tristesse, 
Mais  seure  pauvreté 
Porte  joyeuseté- 


DES  DEUX  RATZ. 

Fable  IX. 

Ung  Rat  de  ville  eut  volunté  d'aller 
S' esbatre  aux  champs  pour  ung  peu  prendre  Taer  ; 
Ung  Rat  des  champs  trouva  dans  une  plaine 
Qui  le  semond,  et  puis  chez  soy  le  maine 
Et  luy  donna  de  sy  peu  qu'il  avoit 
Petit  hancquet  comme  faire  sçavoit. 
Le  Rat  de  ville,  en  voyant  l'ordonnance, 
Pauvreté  hlasme,  et  loué  l'abondance, 

Et,  pour  monsîrer  son  bien  et  son  estât, 

Dedans  la  ville  il  amena  ce  Rat, 

Quand  Hz  sont  là,  le  riche  Rat  ordonne 

Ung  beau  bancquet,  et  pour  manger  luy  donne 

Pain,  lard  et  chair.  Mais,  cependant,  survint 

Dans  le  celier  ung  houteiller  qui  vint 

Tirer  du  vin;  lors  s'allèrent  cacher 

En  laissant  là  leur  viande  et  leur  chair, 

En  grande  peur.  Puis  l'homme  retourna. 

Le  Rat  de  ville  après  ne  séjourna  ; 

Mais  de  manger  à  Vaultre  feit  envie. 

Dict  Finvité  :  «  Ma  sobre  et  pauvre  vie 

Est  bien  plus  seure  et  stable  que  la  tienne, 

Combien  que  bons  repas  elle  contienne  : 

Ce  que  je  mange  icy  me  semble  fiel; 

Pauvres  morceaulx  aux  champs  me  semblent  miel.  » 

Sobre  repas  en  seureté  sans  faincte 
Vault  beaucoup  mieulx  que  grand  bancquet  en  crainte. 

Ne  croire  faulx  conseil. 


Qui  pour  son  prouffit  seulement 
Conseille  aultruy,  il  n'est  à  croire, 
Et  qui  le  croit  finallement 
Se  trompe  et  déchet  de  sa  gloire. 


DE  L'AIGLE  ET  DE  LA  CORNEILLE. 

Fable  X. 

Ung  Aigle  avoit  prinse  une  huistre  à  l'escailU, 

Et  ne  pouoit  la  rompre  ne  casser 

Par  son  effort,  mais  la  Corneille  malle, 

Qui  à  tromper  ne  faisoit  que  penser, 

Dict  :  (c  Sy  tu  veulx  ton  escaille  froisser, 

Voile  bien  hault,  laisse  la  cheoir  en  terre, 

Il  ne  fauldra  jamais  recommencer, 

Car  en  tumbant  rompra  sur  ceste  pierre.  » 

Fut  dictjfut  faicî.  L^ Aigle  prend  sa  voilée 
Tout  au  plus  hault,  puis  laisse  en  terre  basse 
Vhuysîre  tumber;  sy  viste  est  dévalée 
Contre  le  roch  qu'en  deulx  elle  se  casse. 
Mais  la  Corneille  incontinent  amasse 
Vhuysîre  qui  est  dehors  de  sa  coquille, 
Par  quoy  de  dueil  quasi  l'Aigle  trespasse, 
En  menassant  la  Corneille  subîille. 

Il  ne  fault  pas  croire  sy  de  legier, 
N'adjouster  foy  à  tout  conseil  qu'on  donne; 
Sy  par  conseil  tu  veulx  ton  faict  renger, 
Avant  que  faire,  advise  la  personne 
Qui  te  conseille,  et  de  ton  cas  ordonne  : 
Car  maintenant  chascun  conseille  aultruy 
Sy  fainctement  que  qui  s'y  habandone 
Void  son  dommaige  en  fin  tumber  sur  luy. 


FABLES    D'ESOPE  27 


Ne  croire  la  louange  des  flateurs. 


Flateurs  sont  tousjours  bien  venus 
Vers  ceulx  qui  ayment  leur  louange 
Mais,  quand  la  fortune  se  change, 
Hz  sont  pour  ennemys  tenus. 


DU  REGNARD  ET  DU  CORBEAU. 

Fable  XI. 

Ung  noir  Corbeau  dessus  ung  arbre  esîoit 

Et  en  son  bec  ung  fromaige  porto iî 

Qu'il  avoit  pris  ;  ung  Regnard,  d'adventure, 

Passait  par  là  qui  cherchoit  sa  pasîure, 

Et,  en  voyant  le  Corbeau  et  sa  proye, 

La  convoita,  puis  s'arreste  en  la  voye, 

Etj  en  louant  fainctemcnt  le  Corbeau, 

Dict  :  «  Mon  amy,  que  ton  plumaige  est  beau! 

J'appcrçoy  bien  à  ceste  heure  que  non 
Est  vray  le  hruict  et  le  commun  renom  : 
Car  çhascun  dict  que  noir  est  ton  plumaige, 
Mais  il  est  blanc,  voire  blanc  d'avantaige 
Que  neige  n'est,  ne  le  laict,  ne  les  cignes. 
J'en  recognois  bien  maintenant  les  signes. 
Sy  donc  avec  tes  plumes  tu  avois 
Ls  chant  plaisant  et  délectable  voix, 
Certes,  amy,  je  te  jure  ma  foy 
Que  tu  serois  sur  tous  oyseaulx  le  roy.  » 

Lors  le  Corbeau,  esmeu  de  gloire  vaine, 
Ouvre  le  bec,  et  de  chanter  prend  peine, 
Et  le  fromaige  alors  chet  promptement. 
Regnard  le  prend,  et  fuyî  soubdainement. 
Le  Corbeau  crie  en  se  voyant  deceu  : 
«  Je  suis  trompé,  je  Vay  bien  apperceu, 
Et  cognois  bien  qu'on  ne  doit  jamais  croire 
A  ungflateur  qui  donne  vaine  gloire.  » 


JjV» 


FABLES    D'ESOI'E 


Acquisition  d'amys. 


29 


Il  faict  bon  en  jeunesse 
Acquerre  des  amys  : 
Car,  quand  vient  la  vieillesse, 
En  despris  on  est  mis. 


DU  LYON,  DU  PORC,  DU  TAUREAU 

ET   DE    L'aSNE. 

Fable  XII. 

Ung  Lyon  en  jeunesse  estait  tant  furieux 

Qii'ilfeit  maintz  ennemys;  mais,  quand  il  devint  vieulx, 

La  peine  il  en  receut,  car  la  loy  talion 

En  la  vieillesse  cheut  sur  le  pauvre  Lyon. 

Ung  Sanglier  de  sa  dent  luy  dessira  sa  peau, 

De  ses  cornes  aussi  le  frappa  le  Taureau, 

Et  l'Asne,  désirant  le  renom  effacer 

De  ce  pauvre  Lyon,  le  venoit  offencer 

En  le  frappant  des  piedz  et  luy  disant  injure ^ 
Et  le  vieillard  Lyon,  en  ceste  peine  dure, 
Disait  en  gémissant  :  «  Tout  mon  temps  est  perdu, 
Car  le  mal  que  'fayfaict  m'est  maintenant  rendu. 
Ceulx  là  à  qui  j'ay  nuy  quand  j'estois  jeune  et  fort 
Me  nuysent  maintenant  et  désirent  ma  mort; 
Ceulx  à  quij'ay  aidé  pourchassent  mon  dommaige. 
Las!  j'ay  esté  bien  fol  quand  ainsi  en  jeune  aage 
J'ay  faict  des  ennemys.  Plus  fol  je  fus  encores 
D' avoir faictf aulx  amys  qui  me  destruisent  ores. 

«  Cela  me  monstre  bien,  et  sy  est  en  usaige, 
Que  quand  fortune  tourne  à  aultruy  son  visaige, 
Ceulx  qu'il  a  offencez  s'en  vengent  bien  après, 
Et  ses  amys  aussi  ne  s'en  tiennent  plus  prés. 
Ses  amys  ne  sont  pas,  mais  amys  de  sa  table, 
Amys  de  sa  fortune  alors  qu  est  favorable. 
Autres  amy  s  faultf aire  autemps  qu'on  le  peut  bien, 
Amys  de  tous  les  temps  qui  ne  veullent  que  bien.^-> 


rj/-» 

Faire  ce  qui  est  décent  à  soy. 


Qui  s'entremect  de  faire  quelque  chose 
En  quoy  il  n'a  geste  ne  bonne  grâce, 
Au  rebours  vient  de  tout  ce  qu'il  propose, 
Et  s'apperçoit  deceu  de  son  audace. 


DE  L'ASNE  ET  DU  PETIT  CHIEN, 

Fable  XIII. 

Ung  petit  Chien  à  son  maistre  faisoit 
Mil  passetemps,  gayetez  et  caresses  ; 
Il  le  flatoit,  le  leschoit  et  baisoit, 
Saultoity  dansait,  faisoit  cent  gentillesses. 
VAsne,  voyant  ces  joyes  et  lyesses 
Et  comme  estoit  celluy  Chien  bien  traicté, 
Se  complaignant  de  ses  grandes  paresses, 
Dict  :  «  Je  seray  aultre  que  n'ay  esté  : 

Car  'fapperço)  et  voy  que  pour  flater 
Le  petit  Chien  est  toujours  bien  venu; 
Devant  mon  maistre  il  ne  faict  que  saulter, 
Japper,  danser,  dont  il  est  cher  tenu, 
Et  moy  je  suis  souhz  le  fais  détenu. 
Tous  jours  batu  en  la  ville  et  aux  champs. 
Tant  de  jardeaulx  mon  doz  a  soustenu 
Que  je  me  tien  du  nombre  des  meschantz.  » 

Adonc  ung  jour  que  son  maistre  arriva 
En  son  hostel,  TAsne,  pour  luy  complaire, 
Sur  ses  deux  piedz  tout  debout  se  leva. 
Et  commença  à  saulter  et  à  braire. 

Lors  le  seigneur,  le  voyant  ainsi  faire, 
Commande  et  dict  qu'il  soit  tresbien  froté. 
Le  labeur  donc  où  nature  est  contraire 
Se  treuve  vain,  et  n'est  à  riens  compté. 

Les  grandz  ont  affaire  des  moindres. 


Sy  tu  es  grand,  garde  toy  bien 
De  faire  au  petit  desplaisir, 
Pource  que  tu  ne  sçais  combien 
il  te  peult  faire  de  plaisir. 


DU  LYON  ET  DU  RAT. 

Fable  XIIII. 

Ung  Lyon  las  se  reposoiî  en  l'umbre 
Dessus  ung  pré,  derrière  luy  estaient 
R.atz  et  Souriz,  voire  en  assez  grand  nombre, 
Qui  entour  luy  couroient  et  s'esbatoient. 
Lors  le  Lyon  ataignit  de  sa  pâte 
Ung  pauvre  Rat,  qui  le  prie  et  le  flate 
Pour  eschapper  ;  le  Lyon  pardonneur, 
Voyant  n'avoir  à  sa  mort  grand  honneur, 
Fables  d'Esope.  I.  5 

Le  bisse  aller  en  pleine  liberté. 

0  quel  grand  bien  et  quel  don  d'excellence 

De  voir  pitié,  courtoisie  et  clémence 

Aux  cueurs  des  grandi,  et  rendre  leur  clarté! 

Ung  plaisir  faict  ne  fut  jamais  perdu. 

Le  Lyon  fut  dedans  les  liens  pris  : 

Là  heur  le  et  brait;  le  Rat  s'y  est  rendu, 

Qui  de  l'oster  d'illec  a  entrepris  : 

Il  vient  aux  laqs,  et  prend  sy  bon  couraige 

'Qu'il  ronge  aux  dentz  la  corde  et  le  cordaige, 

Et  le  Lyon  s'en  va  franc  et  délivre; 

Lors  dict  le  Rat  :  a  Sy  par  moy  tu  peulx  vivre 

Qui  suis  petit,  c'est  pour  la  recompense.  » 

Car,  si  le  grand  au  petit  doulx  se  monstre. 
Le  moindre  aussi,  pourveu  qu'il  s'y  rencontre, 
Luy  revaudra  plus  que  l'aultre  ne  pense. 

Honorer  Dieu  aussi  bien  en  prospérité 
qu'en  adversité. 


Qui  en  sa  vie  à  Dieu  ne  faicl  honneur, 
Quand  la  mort  vient  ou  quelque  maladie, 
Dieu  l'habandonne,  et  point  n'y  remédie. 
Pour  bien  ou  mal  fault  louer  te!  seigneur. 


DU  MILAN  MAL.^DE. 

Fable  XV. 

Ung  Milan  estoiî 
Au  lict  languissant 
Du  mal  qu'il  portait. 
Lors  y  en  gémissant, 
Il  dit  à  sa  mère  : 
«  Affin  d'avoir  mieulx, 
En  complaincte  amere, 
Priez  tous  les  dieux 

Que  j'aye  santé 
Et  convalescence  ; 
Je  suis  mal  traicté 
Et  perdz  pacience.  » 
Sa  mère  luy  dict  : 
'(  Le  bien  que  tu  veulx, 
Il  t'est  interdict, 
Avoir  ne  le  peulx  : 
Car  quiconijues  faict 
Tort  et  violence 
Aux  dieux  est  de  faict 
Pugny  de  Voffence. 

"  Tu  as  contemné 
Les  dieux  immortelzy 
Et  contaminé 
Temples  et  autelz. 
Ne  pense  donc  point 
Que  Dieu  soit  propice 
A  qui  en  ce  point 
Faict  péché  et  vice.  » 

Croire  bon  conseil. 


Plusieurs  en  leur  faict  n'ont  advis, 
Et  ne  veullent  ouyr  ne  croire 
D'aultruy  le  conseil  et  devis 
Par  fauile  de  sens  et  mémoire. 


DE    L'A  RONDELLE 

ET     A  U  L  T  R  E  s     0  Y  S  E  A  U  L  X . 

Fable  XVL 

Ung  laboureur  son  lin  semoiî, 
Parquoy  l'Arondelle  hlasmoit 
Les  oyseaulx  qui  en  leur  présence 
Souffraient  semer  telle  semence, 
Leur  disant  :  «  La  graine  mangeons 
Et  du  laboureur  nous  vengeons  : 
Car  vous  devez  tous  bien  cognoistre 
Que,  quand  ce  lin  viendra  à  croistre, 


FABLES    D'ESOPE 

//  en  fera  laqs  et  filiez 
Dont  serons  prias  et  exiliez.  » 
Les  aultres  oyseaulx  s'en  moquèrent, 
Sote  prophète  Vappellerent. 

Quand  l'Arondelle  veid  croissant 
Ce  lin  fleury  et  verdissant, 
A  ces  oyseaulx  dict  de  rechef  : 
«  //  vous  viendra  quelque  meschef, 
Prins  serez  et  souffrirez  pis 
Sy  vous  n'arrachez  ces  espicz.  » 
Les  aultres  se  mocquerent  d'elle. 

Depuis  la  petite  Arondelle, 
Quand  vint  à  l arrière  saison, 
Alla  loger  en  la  maison 
Du  laboureur;  après  advint 
Que,  quand  ce  lin  bien  meur  devint. 
On  en  feit  filez,  dont  prins  furent 
Ces  aultres  oyseaulx,  qui  moururent 
Par  faulte  de  ne  croire  en  rien 
Celle  qui  les  conseilloit  bien. 

Honorer  le  bon  Prince. 


C'est  ung  grand  bien  de  vivre  en  liberté, 
C'est  plus  grand  bien  de  vivre  i.oubz  ung  prince 
Qui  saigement  gouverne  sa  province 
Et  ses  subjectz  en  commune  unité. 


DES  GRENOILLES  ET  DE  LEUR  ROY 

Fable  XVII. 

En  liberté  les  Grenoilles  cstoient, 
M  dis  de  ce  bien  point  ne  se  contentaient; 
À  Jupiter  demandèrent  ung  Roy, 
Dont  il  se  rist  voyant  leur  desarroy. 
Tant  fut  pressé  par  leurs  haultaines  voix 
(^ii'il  leur  donna  une  tronche  de  bois 
Pour  leur  seigneur.  Adoncques  s'avancèrent 
Et  par  honneur  vers  elle  se  baissèrent; 

Mais,  en  voyant  ce  Roy  sans  mouvement, 
Vers  elles  fut  en  grand  contempnement. 
Puis  de  rechef  prièrent  leur  changer 
Icelluy  Roy  à  ung  Roy  estranger. 
Lors  Jupiter  une  Cigoigne  envoyé 
Pour  estre  Roy;  les  Grenoilles  en  voye 
Mises  se  sont  pour  leur  Roy  honorer, 
Lequel  les  vint  manger  et  dévorer. 
Ce  ijue  voyans  devers  Jupiter  crient, 
Et  leur  oster  ce  maulvais  Roy  le  prient; 
Il  ne  les  oyt,  pour  ce  qu'ilz  refusèrent 
Leur  premier  Roy,  et  l'aultre  demandèrent. 

Ung  peuple  aussi  fol  et  sedicieux, 
Qui  n'est  content  d'ung  Roy  bien  gracieux, 
Dieu  luy  envoyé  ung  Roy  qui  le  tourmente. 
Dont  il  se  plainct  et  fault  qu'il  s^en  repente 
Blasme  ce  Roy  et  condampne  ses  faictz, 
Le  premier  loue  et  ses  actes  parfaictz. 

Guerre  et  tyrannie. 


C'est  grand  pitié  s'on  ne  peull  éviter 
Guerre  d'aultruy,  ou  prince  tyrannique  : 
Par  armes  l'ung  veult  tout  suppediter, 
L'auître  destruict  le  corps  du  bien  publicque. 


DES    COLUMBES 

ET   DE   L'ESPREVIER   LEUR   ROY. 

Fable  XVIII. 

Les  Columbes  avoient  grand  guerre 
Contre  le  Milan  ravissant, 
Ayde  et  secours  voullurent  querre 
A  ung  aultre  oyseau  plus  puissant. 

Pour  leur  roy  VEsprevier  esleurent 
Affin  qu'il  les  voulsist  défendre  ; 
Mais,  aussi  tost  que  roy  faict  l'eurent, 
Se  print  à  ravir  et  à  prendre. 

Non  moins  les  tuoiî  ou  mangeoit 
Que  le  Milan  leur  adversaire. 
En  corps  et  biens  les  oulîrageoit 
Et  leur  estoit  en  tout  contraire. 

Le  Roy,  qui  se  devoit  monstrer 
Loyal  défenseur  et  amy , 
Dés  qu'il  vint  au  royaulme  entrer, 
Feit  plus  de  maulx  que  Vennemy. 

Les  Columhes,  par  repentance, 
Dirent  :  «  Nous  aymons  mieulx  souffrir 
La  guerre  que  la  violence 
Que  nostre  Roy  nous  vient  offrir.  » 

Ainsi  void  on  qu'en  tous  costez 
N'y  a  riens  qui  soit  bien  heureulx. 
Telles  sont  les  calamitez 
Que  seuffrent  les  hommes  par  eulx. 


DîC 

N'estre  cornimpu  par  aidciin  don. 


Qui  se  laisse  corrumpre 
Des  dons  de  l'ennemy 
Est  en  danger  de  rompre 
La  foy  vers  son  amy. 


DU  LARRON  ET  DU  CHIEN. 

Fable  XIX. 

Ung  Larron  vint  pour  desrober  et  prendre 
En  ung  logis,  et,  pour  mieulx  entreprendre 

Son  larrecin, 
Il  gecte  ung  pain  au  Chien  de  la  maison. 
Gouster  n'en  veult  non  plus  que  de  poison. 

Tant  il  est  fin. 
«  Xe  pense  pas,  dict  le  Chien  tresloyal. 
Qu'en  la  maison  je  seuffre  faire  mal  : 

Je  cognois  bien 
Que  par  ce  pain  tu  me  veulx  faire  taire  ; 
Garder  me  veulx  d'ahayer  et  de  braire^ 

Tu  ne  jais  rien. 

«  Penserais  tu  pour  ung  petit  présent 
Que  tout  le  bien  que  je  garde  à  présent 

Je  laisse  perdre? 
Celluy  qui  faicî  telle  desloyaulté, 
On  le  devrait  [et  l'a  bien  mérité) 

Brus  1er  et  ardre. 
Tout  serviteur  ou  homme  qui  a  charge 
Du  bien  d'aultruy  n'en  doit  point  esîre  largt 

A  l'abandon. 
Il  est  larron  qui  commect  ung  tel  vice, 
Et  son  seigneur  destruict  en  son  service 

Pour  petit  don.  >- 

Promesse  de  faulx  amy. 


Là  promesse  bien  souvent 
Est  plus  legiere  que  vent, 
Ou  pour  prouffict  de  celluy 
Qui  le  promect  à  aultruy. 


DE  LA  TRUYE  ET  DU  LOUP 
Fable  XX. 

Une  Truye  cochonnait, 

Sy  venait 
Ung  Loup  qui  en  sa  finesse 

Feit  promesse 
A  la  Truye  de  l'ayder, 

Et  garder 
Les  Cochons  à  leur  saillir 

Sans  faillir. 

Lors  luy  respondit  la  Truye, 

Esbaye, 
Qu'el  n'avoiî  de  luy  affaire 

Nécessaire, 
Qj.i'il  la  voulloiî  décevoir 

Pour  avoir 
Ses  Cochonnet!  tant  petis 

Et  gentilz. 
Et  luy  pleust  sans  plus  parler 

S'en  aller,      '  ' 
Car  trop  mieulx  en  son  absence 

Qu'en  présence 
Ses  petits  cochonneroit, 

Et  seroit 
En  plus  grande  liberté, 

Seureté  : 
Car  ce  fut  pour  son  prouffiî 

Ce  qu'il  feiî. 
En  faulx  amy,  quoy  qu'il  die. 

Ne  te  fie. 

De  grand  ventance  peu  de  faict. 


Celluy  qui  trop  se  vante  et  loue, 
Et  son  faict  ne  vient  à  honneur, 
On  s'en  rit,  on  s'en  moque  et  joue 
C'est  le  loyer  d'ung  blasonneur. 


DE  L'ENFANTEMENT  DES  MONTAIGNES 
Fable  XXI. 

Ung  bruict  courut  jadis  que  les  montaignes 

Enfans  porîoient, 
De  quoy  tremhloient  vallées  et  champaignes. 
Une  s'enfla  :  hommes  s'espouventoient, 
Et  vindrent  contre, 
De  toutes  parti  l'environnant,  guettoient. 

Hz  pensoienî  veoir  d'elle  sortir  ung  monstre, 
Dont  tous  péris 

Jlz  s'estimoientf  mais  riens  qui  soit  se  monstre. 
Or,  à  la  fin  sortit  une  Souris 
Du  creux  d'icelle, 
Dont  Hz  ont  tous  jecté  plusieurs  soubzriz. 
Ainsi  est  il  de  gloire  temporelle 
Et  d'ung  vanteur  : 
Car  tout  son  feu  se  mue  en  estincellc. 
Ung  qui  se  loue  et  se  nomme  vaincueur 
Pour  donner  crainte, 
Au  grand  besoing  luy  fault  couraige  et  cueur. 
Le  mal  aussi  ne  faict  sy  griefve  attaincte 
Que  la  peur  faict. 
Ainsi  dulcuns  ont  peur  pour  une  faincte 
Du  sot  vanteur  riens  ne  vient  à  effect 
Par  son  beau  dire, 
Et  le  paoureux,  aussi  sot  en  son  faict, 
N'en  faict  que  rire. 

Amour  fauhe. 


Ceuix  sont  loing  de  la  vérité 
Qui  pensent  que  l'amour  soit  bonne, 
Q_uand  Tamy  à  i'amy  s'adonne 
Seulement  pour  l'utilité. 


DU  VIEUX  CHIEN  ET  DE  SON  MAISTRE 

Fable  XXII. 

Quelque  seigneur  avoit  ung  Chien  bien  vieuix 
Qui  fut  jadis  de  tous  chassant  le  mieulx; 
Mais  par  vieillesse  il  fut  tant  afoibly 
Qu'il  avoit  mis  toute  chasse  en  oubly. 

Ses  piedz  sont  lentz  et  tardifz  à  la  chasse, 
Et  toutesfois  son  maistre  le  menasse  ; 
Mais  c'est  en  vain,  le  maistre  a  beau  parler, 
Le  pauvre  Chien  n'a  puissance  d'aller. 

Ungjour  aux  champs  laisse  cschapper  la  hesU, 
Parquoy  luy  feit  son  maistre  grand  moleste, 
Et  le  bâtit  de  parolle  et  de  coups, 
Dont  se  complainct  le  Chien  ainsi  secoux, 

En  luy  disant  :  «  Seigneur,  que  penses  tu? 
Je  suis  trop  vieulx,  je  n'ay  plus  de  vertu  : 
Pardonne  donc  à  ma  pauvre  vieillesse, 
Tu  ne  m'as  pas  ainsi  faict  en  jeunesse. 

tt  Las! je  voybienqu'à  présent  suis  destruict; 
Rien  ne  te  plaist  s'il  n'y  a  quelque  fruict ; 
Tu  m'as  aymé  en  jeunesse  fertille, 
Et  tu  me  hays  en  vieillesse  inutille. 

(f  Ton  amour  donc  et  son  commencement 
Tu  mis  en  moy  pour  ton  avancement, 
Et,  quand  j'ay  eu  mon  aage  ainsi  passé. 
Je  suis  de  toy  tresmal  recompensé.  » 

Bon  coLiraige  contre  la  paour. 


Le  bon  et  vertueulx  couraige 

V^ault  mieulx,  quand  ce  vient  au  besoing, 

Que  Pabilité  du  corsaige  : 

Le  bon  cueur  ayde  prés  et  loing. 


DES  LIEVRES  PAOUREUX. 

Fable  XXIH. 

Par  les  grandi  ventz  une  forest  ramée 
Faisait  tel  hruict  que  les  Lièvres  craintifz 
A  s'enfuir  furent  prompt!  et  hastifz; 
Mais  telle  paour  doit  bien  estre  blasmée. 
Lorsqu'il!  estaient  en  ce  point  fugitifz, 
Ung  grant  marest  ou  ung  estang  trouvèrent, 
Et,  aussi  tost  qu'en  ce  lieu  arrivèrent, 
De  plus  grand  paour  devindrent  tous  retifz. 

Saillir  en  leaue  Grenoilles  adviserent 
Four  crainte  et  paour  cju'ilz  leur  avoient  donne. 
Car  elles  ont  la  rive  hahandonnéj 
Et  au  profond  du  palus  se  plongèrent. 

Ung  Lièvre  lors  qui  n'est  trop  estonné 
Aux  aultres  dict  en  parlant  hardiment  : 
«  Que  craignons-nous^  C'est  craindre  follement, 
Car  nous  avons  couraige  efféminé. 

«  Voyez-vous  pas  ces  Grenoilles  comment 
Ont  peur  de  nous?  Prenons  stabilité  : 
Noz  corps  sont  promptz  et  pleins  d'agilité; 
Couraige  fort  nous  reste  seulement.  » 

//  fault  par  tout  couraige  et  fermeté, 
Vertu  de  force  et  humaine  puissance 
A  peu  d'effect  sans  la  ferme  constance  : 
C'est  là  où  gist  l'entière  seureté. 


<M/-» 


FABLES    D    ESOPE 


Obéissance  aux  parens. 


Honore  ton  père  et  ta  mère 
Sy  tu  veulx  vivre  longuement. 
Et  fais  leur  bon  commandement, 
Ou  tu  souffriras  peine  amere. 


DU   LOUP  ET  DU  CHEVREAU, 

Fable  XXIHI. 

Une  Chèvre  alloit  en  pasture 
Pour  y  prendre  sa  nourriture  ; 
Son  Chevreau  dans  le  îecî  enferme, 
Luy  commandant  de  poinct  en  poinct 
Qu'à  personne  Vhuys  n'ouvre  point. 
Et  jusqu'à  son  retour  fust  ferme. 

Le  Loup,  ayant  ouy  cela, 

A  la  porte  du  tect  alla, 
Faignant  de  la  Chèvre  la  voix  : 
«  Ouvrez,  dict  il,  mon  enfant  doulx, 
Je  veulx  entrer  avecques  vous  : 
Car  j'ai  assez  esté  au  bois. 

Le  Chevreau  respond  :  «  Non  fera), 
La  porte  ne  vous  ouvriray, 
Car  je  voy  bien  par  ung  pertuys 
Que  vous  estes  ung  Loup  meschant, 
Qui  mon  dommaige  allez  cherchant. 
Allez  frapper  à  ung  aultre  huys.  » 

Ainsi  le  Chevreau  se  garda, 
Il  feit  ce  cfuon  luy  commanda. 
Qui  donc  obeyt  aux  parens, 
Tout  bien  et  tout  honneur  luy  vient, 
Aulcun  malheur  ne  luy  survient. 
Tclz  exemples  sont  apparens. 


i)iQ 


FABLES    D'ESOPE  55 


Promesse  par  force  ne  se  doit  tenii 


Force  par  force  se  repousse, 
Par  le  conseil  ou  par  l'espée, 
Fraulde  par  la  fraulde  est  trompée  : 
Jamais  trompeur  n'a  cueillit  mousse. 


DU  CERF  ET  DE  LA  BREBIS. 

Fable  XXV. 

Ung  jour  le  Cerf  feit  la  Brebis  venir 
Devant  le  Loup  y  et  luy  feit  la  demande 
D'ung  muy  de  bled;  elle  n'a  souvenir 
De  le  devoir;  alors  le  Loup  commande, 
Pour  éviter  les  despens  et  l'amande, 
Qu'à  certain  jour  elle  payast  la  debte. 
De  paour  du  Loup  ceste  Brebis  s'endcbtc, 
S'oblige  à  force  et  promect  à  payer. 

Le  jour  venu,  le  Cerf,  sans  délayer, 
D'avoir  le  bled  de  la  Brebis  s'efforce  : 
Alors  respond  la  pauvrette  affligée 
Que  par  promesse  elle  n'est  obligée. 
Pour  ce  (Qu'elle  a  esté  faicte  par  force. 

Selon  le  droict  et  toute  loy  civille, 

Quiconques  faict  par  force  une  promesse 

.\e  doit  tenir,  car  elle  est  inutille 

Quand  en  ce  poinct  on  le  contraint  et  presse. 

Tout  obligé  defoy  et  lettre  expresse 

N'a  nul  effect,  s'il  n'est  en  liberté. 

Celluy  qui  est  en  prison  arresté, 

Ou  est  devant  ung  juge  furieux. 

Il  promect  tout  ce  qu'on  demande  et  mieulx, 

Et  bien  souvent  le  cas  peult  advenir 

Que,  pour  n'avoir  quelque  peine  et  dommaige, 

On  promect  bien  à  son  desavantaige; 

Mais  le  contract  ne  doit  jamais  tenir. 

iVe  se  fier  en  celluy  qui  a  desja  esté 
ennemy. 


On  ne  se  doit  jamais  fier 
A  cil  qui  a  rompu  sa  foy  : 
Combien  qu'il  te  vienne  prier, 
De  sa  cautelie  garde-toy. 


Du   RUSTICQUE  ET  DU  SERPENT. 

Fable  XXVI. 

Ung  Serpent  fut  nourry  chez  un  Rasticque, 
Qui  cependant  enrichit  grandement  ; 
Ung  jour  advint  que  furieusement 
A  ce  Serpent  il  se  courrouce  et  picque. 

Il  le  navra  en  sa  fureur  inique, 
Dont  le  Serpent  fuyt  soudainement  ; 
Depuis  yescut  cet  homme  pauvrement, 
Quelque  labeur  qu'il  face  ou  qu'il  trafique. 

Et  ceste  perte  il  estime  venir 
Pour  avoir  faict  au  Serpent  telle  injure; 
Parquoy  le  prie  après  de  revenir. 

Le  Serpent  dict  :  «  Mon  amy,  je  te  jure 
Qu'en  ta  maison  tu  ne  me  peulx  tenir. 
Car  je  voy  bien  que  tu  serois  parjure. 

u  Quant  est  du  mal,  dict  le  Serpent  Iressaige, 
Que  tu  m'as  faict,  je  le  veulx  pardonner; 
Mais  je  ne  veulx  avec  toy  retourner, 
Je  n'ay  sy  lasche  et  débile  couraige. 

«  Tune  me  peulx,  après  ton  grand  oultraige, 
Par  ta  promesse  ou  ta  foy  guer donner  ; 
Sy  guerison  je  me  puis  bien  donner. 
Le  souvenir  durera  tout  mon  aage. 

<(  Puis  que  tu  m\is  ja  navré  et  blessé. 
Je  ne  veulx  point  adjouster  foy  aulcune, 
Car  ton  serment  bien  tost  seroit  froissé.  » 

Quand  on  remecî  toute  hayne  et  rancune. 
C'est  grand  vertu  d'ung  vouloir  bien  dressé. 
Tel  cueur  vaillant  n'est  subject  à  fortune. 

A  trompeur  trompeur  et  demy 


Qui  faict  la  tromperie 
Tromperie  luy  vient, 
Et  en  fin  il  convient 
Qu'on  s'en  mocque  et  s'en  rie. 


DU  REGNARD  ET  DE  LA  CIGOIGNE. 

Fable  XXVII. 

Le  fin  Regnard  convia  de  souper 
Une  Cigoigne,  et,  pour  mieulx  la  tromper, 
Sur  ung  tranchoir  luy  mist  de  la  bouillie. 
De  son  long  bec  ne  la  pouvoit  happer. 
Mais  luy,  qui  n'a  en  finesse  son  per. 
En  la  léchant  sa  pance  en  a  remplie. 
Lors  s'en  alla  la  Cigoigne  abusée, 
Et  pense  d'estre  aultre  fois  plus  rusée. 

Et  S  elle  peult  luy  rendre  la  pareille  : 
Car  jeu  pour  jeu,  finesse  pour  finesse, 
N'est  à  hlasmer  quand  au  pareil  s'adresse. 
De  le  tromper  adoncques  s'appareille. 

Ung  temps  après,  la  Cigoigne  invita 

Celluy  Regnard,  vers  lequel  s'aqaita 

En  luy  jouant  ung  beau  tour  de  maistrise. 

De  verre  cler  la  fiolle  apresta, 

Et  le  manger  dedans  luy  présenta, 

Mais  il  n'y  a  ne  dent  ne  langue  mise  : 

Tant  seulement  la  lèche  par  dehors. 

Sans  que  viande  entrer  puisse  en  son  corps  ; 

Il  la  void  bien  et  meurt  de  faim  auprès, 

Et  la  Cigoigne  en  prend  à  sa  plaisance. 

Ung  deceveur  doit  noter  bien  exprès 
du  il  est  en  fin  deceu  par  decevance. 

Beaultê  et  peu  de  sens. 


Beaulté  de  corps  est  aggreable. 
Mais  beaucoup  plus  est  amyable 
La  beaulté  d'esprit  et  bon  sens, 
Qui  nous  reigle  par  faictz  decentz. 


DU  LOUP  ET  DE  LA  TESTE. 

Fable  XXVIIL 

Ung  Loup  chez  un  tailleur  tfymages 
Trouva,  entre  maintz  personnaiges 
Une  teste  d'homme  bien  faicte, 
Et  par  l'art  de  l'ouvrier  parfaicte. 
Il  n'en  veid  jamais  de  pareille, 
Il  la  regarde  et  s'esmerveille, 
Il  la  remue  et  touche  aussi; 
Puis  après  il  va  dire  ainsi  : 

«  0  belle  teste  en  artifice^ 
Je  recognois  en  toy  ung  vice  : 
Ta  as  de  beaulté  grand  largesse, 
Mais  tu  n'as  ne  sens  ne  saigesse.  » 

La  grande  beaulté  d'humain  corps, 
Qui  se  demonstre  par  dehors, 
N'est  à  louer  sy  avec  elle 
N'est  science  spirituelle. 

Sy  de  beaulté  sommes  douez. 
Nous  n'en  devons  estre  louez, 
Sinon  qu'avec  telle  beaulté 
Feussent  joinctz  prudence  et  bonté. 

Car  le  fol,  quelque  beau  qu'il  soit, 
De  s'en  priser  il  se  déçoit; 
La  folie  imprudente  et  vaine 
Est  cause  qu'on  le  tient  en  hayne. 

A^e  se  glorifier  du  bien  d'aiiltniy 


Ne  te  vueilie  glorifier 
Des  biens  d'auitruy  que  tu  détiens  ; 
Garde  toy  bien  de  t'y  fier. 
Rends-les,  car  ilz  ne  sont  pas  tiens. 


DU  GEAY  ET  DES  PAONS. 

Fable  XXIX. 

Des  plumes  d'ung  Paon  s'acousîra 
Le  Geay  pour  estre  bien  venu  ; 
Glorieux  et  fier  se  monstra 
Affin  qu'il  fut  plus  cher  tenu. 
Se  voyant  ainsi  parvenu, 
Les  aultres  Geays  il  laissa  là, 
Et  avec  les  Paons  s'en  alla, 
Qui,  voyans  sa  trop  grand  audace, 

L:  despouillerent  en  la  place 
Des  plumes  qu'il  portoit  sur  luy, 
Et  le  bâtirent  en  disant  : 
«  Telle  peine  est  deue  à  celluy 
Qui  d'aultruy  bien  se  va  prisant.  » 

Qui  se  cognoisî  il  ne  s'estime 
Pour  les  biens  qu'il  a  empruntez, 
La  honte  qu'il  a  le  reprime 
Et  captive  ses  voluntez; 
Mais  qui  ensuyt  ses  libertez 
Sans  prudence  et  discret  conseil, 
Et  se  faict  aux  plus  grands  pareil, 
Par  son  orgueil  souvent  advient 
Que  pauvre  et  souffreteux  devient  : 
Car  la  raison  ne  permect  point 
Que  qui  plus  hault  qu'il  ne  doit  monte 
Soit  long  temps  vivant  en  ce  poinct 
Sans  quil  recognoisse  sa  honte. 


OiC 

Labeur  utile  meilleur  que  repos. 


Qui  vit  chez  soy  des  biens  de  gaing  honnesie 

Sans  appeler  tiltre  d'auctorité, 

Il  est  en  grande  et  ferme  seureté, 

Plus  que  celluy  qui  haullz  honneurs  aquesle. 


DE   LA   MOUCHE  ET  DE  LA  FORMIS! 

Fable  XXX. 

La  Mouche,  en  prenant  son  csbat, 
Eut  à  la  Formis  ung  débat  : 
Plus  qu'elle  noble  se  disoit. 
Comme  vile  la  desprisoit, 
Disant  :  «  Tu  marches  sur  la  terre, 
Et  je  voile  en  l'aer  par  grand  erre. 
Tu  habites  en  la  caverne, 
Avec  les  Roys  je  me  gouverne. 

Fables  d'Esope.  I.  9 


(id  FABLES    D'ESOPE 

Ta  mange  bled,  avoyne  et  orge, 
Et  je  me  pais  à  pleine  gorge 
De  viandes  délicieuses. 
Les  belles  filles  gracieuses 
Je  baise  aussi  en  mon  repos.  » 

La  Formis,.  rompant  son  propos^ 
Luy  dict  :  «  Je  ne  suis  point  villaine;. 
Sy  j-e  gaigne  ma  vie  en  peine. 
Il  me  suffit,  je  suis  contente; 
Je  suis  stable,  tu  es  vagante  ; 
Je  mange  mes  grains  en  grand  paix,. 
i<  Et  du  reste  tu  te  repais. 
L'homme  prend  exemple  sur  moy. 
Mais  chascun  te  chasse  de  soy; 
Vh)ver  tu  mourras  de  froidure 
Ou  defaulte  de  nourriture. 
Sur  moy  donc  ne  te  glorifie  : 
Car  celluy  est  fol  qui  se  fie 
En  son  cuyder,  et  vivre  pense 
Sans  peine,  labeur  et  science.  » 

Ne  se  comparer  à  plus  grand  que  soy. 


Tout  homme  qui  s'exaltera 
En  fin  humilié  sera, 
Mais  celluy  sera  exalté 
Qui  vivra  en  humilité. 


DE  LA  GRENOÎLLE  ET  DU  BŒUF. 

Fable  XXXI. 

Lez  ung  esîang  quelque  Bœuf  cheminoh, 
Et  la  Grenoille  en  ce  lieu  se  tenoit, 
Laquelle  veid  du  Bœuf  la  grandeur  haulte. 
Lors  par  orgueil  s'enfle,  se  monstre ,  et  saulte 
Contre  le  Bœuf  qui  vers  elle  venoit. 

Elle  vouloit  à  luy  s'esquiparer, 
Et  comme  grande  et  forte  préparer. 
Son  filz  luy  dict  ainsi  que  bien  apris  : 

«  Mère,  sachez  que  rf  estes  riens  au.  pris 
De  ce  grand  Bœuf,  pour  vous  y  comparer.  » 
Ce  nonobstant  la  Grenoille  s'enfla 
Et  d'ung  despit  contre  le  Bœuf  soufla. 
Son  filz  luy  dict  :  «  Mère,  vous  crèverez, 
Et  de  ce  Bœuf  victrice  ne  serez.  » 
Mais  à  ce  mot  de  plus  en  plus  ronfla. 

Par  fier  desdaing  et  ire,  qui  surmonte 
Le  jugement  et  aveugle  la  honte. 
Enfla  son  ventre,  et  sur  piedz  se  leva; 
Mais  tout  soubdain  par  le  meilleu  creva. 
A  ce  moyen  fut  bien  loing  de  son  compte. 

On  void  cela  bien  souvent  advenir 
Que  le  petit  qui  se  veult  maintenir 
Comme  les  grands,  toute  honte  et  dommaige 
Tumbe  sur  luy  à  son  desavantaige, 
Et  à  bon  droict  meschef  luy  peult  venir. 

Contre  simulation. 


Celluy  qui  se  monstre  ennemy 
De  cueur,  sans  simuler  et  faindre, 
N'est  tant  à  éviter  et  craindre 
Que  celluy  qui  est  faulx  amy. 


DU  LYON  ET  DU  CHEVAL. 

Fable  XXXIL 

Dedans  ung  pré  te  Lyon  rencontra 
Ung  beau  Cheval  qu'il  voulloit  dévorer; 
En  médecin  par  faincte  s'acoustra. 
Prompt  et  sçavant  en  tel  art  se  monstra. 
Pais  le  salue  affin  de  Vatirer, 
Disant  :  «  Amy  y  je  te  veulx  désirer 
Joye  et  santé  au  grand  mal  qui  fopresse; 
fay  le  sçavoir  et  cognoissance  expresse 

Contre  tous  maulx  en  donnant  guerison.  •» 
Lors  le  Cheval,  qui  cognent  la  finesse, 
A  telle  fraulde  une  aultre  fraulde  dresse 
Pour  se  garder,  et  le  mect  à  raison. 

«  Je  suis  joyeulx,  respondit  le  Cheval, 
Qu'estes  venu  maintenant  sy  apoinct; 
J^ay  une  esj)ine  au  pied  qui  me  faict  mal, 
Qui  ïy  est  mise  en  passant  par  ce  val. 
Puis  que  sçavez  tel  art  de  poinct  en  poinct, 
Ostez-la-moy  et  ne  me  blessez  point,  )> 
Lors  il  leva  la  jambe  de  derrière. 
Et  au  Lyon  donne  ung  coup  de  carrière 
Parw.y  le  front  tandis  qu'il  regardoit. 
Lequel,  voyant  sy  subtille  manière, 
Dict  :  «  C'est  raison  que  deshonneur  aquiere 
Qui  entreprend  plus  oultre  qu'il  ne  doit.  » 

N'estre  orgueilleux  pour  prospérité. 


Plusieurs  sont  de  cueur  eslevez 
En  orgueil,  et  cherchent  leur  gloire. 
Par  la  faulte  d'estre  esprouvez 
Et  n'avoir  d'eulx  mesmes  mémoire. 


DU  CHEVAL  ET  DE  L'ASNE. 

Fable  XXXIII. 

Bien  acoustré  de  frein,  de  selle  et  bride, 

Ung  beau  Cheval  marchait  sans  quelque  guide,. 

En  hanissant  par  fierté  de  couraige. 

Sy  rencontra  d'aventure  au  passaige 

Soubz  un  grand  fais  ung  pauvre  Asne  basté 

Qui  ne  s^est  point  pour  le  Cheval  hasté 

De  faire  voye,  et  le  Cheval,  par  ire. 

En  escumant  luy  commença  à  dire  : 

«  Asne  meschanî  et  vilain j  comment  est-ce 
Qu' encontre  moy  prens  chemin  et  adresse? 
O  paresseux,  ne  sçais-tu  point  l'honneur 
Qu'il  convient  faire  à  ton  maistre  et  seigneur? 
Recule  toy  lors  que  je  passeray, 
Ou  par  vengeance  aux  piedz  te  fouleray.  » 
L'Asne  obéit.  Or,  après  il  advint 
Que  le  Cheval  vieulx  et  foible  devint; 
Ses  aornemens  son  maistre  luy  osta 
Et  au  charroy  des  champs  le  députa  ; 
Et  le  voyant  l'Asne  ainsi  mis  au  bas. 
Et  qu'il  portoit  pour  selle  d'or  ung  bastz, 
Menant  aux  champs  le  fiens  et  V ordure, 
Luy  dict  :  «  Amy,  d'où  vient  cest  aventure? 
Où  est  ta  selle?  où  est  ton  frein  doré, 
Et  ton  harnois  richement  dccoré? 

«  Ainsi,  amy,  à  V orgueilleux  advient. 
Qui  en  la  fin  pauvre  et  meschant  devient 
Et  est  moqué,  contemné  et  repris 
De  cculx  qu'il  a  jadis  mis  en  des  pris.  » 

Se  deffitr  des  ennemys. 


Sy  tu  fais  paix  à  l'adversaire, 
Ta  prudence  ne  soit  trompée; 
Ne  luy  baille  pas  ton  espée, 
Elle  t'est  tousjours  nécessaire. 


DES  LOUPS  ET  DES  BREBIS. 

Fable  XXXVIII. 

Les  Loups  ont  eu  de  toute  antiquité 

Guerre  aux  Brebis  et  bataille  mortelle  : 

Fondée  estoit  sur  faulse  iniquité; 

Mais  les  Brebis,  pour  garder  leur  querelle^ 

Prindrent  des  Chiens,  et  dessoubz  leur  tutelle 

Et  saulvegarde  elles  se  sont  rengées 

Pour  esîre  mieulx  des  mechantz  Loups  vengées^ 

Qui,  ce  voyant!,  feirent  guerre  mortelle. 

A  ces  Brebis  Hz  feirenî  paix  fourrée  y 
Leurs  Louveîeaulx  baillèrent  pour  hostaige, 
Et  les  Brebis,  par  fiance  asseurée, 
Baillent  aux  Loups  à  leur  desavantaige 
Leurs  tresbons  Chiens  ;  mais  ce  fut  leur  dommaige 
Car  peu  après  la  guerre  relevèrent  ; 
Les  Louveteaux  aussi  fort  les  grevèrent 
Quand  parvenus  Hz  furent  en  grand  aage. 

Les  Brebis  donc,  de  leurs  chiens  dessaisies , 
Eurent  Vassault  de  ces  Loups  tant  meschantz  ; 
Furent  par  eulx  les  plus  grasses  choisies, 
Quand  les  trouvaient  en  restable  ou  aux  champs. 

Ceulx  donc  qui  vont  la  trêve  ou  paix  cherchantz 
A  Vennemy  ne  baillent  leur  deffence  : 
Car  par  après  seuffrent  plus  griefve  offence, 
Et  sont  batus  de  leurs  glaives  trenchantz. 

Estre  cause  de  son  mal. 


Qui  se  mect  en  subjection 
D'aultruy  en  luy  faisant  service, 
Souvent  pour  ung  tel  bénéfice 
îl  reçoit  sa  destruction. 


DE  LA  FOREST  ET  DU  RUSTICQUE. 

Fable  XXXIX. 

Jadis  ung  homme  de  vilUige 

Avoit  une  bonne  coignée, 

Et,  pour  la  faire  à  son  usaige 

Et  luy  bailler  une  poignée, 

En  une  Forest  s'en  alla, 

Et  aux  arbres  d'illec  parla, 

En  leur  demandant  quelque  branche 

Pour  faire  à  sa  coignée  ung  manche. 

Ce  qui  luy  fut  bien  tost  permis. 

Mais,  quand  elle  fut  emmanchée^ 
La  Forest  par  terre  il  a  mis 
Toute  coupée  et  detranchée. 
La  For  est  y  sentant  ceste  attaincte 
Et  que  ce  mal  souffrait  par  elle, 
Feit  piteusement  sa  complaincte 
Contre  malice  sy  cruelle. 

A  faire  plaisir  maintz  s' appr estent^ 
Et  de  leur  bien  à  aultruy  prestent, 
Dont  Hz  sont  mal  recompensez 
Et  en  la  fin  tresoffencez. 
Il  advient  maintesfoys  aussi 
Quung  homme  sot  ou  ung  testa 
Baille  à  son  ennemy  ainsi 
Le  baston  dont  il  est  batu. 

Amytié  et  société  hummne. 


Comme  il  y  a  société 

Entre  le  ventre,  piedz  et  mains. 

Ainsi  sans  contrariété 

Doit  estre  entre  tous  les  humains. 


DES  MEMBRES  ET  DU  VENTRE. 

Fable  XL. 

Ung  jour  s'esmeut  à  tort  et  par  excès 
Ung  grand  débat  et  dangereux  procès 
Des  piedz  et  mains  à  ['encontre  du  ventre j 
Luy  reprochant!  que  dedans  son  sac  entre 
Tout  leur  labeur j  voire  du  bien  autant 
Qu'ilz  en  gaignoient,  et  n'estoit  point  content^ 
Dont  à  la  fin  se  voulurent  distraire 
De  luy  bailler  le  vivre  nécessaire. 

Le  ventre  crie  et  demande  à  manger, 
Les  piedz  et  mains  ne  s'y  venllent  renger  : 
Par  la  faim  donc  qu'il  avait  endurée 
N' estait  possible  avoir  plus  de  durée; 
Son  sang,  ses  nerfz,  s'en- vont  affoiblissans , 
Et  quant  et  luy  les  membres  perissans. 
Lors  les  deux  mains,  lasses  de  tant  souffrir. 
Boire  et  manger  luy  voullurenl  offrir. 
Mais  c'est  trop  tard  :  car  en  brief  il  fina , 
Et  quant  et  quant  les  membres  ruyna. 

Tout  ainsi  donc  qu'ung  membre  a  son  recours 
A  Vaultre  membre  en  demandant  secours, 
Par  mutuelle  et  tresbonne  amytié. 
Devons  avoir  l'ung  de  Vaultre  pitié. 


r\\rt 

Contre  richesse  superflue. 


Superfluité 
Doit  estre  tranchée 
Richesse  cachée 
Produict  pauvreté. 


DU  SINGE  ET  DU  REGNARD. 

Fable  XLI. 

Le  Singe,  ingénieuse  teste, 
Feit  au  Regnard  une  requesîe 
De  luy  donner  par  amytié 
De  sa  queue  une  grand  moytié, 
Pour  servir  à  couvrir  ses  fesses. 
Le  Regnardj  tout  plein  de  finesses, 
De  ce  faire  fut  refusant. 
Et  S'excusa  en  luy  disant 

Que  sa  queue  ne  luy  nuysoit 
Comme  le  Singe  luy  disoity 
Etj  combien  qu^elle  feusî  croîée, 
Ne  seroiî  point  par  luy  ostée. 

Plusieurs  sont  au  Regnard  semblables 
Qui  ne  sont  pas  plus  amyables, 
Et  ce  qu'ilz  ont  plus  d'abundant. 
Le  refusent  au  demandant. 
Par  ung  désir  d'amour  extrême 
Qui  ne  veult  du  bien  qu'à  soymesme. 
En  laissant  périr  et  gaster 
Ce  qu'à  aultruy  peult  proufitcr. 

Salaire  de  desloyauté. 


Celluy  qui  en  prospérité 
Participe  avecques  les  siens 
Doit  aussi,  après  tant  de  biens, 
Avoir  part  à  l'adversité. 


DES  OYSEAULX  ET  DES  BESTES. 
Fable  XXXIV. 

Les  oyseauîx  livrèrent  bataille 

D'estoc  et  de  taille 
Aux  bestes  qui  sont  sur  la  terre. 
Chascun  a  de  vaincre  espérance 

Et  asseurance  : 
Aussi  chascun  des  deux  craint  guerre. 

La  Chauve-Souris,  non  experte. 
Craignant  que  perte 


11 

Vint  aux  oyseaulx,  les  délaissa; 
Aux  testes  elle  s'alla  rendre, 

Leur  part)'  prendre  : 
Ainsi  sa  loyaulté  froissa. 

L'Aigle  arec  les  oyseaulx  vollans 
Tous  bataillans 

Eurent  sur  les  hestes  victoire  y 

Dont  il  s'ensuyvit  en  fin  hrefve 
La  paix  et  trefve 

En  tout  pays  et  territoire. 

La  Chauve-Souris,  par  son  faict 
Et  grand  meffaict, 

Pource  que  son  péché  luy  nuict. 

Ne  fut  en  c este  paix  comprinse. 
Mais  fort  reprinse. 

Depuis  ne  voila  que  de  nuict. 


dis» 

Le  loyer  d'envye. 


La  vie  envieuse 
Est  pernicieuse 
A  son  propre  autheur 
D'envie  inventeur. 


DU  LOUP  ET  DU  REGNARD. 

Fable  XXXV. 

En  son  terrier  jadis  ung  Loup  estoit 
Gras  et  refaict,  plein  de  biens  et  de  proye, 
Et  le  Regnard,  qui  telz  biens  appetoit, 
Ainsi  qu' ung  jour  ce  Loup  il  visitoit, 
Luy  demanda  pourquoy  n'estoit  en  voye, 
Pourquo)  aussi  menoit  vie  si  coye. 
Le  Loupj  voyant  qu'il  est  de  ce  repos 
Sy  envieux,  dict  qu'il  est  mal  dispos. 

Ce  fin  Regnard,  voyant  qu'il  ne  peult  faire 
Finesse  au  Loup,  s'en  va  vers  ung  pasteur 
Auquel  il  dict  :  a  Tu  peulx  ores  défaire, 
Tuer,  meurdrir  le  Loup  ton  adversaire. 

«  Vien  fen  venger,  je  suis  ton  conducteur; 
Vêla  le  lieu,  je  ne  suis  point  menteur.  » 
Le  pasteur  entre,  et  tout  de  prime  face 
Il  rend  le  Loup  roide  mort  en  la  place. 

Joye  de  mal  n'a  pas  longue  durée. 

Quand  Regnard  eut  les  biens  du  Loup  mangé, 

En  s'en  allant  en  malice  asseurée. 

Des  Chiens  chassans  sur  sa  chair  dessirée. 

Et  son  péché  fut  lors  sur  luy  vengé  : 

Se  voyant  donc  jusqu'à  mort  oultragé, 

Dict  :  «  J'ay  failly,  ainsi  puny  dois  estre. 

Tousjours  péché  tumbe  dessus  son  maistre.  « 

Folk  oppinion. 


Les  choses  qui  sont  à  fuyr 
Voluntiers  nous  les  appelons, 
Et  bien  souvent  nous  regretons 
Ce  qui  est  bon  pour  en  jouyr. 


DU  CERF 

QUI  SE  VEID  EN  LA  FONTAINE 

Fable  XXXVI. 

En  la  claire. fontaine 
Un  Cerf  se  regardait, 
Et  la  grandeur  haultaine 
Des  cornes  esîandoit. 

Ses  cornes  donc  prisa 
Pour  leur  force  et  haultesse^ 
Ses  jambes  desprisa 
Pour  leur  seiche  maigresse. 

En  ce  fol  jugement , 
Le  veneur  vient  bien  visîe  ; 
Plus  que  vent  véhément, 
Le  Cerf  se  mecî  en  fuitte. 

Les  Chiens  le  vont  suyvant, 
Mais,  comme  d'aventure 
Le  Cerf  se  mist  avant 
En  la  forest  obscure. 

Ses  cornes  se  meslerent 
Es  branches  de  ce  boi:, 
En  ce  lieu  Varresterent 
Suivy  de  tant  d'aboys. 

Ses  jambes  loue  alors  y 
Et  ses  cornes  desprise, 
Qui  ont  faict  que  son  corps 
Soit  de  ces  chiens  la  prise^ 

Ainsi,  où  nous  pensons 
Avoir  félicité, 
Par  contraires  façons 
Trouvons  adversité. 


t)t\j 

Ne  prendre  noise  à  plus  fort  que  soy 


Regarde  bien  deux  fois  comment 
Tu  commenceras  quelque  chose; 
Qui  pour  aultruy  nuyre  s'expose 
Il  reçoit  en  fin  son  payement. 


DU  SERPENT  ET  DE  LA  LIME, 

Fable  XXXVII. 

Ung  Serpent  de  toute  force 

Sy  s'efforce 
Pour  une  Lime  ronger; 
A  Ventour  sa  queue  a  torse, 

Se  renforce. 
Et  la  cuide  en  fin  manger. 
«  Cuides-tu  rompre  et  changer. 

Abréger 

Mon  dur  ftr'f  ce  disî  la  Lime. 
L'acier  qui  se  faict  forger 

Trop  legier 
Contre  mon  pouoir  j'estime. 
Que  fais-tu,  meschante  beste  ? 

Denîz  et  teste 
Rompras  ains  que  me  grever. 
Qui  blesser  aultruy  s'apresîe 

Et  s'arreste 
Il  void  sa  force  achever. 
Avant  donc  que  d'estriver^ 

N'eslever, 
Regarde  à  qui  tu  prens  guerre, 
Et  vueille  noyse  eschever, 

Ou  priver 
Te  verras  d'honneur  aquerre.  » 

Fortune  rejette  les  craintifz. 


Le  trop  couard,  craintif,  désespéré. 

De  son  salut  n'est  jamais  asseuré, 

Soit  chez  aultruy  ou  qu'il  soit  chez  le  sien; 

Eschappé  n'est  qui  trayne  son  lien. 


DU  CERF  ET  DES  BŒUFZ 

Fable  XLII. 

Ung  Cerffiiyoit  devant  les  Chiens  coiirantz; 
Pour  se  saulver  se  mist  en  une  estahle. 
Leans  estaient  plusieurs  Bœufz  demourantz  : 
Sy  leur  requiert  qu'on  luy  soit  favorable^ 
Et  qu'on  permette  en  ce  lieu  secourahle 
De  se  musser.  Vung  des  Bœufz  luy  va  dire  : 
«  Tu  n'es  pas  bien,  il  n'est  pas  de  lieu  pire 
Que  cestuy-cy  pour  y  trouver  mercy  : 


\ 

Car^  sy  tu  es  trouvé  caché  icy, 

Tu  souffriras  la  mortelle  poincture.  » 

Le  Cerf  fuytif,  de  crainte  tout  transy, 

Y  demouray  print  le  hazard  aussi 

De  vie  ou  mort  pour  dernière  adventure. 

Le  serviteur,  pour  appaiser  la  faim 
De  tous  ces  Bœufz,  leur  vint  donner  repas, 
le  Cerf  estoit  caché  dedans  le  fein 
Sy  tresavant  qu'il  ne  le  trouva  pas; 
Le  maisîre  aussi  vint  après  pas  à  pas. 
Lequel,  ainsi  que  dans  le  fein  cherchoit, 
Trouva  le  Cerf  qui  dessoubz  se  cachoit. 
Là  il  fut  pris  et  occis  tout  à  l'heure. 

Ung  malheureux  en  vain  cherche  et  laheure 
Pour  se  saulvery  il  est  en  la  fin  pris; 
Mais  c'est  par  luy  qui  ne  tient  voye  seure. 
Et  n'y  a  lieu  qui  le  cache  ou  asseure, 
Puis  que  fortune  a  sur  luy  entrepris^ 

Dieu  ne peult  estre  deceu. 


A  l'heure  que  nous  péchons, 
Des  hommes  nous  nous  cachons 
Mais,  tant  soit  secret  le  lieu, 
N'y  a  rien  caché  à  Dieu. 


DES  DEUX  ADOLESCENS. 

Fable  XLIII. 

Deux  jeunes  filz  feirent  semblant 
De  marchander  quelque  viande; 
Cung,  asseuré  et  non  tremblant^ 
Ce  pendant  que  Vaultre  marchande, 
Desrobe  une  pièce  de  chair, 
Et  à  son  compaignon  la  livre, 
Soubz  son  manteau  luy  faict  cacher 
Affin  qu^ après  en  puissent  vivre. 


92  FABLES    D'ESOPE 

Le  cuisinier  la  demandant, 
Tous  deux  ignorent  sur  ce  pas; 
Le  larron  fut  lors  respondant 
En  disant  qu'il  ne  Vavoit  pas. 
Le  receleur  en  s'excusant 
Luy  dicî  qu'il  ne  l'avoit  pas  prise. 
Ainsi  vont  cest  homme  abusant 
Sans  trouver  dessus  eulx  reprise. 

Le  cuisinier,  voyant  la  faincte 

Et  qu'il  ne  la  pouoit  ravoir, 

«  J'adresse  [dict-il)  ma  complainte 

A  celluy  qui  peult  tout  sçavoir  : 

Le  larron  m'est  ores  caché, 

Mais  Dieu,  qui  void  et  prés  et  loing, 

Cognoist  assez  vostre  péché. 

Et  en  est  le  juge  et  tesmoing.  » 

Estre  saige  à  ses  despens. 


Ung  homme  qui  a  faict  l'espreuve 
Et  la  certaine  expérience, 
Croyez  que  plus  saige  il  se  treuve 
Et  plus  subtil  en  sa  science. 


DU  CHIEN  ET  DU  BOUCHER. 

Fable  XLIIII. 

Ung  Chien  gourmand  de  Vestal  d'ung  boucher 
Sy  emporta  une  pièce  de  chair, 
Pais  il  se  prinî  à  fuyr  et  marcher 

En  course  experte; 
Et  le  boucher,  marry  de  ccste  perte, 
Et  que  de  luy  ne  sera  recouverte. 
Crie  après  luy  en  voix  claire  et  apperte  r 

a  0  larron  Chien 

[Dict-iï),  tu  prens  et  emportes  mon  bien; 
Une  aulîre  fois  me  garderay  sy  bien 
Et  saigement  que  n'emporteras  rien. 

Soubdainement 
T'en  es  fuy  sans  craindre  aulcunement 
Punition,  bature  et  frappement, 
Comme  il  fest  deu  à  droict  et  justement. 

Mais  je  seray 
Plus  diligent,  car  je  te  guetter ay, 
Et  sy  tu  viens  de  toy  me  garderay, 
Ung  plus  grand  soing  dessus  mon  faict  j'auray.  » 

Perte  et  dommaige 
Enseigne  Vhomme  et  le  faict  estre  saige. 
Après  qu'il  a  esté  prins  au  passaige. 
Au  moins  s'il  a  de  raison  quelque  usaige  : 
Car  imprudent  et  fol  celluy  seroit 
Qui  plusieurs  fois  tromper  se  laisseroit. 

Contre  les  faulx  tesmoings. 


9S 


Le  commandement  de  la  loy 
Condamne  tout  faulx  tesmoignaige  : 
En  faulx  tesmoing  n'a  point  de  foy, 
Garde-toy  de  luy  comme  saige. 


DU  CHIEN  ET  DE  LA  BREBIS. 

Fable  XLV. 

En  plein  jugement, 
Frauduleusement 
Le  Chien  feit  demande 
De  pain  et  viande 
A  la  Brebis  doulce, 
Qui  trop  se  courrouce 
Comme  non  contente 
De  debte  innocente. 

Et  respond  au  Chien 
Que  ne  luy  doiht  rien. 

Le  Chien  envieux  y 
Tresmalicieux, 
Amaine  à  leur  tour 
Le  Loup,  le  Vaultour, 
Le  Milan  aussi. 
Qui  ont  dicî  ainsi, 
Par  foy  îesmoignaige, 
Qu'elle  doit  et  gaige 
Le  pain  demandé. 
Alors  commandé 
Luy  fut  de  payer 
Sans  plus  délayer. 
Donc,  ainsi  jugée, 
Du  Chien  fut  mangée  : 
Car  le  pain  n'avoit 
Que  payer  devoit. 
Par  tel  faulx  rapport 
On  luy  feit  ce  tort. 

S'accompaigner  des  bons. 


Avec  le  sainct  sainct  tu  seras, 
Mais  avecques  l'homme  pervers 
Ta  bonté  tu  pervertiras, 
Car  iiz  font  actes  tous  divers. 


DE  L'AIGNEAU  ET  DU  LOUP. 

Fable  XLVI. 

Le  Loup  rencontra  ung  Chevreau 
Comme  il  allait  cherchant  sa  proye; 
Avec  luy  estait  ung  Aigneau 
Auquel  dict  en  parolle  caye  : 
«  Paurquoy  fes-tu  mis  en  la  vaye 
Avec  ce  villain  houe  puant, 
Qui  te  meine  comme  ung  truant  ^ 
Laisse-le  là,  il  est  trop  laid, 

Fables  d'Esope.  I.  i3 

Et  t'en  viens  succer  le  bon  laid 
De  ta  mère  qui  là  fatend.  » 
Lors  luy  monstra  ung  lieu  latent 
De  bois  obscur,  en  espérance 
Qu'à  l'y  mener  il  fera  tant 
Que  de  luy  remplira  sa  pancc. 

VAigneaUj  qui  ce  grand  Loup  regarde, 
Luy  dict  :  «  Ma  mère  m'a  commis 
A  ce  Chevreau  qui  m'a  en  garde 
Encontre  tous  mes  ennemys  : 
Tu  t'es  en  vain  en  peine  mis 
Pour  m'emmener,  il  vault  trop  mieulx 
Suyvre  ce  Chevreau  gracieulx,. 
De  qui  n'auray  aulcun  dommaige, 
Que  toy  qui  es  tout  plein  d'oultraige  : 
Car  avec  les  bons  on  est  bien, 
Mais  avec  les  m.alings  couraiges 
On  ne  peult  prouffiter  de  rien.  » 

Mutation  d'estat  ne  peult  muer  les  mœurs. 


A  grand  peine  sçauroit-on  faire 
D'ung  Chahuan  ung  Esprcvier, 
Et  qui  se  pense  contrefaire 
Ne  peult  à  son  blasme  obvier. 


DE  LA  CHATE  MUÉE  EN  FEMME. 

Fable  XLVIl. 

Ung  jouvenceau,  trop  fol  et  mal  apris, 
Fut  de  V amour  d'une  Chate  surpris 
Qu'il  nourrissoit,  voire  sy  ardemment 
Qu'il  supplia  affectueusement 
Venus  affin  qu'elle  muast  icclle 
Chate  amoureuse  en  tresbelle  pucelle. 
VenuSy  voulant  plaire  au  vouloir  infâme 
Du  jouvenceau,  lors  transmua  en  femme 

La  besîe  mue,  et  la  feit  acomplie 
Au  falct  d^aymer,  et  de  heaulté  remplie. 
Le  jeune  amant  adonc  se  resjouystj 
Et  de  la  dame  à  son  aise  jouyst; 
Mais  il  advint  que,  pour  sçavoir  si  elle 
Estoit  de  mœurs  femme  bien  naturelle, 
Venus  laissa  passer  une  Souris 
Par  devant  elle.  0  qu'il  y  eut  de  ris! 
Icelle  femme,  aussy  tost  qu'elle  veid 
Ceste  Souris,  elle  la  poursuyvit 
En  oubliant  sa  bcaulté  corporelle. 
Et  ensuyvant  sa  vertu  naturelle. 
Doncques  Venus,  de  cela  despitée. 
Sa  forme  humaine  alors  luy  a  ostée. 
Ainsi  aulcuns,  qui  font  mutation 
De  leur  estât,  sont  en  complexion 
Sy  dépravez  que  de  tout  bien  s'estrangent. 
Et  leur  malice  en  bonté  point  ne  changent. 

Ayder  l'ung  à  l'aultre. 


Charité  ne  quiert  point  le  sien, 
Mais  tant  seulement  luy  suffit 
De  faire  à  aultruy  quelque  bien, 
Tant  peu  luy  chault  de  son  prouffit. 


DE  L'ASNE  ET  DU  CHEVAL. 

Fable  XLVIII. 

Ung  villageois  menait  en  une  foire 

UAsne  basté  de  son  fés  trop  chargé. 

Et  ung  Cheval  plein  d'orgueil  et  de  gloire,    '' 

Lequel  estoit  de  tout  pois  deschargé. 

VAsne,  trop  las  de  sa  charge  pesante. 

Prie  au  Cheval  que  secours  luy  présente, 

Ou  qu'il  fauldra  que  soubz  le  fardeau  meure; 

Mais  le  Cheval  ayde  ci  secours  luy  nie. 

CAsne  mourant  soubz  la  charge  demeure 
Faulte  d'avoir  meilleure  compaignie. 

Le  villageois,  voyant  l'Acne  ahhaîu, 

Prend  le  fardeau,  le  mcct  sur  le  Cheval; 

Avec  cela  il  fut  îrcsbicn  batu 

Et  à  bon  droit L  il  receul  double  mal. 

«  Helas!  [dicl-il)  moy,  pauvre  misérable , 

Qui  n'ay  esté  à  VAsne  sccourable, 

Le  mal  que  j'ay  je  Vay  bien  mérité.  » 

Quiconques  vcult  à  aultre  avoir  recours. 
Quand  il  le  void  en  la  nécessité. 
Du  bon  du  caewr  luy  doit  donner  secours. 

Hanter  gens  de  bien. 


Les  me5chan5  et  les  vagabons 
Gastent  cestuy-là  qui  les  hante, 
Mais  qui  converse  avec  les  bons 
Ne  peult  mener  vie  meschante. 


DU  FOULON  ET  DU  CHARBONNIER. 

Fable  XLIX.. 

Ung  Charbonnier  maintesfois  invita 
Quelque  Foulon  pour  deniourer  ensemble  ; 
Mais  le  Foulon  par  response  évita 
Ung  tel  logis  qui  propre  ne  luy  semble  : 
«  Car  (disoiî-iï)  ton  mestier  ne  ressemble 
En  rien  au  mien,  on  le  void  par  efecî, 
Et  aurois  peur  que  ce  que  j'aurois  faict 
Beau,  nect  et  blanc,  après  l'avoir  mouillé 

Par  ton  charbon  qui  la  blancheur  dcgaict, 
Ne  fust  bien  îost  tout  gasté  et  souillé.  » 

Les  gens  de  bien  nous  devons  honorer 
Et  les  hanter  en  tout  temps  et  saison; 
Avec  meschantz  ne  devons  demourer, 
Car  deshonneur  habite  en  leur  maison. 
Fuyons  donc  ceulx  qui  n'usent  de  raison, 
Leur  compaignie  est  pire  que  la  peste; 
Suyvez  des  bons  la  compaignie  honneste, 
Vostre  vertu  tous] ours  s'esclaircira; 
Sy  vous  suyvez  personne  deshonneste, 
Vostre  renom  tant  plus  s'obscurcira. 

Qui  trompe  auUruy  il  se  déçoit. 


Qui  tasche  à  aultruy  décevoir 
Soit  par  fraulde  ou  p?r  mcnterie, 
On  le  void  en  fin  recevoir 
Le  loyer  de  sa  tromperie. 


DE  L'OISELEUR  ET  DU  SERPENT. 

Fable  L. 

Ung  Oyselcur  ung  jour  alloiî 
Chasser  oyseaulx  à  la  pipée; 
Il  veid  ung  Coulom  qui  volloiî 
Dont  il  pensoit  faire  grippée. 

Le  Coulom  sur  l'arbre  se  perche  y 
VOisclleur  y  va  ses  rcthz  tendre^ 
Qui  les  poincîz  ci  Us  moyens  cherche 
Comme  il  pourra  le  Coulom  prendre ^ 

Ainsi  qu'il  esîoit  d'adventure. 
En  aguet,  ung  serpent  caché 
Luy  feit  au  pied  griefve  poincîare, 
Car  il  avoit  sur  luy  marché. 

«  0  misérable  que  je  suis! 
(Dict  rOyselleur)  lors  que  je  pense 
Surprendre  auliruy,  las!  je  ne  puis  y 
Car  ung  aultre  me  faicî  offense. 

«  Pavois  à  mon  cas  bien  pourveu 
Pour  prendre  VOyseau  en  ma  rethz, 
Mais  j'ay  esté  à  l'impourveu 
Détenu  et  mis  en  arrestz.  » 

Homme  qui  veult  homme  tromper, 
Et  faict  à  aultruy  une  fosse. 
On  le  void  en  fin  atrapper 
Et  tumber  en  ruyne  grosse. 

Le  conseil  mérite  la  peine  du  faict. 


Le  conseil  donné  de  nialfaire 
N'a  moindre  peine  mérité 
Que  le  malfaict  de  l'adversaire, 
Car  ilz  sont  d'une  qualité. 


DE  LA  TROMPETTE  DE  GUERRE. 

Fable  LI. 

Ung  qui  sonnoit  la  trompette  à  la  guerre 
Fut,  au  combat,  prins  par  les  ennemys  ; 
Comme  captif  on  le  lie,  on  le  serre. 
Lors  il  se  print  à  humblement  requerre 
Qu'en  liberté  il  fut  par  eulx  remis  : 
«  Car  (disoiî-il)  je  n'ay  homme  à  mort  mis, 
Et  contre  au  le  un  je  aay  porté  les  armes, 
Ny  je  ne  veulx.  »  Lors  disent  les  gcnsdarmes 

«  Ta  n'occis  point,  mais  îa  donnes  l'assaulî 
En  provoc quant  les  conjlictz  et  alarmes, 
Les  durs  combatz  et  les  mortelz  vacarmes  : 
Ainsi  plusieurs  meurent  par  ton  deffault.  » 

Aulcuns  aussi j  par  leur  conseil  meschant, 
Pèchent  autant  que  les  exécuteurs  ; 
Quiconques  va  le  mal  d'aulîruy  cherchant, 
Soit  qu'il  ne  f râpe  avec  gla)ve  trenchanî, 
Mais  de  sa  langue,  ainsi  que  les  menteurs, 
Touîesfoys  luy  tous  calumnialeurs 
Conseillanîz  mal,  ne  sont  moins  à  blasmer 
Que  les  facteurs;  moins  on  les  doit  aymer. 
Car  la  pluspart  est  cause  des  malfaictz, 
Et  telles  gens  sont  bien  à  diffamer. 
Dont  le  conseil,  qu'on  doit  desestimer. 
Ne  vault  pas  mieulx  que  les  meschantz  effectz. 


dk; 

Liberté. 


Liberté  est  souvent  bannie 
Des  haultz  lieux  et  royalles  courtz 
Car  sa  puissance  est  là  finie, 
Et  servitude  y  a  son  cours. 


DU  LOUP  ET  DU  CHIEN. 

Fable  LU. 

Dedans  ung  boys  tout  semé  de  verdure 
Ung  Loup  trouva  quelque  Chien  d'adventure 
Qu'il  salua,  iinterrogant  de  faict 
Comme  il  estait  sy  gras  et  sy  refaicî. 
Le  Chien  respond  :  «  Je  flaîe  ainsi  mon  maistre, 
Lequel  me  donne  assez  bien  à  repaistre 
Des  bons  morceaulx  de  sa  table  tant  grasse; 
Et,  qui  plus  est,  j'ay  l'amour  et  la  grâce 

De  tout  chascun.  —  0  que  ta  es  heureux! 
(  Ce  dict  le  Loup  )  et  moy  trop  langoureux.  » 
Lors  dict  le  Chien  :  «  Amy^  laisse  ces  boys, 
Et  viens  loger  au  lieu  là  où  je  vois. 
Chez  mon  seigneur.  »  Lors  Hz  s'en  vont  ensemble. 
Et,  en  allant,  le  Loup  dict  :  «  //  me  semble 
Qu'au  col  tu  as  ung  coller  ;  pourquoy  est-ce? 

—  C est  [dict  le  Chien]  ung  coller  qui  m' opr esse. 
Et  qui  résiste  à  la  férocité 

Que  je  soulois  avoir  en  liberté. 

Le  temps  passé  je  soulois  les  gens  mordre. 

Mais  mon  seigneur  y  a  mis  si  bon  ordre, 

En  m'enchaynant,  que  j'en  suis  bien  plus  doulx. 

—  fayme  mieulx  estre  au  boys  avec  les  Loups 
{Ce  dict  le  Loup),  en  liberté  planiere, 

Qu^ estre  captif  en  si  dure  manière  : 
Certes  l'amour  de  ton  maistre  est  trop  rude, 
Je  ne  veulx  point  de  telle  servitude.  » 

Petit  seigneur  sur  peu  est  plus  notable 
Qu'ung  grand  subject  repeu  en  riche  table. 


0\Q 

Estre  humain  entre  les  siens. 


Qui  vers  les  siens  monstre  sa  cruaulté 
A  grande  peine  aura-il  loyauité 
Aux  ei>trangiers,  et  cha:^cune  personne 
Doit-on  fuyr  qui  aux  siens  ne  pardonne. 


DU  LABOUREUR  ET  DES  CHIENS. 

Fable  LUI. 

Ung  Laboureur,  rhyvcr  durant, 
Grand  nécessité  endurant 
Pour  le  fort  temps  qui  lors  esîoit, 
Mangea  ses  Brebis  et  Aigneaulx, 
Chevreaux,  Cochons  et  jeunes  Veaulx, 
Pour  la  faim  qui  le  tourmentoiî. . 

Quand  tout  cela  fut  dévoré, 
Que  rien  ne  luy  est  demouré, 

Fors  que  les  Bœufz  de  sa  charrue, 
Nonobstant  leur  labeur  rusticque. 
Oubliant  son  gaing  et  praîicque, 
En  lu  fin  pour  manger  les  tue. 

Ses  Chiens j  les  voyanîz  mourir  tous, 
Disoient  ainsi  :  «  Que  ferons-nous. 
Puisque  nosîre  maistre  inhumain 
N' espar gne  non  plus  qu'adversaires 
Les  testes  qui  sont  nécessaires? 
Gardons  de  tumber  en  sa  main.  » 

Sy  tu  es  comme  mercennaire 
Avec  ung  homme  débonnaire, 
Ton  loyer  de  luy  tu  prendras; 
Mais  avec  ung  fol  courageux. 
Aux  siens  cruel  et  oultrageux, 
Ta  vie  et  ton  gaing  tu  perdras. 

S'aprivoiser  avec  les  estrangers. 


Tout  ce  qui  n'est  hanté 
Est  trouvé  bien  estrange  ; 
Mais,  s'il  est  fréquenté, 
L'oppinion  se  change. 


DU  LION  ET  DU  REGNARD. 

Fable  LIIII. 

Le  Regnard  au.  chemin  trouva 
Le  Lyon,  beste  fort  terrible. 
Qui  luy  sembla  sy  treshorrible 
Que  de  grand  peur  fuyt  et  s'en  va. 

Il  le  trouva  secondement 
Une  aulîrefois,  dont  il  eut  crainte , 
Mais  non  pas  de  sy  forte  attainte 
QuUl  avoit  eu  premièrement. 

Fables  d'Esope.  I.  i5 

La  tierce foys  le  rencontra. 
DonCy  pour  l'avoir  veu  si  souvent. 
Il  mcisl  hardiesse  en  avant, 
Et  sans  peur  à  luy  se  monstra. 

Avecques  luy  se  meist  en  voye. 
Lors  il  le  trouva  si  privé 
Que  d'estre  vers  luy  arrivé 
Il  eut  grande  liesse  et  joye. 

S'aprivoiser  est  difficile; 
Maisj  quand  on  a  prins  cognoissance, 
L'amytié  prend  pleine  croissance, 
Et  le  hanter  en  est  facile. 

C acoustumance  en  plusieurs  lieux 
Avec  les  grandz  nous  aprivoise, 
Lesquelz  n'ausions,  de  peur  de  noise, 
Regarder  entre  les  deux  yeulx. 

Les  moindres  peuvent  nuyre  aux  grands, 


L'homme  de  condition  basse 

Peuit  nuyre  à  ung  plus  grand  que  soy  ; 

Son  dommaige  donc  ne  conçoy 

Qu'ung  mal  plus  grand  ne  te  pourchasse. 


DE  L^AIGLE  ET  DE  LA  REGNARDE. 

Fable  LV. 

L' Aigle j  qu^on  dict  le  Roy  de  tous  Oyseanlx, 
Ung  jour  trouva  des  petiîz  Regnardcaux 
Hors  du  terrier,  et,  dés  ce  qu'il  les  veid, 
Pour  son  butin  il  les  print  et  ravit, 
Et  s'envola  avecques  ceste  proie 
Dedans  son  nid.  La  Regnarde  s'effroie 
D'avoir  perdu  ses  faons,  et  s'escrie, 
Et  humblement  ceste  grande  Aigle  prie 

Les  rebailler  y  dont  r  Aigle  ne  tint  compte. 
Ceste  Regnardc  en  sa  colère  monte, 
Et  par  courroux  fut  tellement  faschée 
Qu'au  pied  de  l'arbre  où  l'Aigle  estoit  nichée 
Feit  ung  grand  feu,  et  disait  la  Regnardc  : 
«  Or,  maintenant,  de  ce  péril  te  garde, 
Toy  et  les  tiens.  »  Le  feu  l'arbre  environne, 
Dont  F  Aigle  a  peur,  se  complainct  et  csîonne 
Pour  ses  pctitz,  qu'elle  ne  peult  saulver. 
Ne  sçachant  donc  nul  remède  trouver, 
A  la  Regnardc  elle  requiert  pardon 
Pour  ses  oyseaulx,  qui  sont  en  l'abandon 
Du  feu  ardent.  Lecteur,  icy  je  prens 
L'Aigle  voilant  pour  les  riches  et  grands. 
Et  la  Regnardc  aussi  pour  les  pctitz. 
Dont  les  grandz  sont  souvent  assubjecîis  : 
Car,  quand  onfaict  aux  pauvres  quelque  offence. 
Pour  s'en  venger  trouvent  bien  leur  dcffence. 


C^ 

Porter  la  peine  pour  les  maulvais. 


Avec  les  meschanîz  ne  te  mectz, 
Vueille-loy  d'iccux  estranger, 
Qu'il  ne  l'en  vienne  aulcun  danger. 
Tel  l'achepte  qui  n'en  peult  mes. 


DU  LABOUREUR  ET  DE  LA  CIGOIGNE. 
Fable  LVL 

Ung   Rusticque 

Si  s'applicque 
A  prendre  aux  reîhz  à  couvert 

Crues  coics, 

Et  les  Oyes, 
Qui  mangeoient  son  bled  en  vert. 

Oyes,  Grues, 

Retenues 

Furent  aux  reîhz  et  ficelles. 
La  Cicolgne 
Ne  s' es lo igné. 

Mais  fat  prinse  avec  icelles. 
Salut  quicrty 
Et  requiert 

Au  laboureur  sa  franchise, 
Point  ne  pense 
Quelque  offense 

Avoir  contre  luy  commise. 

«  Tu  mourras, 
Et  n'auras 

[Dict  le  laboureur)  mercy. 
Qui  s'y  treuve, 
Il  es  preuve 

Qu'à  chascun  on  faict  ainsi. 


OiC 

Chercher  occasion  de  niai  faire. 


Le  maulvais  qui  cherche  la  mort 
D'aultruy,  ou  luy  faire  dominaige, 
S'il  n'a  par  droict  quelque  advantaige, 
Toutesfois  le  fera  à  tort. 


DU  CHAT  ET  DU  POULET. 

Fable  LVIL 

Ung  Chat  plein  de  faintise, 
Remply  de  friandise, 
Prinî  ung  Poulet  d'assault  ; 
Par  ung  tour  de  maistrise. 
Sur  luy  la  pâte  a  mise, 
Disant  :  a  Mourir  tefault, 
Car  ta  cries  sy  hault 
Que  chascun  en  tressault 

A  miniiicî,  j'en  suis  scur. 
Puis  tu  es  ung  ribault , 
Incestueux,  sy  chauli 
Qu'à  monter  ne  te  chault 
Sur  ta  mère  ou  ta  sœur.  » 

Le  Poulet  s'en  excuse, 
Disant  :  «  Ainsi  j'en  use 
Par  la  loy  naturelle.  » 
Mais  le  Chat,  plein  de  ruse 
Sa  response  refuse 
Comme  teste  cruelle, 
Et  par  cesîe  querelle 
Luy  fcit  playe  mortelle, 
Puis  son  rentre  s'en  sent. 

Tout  ainsiy  par  cautelle, 
Et  caluw.nie  telle. 
L'homme  meschant  flagelle 
El  destruict  l'innocent. 


c/ÎV> 

La  mauhaistié  d'envie. 


Envie  devient  toute  seiche 
De  veoir  quelqu'ung  bien  à  son  aise 
Riens  ne  void  qui  ne  iuy  desplaise 
Du  bien  d'aultruy,  tant  elle  pèche. 


DU  CHIEN  ENVIEUX  ET  DU  BŒUF. 

Fable  LVF.L 

Ung  envieux  Chien 
Sur  du  fein  estoit 
Qui  n'esîoit  pas  sien, 
Et  s'y  arr estoit. 
Là  se  transporîoit 
Ung  Bœuf  pour  repaistre; 
Le  Chien  feit  du  maistre 
Et  Iuy  défendit. 

Lors  le  Bœuf  a  dict  : 
(c  0  meschante  envie 
Qui  m' estes  ma  vie! 
0  fâcheux  danger! 
Ta  gueulle  allouvie 
N'en  sçauroit  manger.  » 

Ainsi  l'envieux 
D*aultruy  mal  désire, 
Sans  qu'il  en  ayt  mieulx, 
Mais  plustost  empire; 
Sy  quelqu'ung  aspire 
Au  bien  qu'il  attend^ 
L'envieux  y  tend, 
Et,  s'il  peult,  résiste, 
Sinon  il  est  triste  : 
Soit  richesse,  avoir, 
Lettres  et  sçavoir, 
Beaulté  assouvie. 
S'il  n'en  pcult  avoir, 
Encor  il  l'envie. 

«Mr» 


FABLES    D'ESOPE  123 


L'innocent  est  tousjours  foulé. 


L'innocent 
Entre  cent 
Et  pour  tous 
A  les  coups. 


DE  LA  CORNEILLE  ET  DE  LA  BREBIS. 

Fable  LIX. 

Une  Corneille  se  jouoit 
Sur  le  dos  d'une  Brebis  doulce  : 
Elle  treplgnoit  et  marchoit 
Si  rudement  qu'elle  faschoit 
Ceste  Brebis  qui  se  courrouce, 
Disant  :  «  5^  par  telle  secousse 
Tu  fasches  le  Chien,  je  fasseure 
Que  tu  aurois  griefve  morsure. 

—  Je  sçay  bien  {ce  dict  la  Corneille  ) 
A  qui  je  me  joue  et  m'esbatz  : 
Car  les  paisibles  je  resveille, 
Et  les  innocentz  je  traveille  ; 
A  leur  simplesse  je  combatz. 
Mais  aux  maulvais  je  ne  debatz. 
Je  sçay  bien  ce  qui  en  seroit, 
Car  le  Chien  se  revencheroit.  » 

Ainsi  le  doulx  et  simple  porte 
Tout  le  faix  et  toute  la  charge; 
Mais  le  maulvais  qui  a  main  forte^ 
On  le  soulage,  on  le  supporte, 
On  n^ause  luy  faire  dommaige. 
Par  ainsi  il  a  Vadvantaige  : 
Il  tient  le  meilleu  et  le  bout. 
Et  Vinnoccnt  endure  tout. 

Se  contenter  des  dons  de  D-ieu, 


Les  grâces  sont  de  Dieu  infuses 
Et  aux  personnes  divisées; 
Elles  doyvent  estre  prisées 
Quand  elles  ne  sont  point  confuses. 


DU   PAN  ET  DU  ROSSIGNOL. 

Fable  LX. 

Le  Pan,  à  Juno  consacré, 
Se  plaignoit  à  celle  déesse 
Qu'il  n'avoit  pas  le  chant  à  gré 
Doulx  ci  plaisant,  plein  de  liesse, 
Et  que  le  Rossignol  l'avoit, 
Car  tout  bien  chanter  il  sçavoit, 
Qu'il  en  estoit  partout  loué  ; 
Mais  luy  il  chantait  enroué, 

Lors  dict  Id  sœur  de  Jupiter  : 
«  0  Pan,  il  te  fault  contenter; 
Sy  tu  n'as  le  chant  tresplaisant, 
Ta  as  plumaige  reluysant, 
Cela  te  doit  reconforter.  » 

Ung  chascun  doit  cstre  content 
Des  propres  grâces  que  Dieu  donne  : 
Vung  en  a  peu,  l'aultre  en  a  tant 
Qu'il  plaisî  à  Dieu,  et  qu'il  ordonne  ; 
Vung  a  une  grâce  si  bonne 
A  chanter,  parler  et  bien  dire. 
Qui  ne  sçauroit  lire  n'escrire, 
Vung  ignorant  riche  de  biens, 
l'aultre  bien  sçavant  qui  n'a  riens, 
Vung  en  conseil  saige  se  pense 
Pour  mener  guerre  y  et  l'aultre  est  fort 
Dieu  ne  te  veult  point  faire  tort, 
Car  tûusjours  il  te  recompense. 


Df: 

Plus  par  finesse  que  par  force. 


S'il  te  semble  que  par  la  force  ' 
L'impuissant  ne  te  puisse  altaindre, 
Vray  e^t,  mais  sa  venu  s'efforce, 
Et  l'eaue  qui  dort  est  moult  à  craindre. 


DE  LA  MUSTELLE  ET  DES  SOURIS. 

Fable  LXL 

Une  Musîelle  estait  tant  envieillie 
Que  sa  vertu  et  force  estait  faillie , 
Et  ne  pouoit  prendre  à  legicre  course 
Ratz  et  Souris  comme  souloit,  et  pource 
Elle  pensa  de  trouver  la  manière 
De  se  cacher  en  huche  fariniere, 
En  espérant  que  sa  proye  viendrait 
Et  là  dedans  à  Vaise  la  prendrait  ! 

Ce  qui  fat  fdicî,  car  les  Souris  y  vindrenî, 
Et  leur  repas  de  la  farine  prindrenî; 
Mais  la  Mustelle,  estant  illec  cachée , 
L'une  après  Vaultre  a  couppée  et  trenckée 
A  belles  dentz  :  ainsi  soubz  telle  embusche 
Les  meist  à  mort  toutes  dans  ceste  huche. 

Voilà  comment,  quand  la  force  prend  cesse, 
Il  fault  avoir  recours  à  la  finesse 
Et  à  l'engin  qui  la  force  surmonte, 
Car  tant  que  luy  n'est  legiere  ne  prompte. 
Lisander  dict  ce  petit  mot  tant  beau  : 
Tu  feras  plus  bien  souvent  par  la  peau 
Du  cault  Regnard,  beste  subtille  et  fine, 
Que  ne  feras  par  la  peau  léonine. 

Recognoistre  le  bien  fa'ict. 


Nous  devons  estre  diligentz 
A  recognoistre  les  biens  faictz 
Qui  par  les  auitres  nous  sont  faictz 
C'est  la  loy  et  le  droict  des  gentz. 


DE  LA  FORMIS    ET  DE   LA  COLUMBE. 

Fable  LXIL 

Une  Formis  alloit  à  la  fontaine 
Ayant  grand  soif,  et,  comme  elle  beuvoit, 
Cheut  dedans  Veaue  par  fortune  soudaine. 
Sur  la  fontaine  ung  bel  arbre  y  avoit 
Et  la  Columbe  estoit  dessus  perchée, 
Qui  la  Formis  dedans  Veaue  nager  void. 
La  voyant  donc  en  Veaue  si  empeschée 
Se  submergeant,  luy  jecta  une  branche 

Que  de  son  bec  elle  avoit  arrachée. 

Lors  la  Formis  à  son  pouoir  l'eaue  tranche 
Et  au  rameau  se  joignit  et  saulva, 
Remerciant  une  bonté  sy  franche. 

Ung  peu  après  Foiselleur  arriva, 
Et  ses  filiez  auprès  d'illec  tendit, 
Ses  chalumeaux  aussi  sonner  il  va. 

Et  ce  pendant  qu'à  prendre  il  entendit 
Celle  Columbe,  alors  soubdainement 
Vint  la  Formis  qui  au  pied  le  mordit. 

Lors,  pour  ce  mal  receu  si  promptement, 
Jecte  SCS  rethz  et  chalumeaux  à  terre. 
Dont  la  Columbe  eut  peur  et  tremblement. 

Pour  la  frayeur  s'en  vclla  à  grand  erre, 
Et  la  Formis  remercia  bien  fort, 
Qui  son  salut  estoit  venu  acquerre. 

Qui  secourir  aultruy  faict  son  effort 
Le  délivrant  de  péril  et  d'angoisse, 
Et  puis  il  tumbe  en  quelque  desconfort, 
C'est  bien  raison  qu'après  on  le  cognoisse. 

Prudence  requise  à  ung  prince. 


Celie  beaulté  qui  l'homme  recommande 
Vient  de  l'esprit  qui  est  prudent  et  saige, 
L'aultre  beaulté  du  visaige  et  corsaige 
N'est  pas  du  tout  sy  louable  ne  grande. 


DU  PAN  ET  DE  LA  PIE. 

x^able  LXIII. 

Les  Oyseaulx  rfavoient  point  de  roy 
Pour  les  gouverner  et  conduire, 
Mais  vivoienî  sans  prince  et  sans  loy, 
Dont  on  void  les  règnes  destruire. 
Ung  jour  se  meisrent  en  arroy, 
Affin  qu'ung  roy  peussent  eslire  : 
Le  Pan,  sa  beaulté  allegant, 
Se  présenta  comme  arrogant. 

Pour  la  beaulîé  de  son  plumai ge 
Il  fut  esleu,  mais  une  Pie 
Luy  dict  :  «  Nous  te  ferons  hommaige 
Sy  en  toy  n'est  force  assopie, 
Et  tu  nous  gardes  de  dommaige 
Contre  V Aigle  qui  nous  espie ; 
Mais,  sy  tu  n'as  point  de  ver-tu. 
Comment  nous  deffenderas  tu?  » 

Quasi  disant,  il  est  requis 
Non  seullement  beaulté  au  prince, 
Mais  ung  prudent  sçavoir  acquis 
Pour  mieulx  gouverner  sa  province  : 
Le  saige  roy  est  plus  exquis 
Qui  deffend  le  riche  et  le  mince 
Que  le  beau  remply  de  paraige 
Qui  n'a  ne  force  ne  couraige. 

Se  chastier  par  auliruy 


Plein  de  bon  sens  et  bien  saige  est  celiuy 
Qui  fuyt  d'aultruy  la  ruyne  et  cadence: 
C'est  une  astuce  et  acte  de  prudence, 
Se  chastier  par  le  péril  d'aultruy. 


DU  LYON,  DE  L'ASNE  ET  DU  REGNARD. 

Fable  LXIIII. 

Ungfier  Lyon,  ung  Asne  et  ung  Regnard 
S'en  vont  chasser  ensemble  quelque  part 

En  la  forest  branchée  : 
Tant  ont  chassé  qu'ilz  ont  corné  la  prise, 
Ety  pour  partir  la  proye  ainsi  surprise, 

Elle  fut  detranchée. 

L'Asne,  qui  trop  d'audace  s'attribue, 

A  chascun  d'eulx  le  butin  distribue. 

Dont  le  Lyon  despiî 
Rugit  et  brait  en  sa  fureur  et  ire. 
Et  VAsne  prend,  le  despece  et  dessire, 

Sans  luy  donner  respit. 

Puis  au  Regnard  bailla  commission 
De  faire  entfeulx  la  distribution; 

Lors,  par  prudence  caulte, 
La  moindre  part  à  luy  se  reservant, 
De  la  grand  part  fut  le  Lyon  servant, 

De  paour  de  faire  faulte. 

0  Qui  fa  ainsi  [dict  le  Lyon  ireux] 

Faict  sy  sçavant,  sy  prudent,  sy  heureux.^  j 

Lors  le  Regnard  parla. 
Disant  :  a  Le  mal  d'aultruy  m'a  enseigné. 
Car  favois  paour  d'esîre  ainsi  empoigné 

Que  VAsne  que  voyla.  » 

Contre  ceulxquiappetent  choses  nouvelles, 


Les  choses  présentes  blasmons, 
Et  les  nouvelles  nous  aymons  ; 
Mais  on  void  en  la  fin  aymer 
Ce  qu'on  souloit  devant  blasmer. 


DE  L'ASNE  ET  DE  SES  MAISTRES. 

Fable  LXV. 

UAsne,  trop  las  de  servir ,  desdaignoit 
Le  jardinier j  lequel  estait  son  maistre, 
Et  d'icelluy  grandement  se  plaignoit, 
Car  de  durs  coups  souvent  le  faisait  paistre  . 
A  Jupiter  le  donna  à  cognoisîre, 
Luy  demandant  ung  maistre  familier  ; 
Lors  Jupiter  luy  bailla  ung  tuillier; 
MaiSy  quand  il  veid  la  charge  trop  pesante, 

A  Jupiter  de  rechef  se  présente^ 
Luy  suppliant  luy  faire  ce  bon  heur 
(  Veu  que  sa  vie  est  rude  et  desplaisante) 
De  luy  donner  plus  doulx  maistre  et  seigneur. 
Jupiter  rit,  t'Asne  prie  sans  cesse. 
Alors  luy  donne  ung  courroyeur  de  cuyr, 
Duquel  souffrit  maint  tourment  et  destresse 
Et  ne  pouoit  les  horions  fuyr  ; 
En  hanissant,  il,  se  faisant  ouyr, 
Disoit  :  v  Helas!  malheur  sur  moy  s'estend, 
Qui  n'ay  esté  d'ung  seul  maistre  content, 
Je  suis  tumbé  en  la  main  du  bourreau, 
Qui  ne  pardonne  à  ma  chair  nà  ma  peau. 
Cest  bien  raison  :  car  qui  tant  veult  changer. 
Et  riens  ne  treuve  à  luy  plaisant  et  beau, 
D'ung  petit  mal  chet  en  ung  grand  danger.  » 


r\i/'-> 

Cheoir  d'ung  péril  en  ung  plus  grand. 


Qui  veull  fuyr  et  éviter  !e  gouffre 
DeCaribdis,  quand  il  vient  prés  de  là. 
Souvent  il  tumbe  au  gouffre  de  Silla, 
Auquel  plus  grand  danger  et  péril  souffre. 


DE   LA   VIEILLE 

ET    DE    SES    CHAMBRIERES. 

Fable  LXVL 

Une  vieille  avoit  des  servantes 
Qu'elle  esveilloit  avant  le  jour; 
Le  chant  du  Coq  bien  observantes, 
Se  levaient  sans  faire  séjour. 
Voyantz  doncques  ce  fascheux  tour 
Et  ce  tresennuyeux  resveil, 
Qui  les  exciîoit  du  sommeil. 
Dont  le  Coq  chantoit  la  vraye  heure. 

Dirent  ensemble  :  «  Il  faut  qii'il  meure! 

Lors,  selon  leur  conclusion^ 

Du  Coq  feirent  occision  ; 

Mais  leur  malice  en  vain  labeure. 

Ces  chambrières  furent  frustrées 
De  leur  folle  et  vaine  espérance; 
Elles  furent  mal  rencontrées 
De  la  maistresse  qui  les  tance  : 
Car  sans  paix,  repos  ne  constance, 
Les  esveille  chascune  nuict 
Avec  ung  tumulte  et  grand  bruict, 
Et  les  faict  plus  matin  lever. 

Qui  donc  veult  ung  mal  eschever 
Par  faict  injuste  et  vicieux, 
Chet  en  mal  plus  pernicieux 
Qui  d'avantaige  peult  grever. 

Ne  s'estimer  heureux  selon  le  monde. 


Les  grands  et  riches  ne  sont  pas 
Sy  heureux  qu'à  chascun  il  semble; 
Le  pauvre  qui  petit  assemble 
Prend  plus  gayement  son  repas. 


DE  L'ASNE  ET  DU  CHEVAL. 

Fable  LXVII. 

L^Asne  repuioit  bien  heureux 
Le  Cheval  gras  et  en  bon  point, 
Et  se  tenait  tresmalheureux , 
Car  de  repos  il  n'avoit  point. 
((  On  me  picque  [dict  il)  et  poingt, 
Je  vois  aux  champs  îousjours  chargé. 
Et  le  Cheval  est  mis  à  point, 
Aymé,  nourry  et  hébergé.  » 


!40 

Or  advint  il  qu'on  publia 
En  ce  pays  guerre  mortelle; 
Le  Cheval  on  y  envoya 
Garny  de  harnois  et  de  selle; 
Combien  qu'il  fust  dur  et  rebelle, 
On  luy  mit  le  mors  en  la  bouche, 
Et,  pour  soustenir  la  querelle, 
On  le  conduit  à  Vescarmouche. 

Ce  voyant,  VAsne  rendoit  grâces 
Aux  dieux  de  ce  qu'ilz  ne  l'ont  faict 
Cheval,  pour  ensuyvre  les  traces 
De  guerre  qui  chascun  deffaict; 
Mieulx  aymoiî  estre  Asne  imparfaicî 
Que  Cheval  picqué  et  dompté, 
Cognoissant  que  peu  vault  Veffect 
Des  grandz,  puis  qu'il  est  surmonté. 

Ne  se  laisser  décevoir  soubz  riimbre 
d'ung  bien  faict. 


Tous  ceulx  qui  ont  ung  beau  parler 
Ne  sont  pas  vrays  amys  fidelles, 
Car  dessûubz  parolles  sy  belles 
Le  mal  se  peuit  dissimuler. 


DU   VAULTOUR 

ET    DES    PETITS    OYSEAULX. 

Fable  LXVIIl. 

Le  Vaultoar  feiî  semblant  de  célébrer 
Ung  beau  bancqueî  et  copieuse  feste. 
Pour  son  natal  en  ce  jour  remembrer, 
Affin  qu'il  fust  aux  oyseaulx  manifeste. 
Tout  l'appareil  dedans  ung  temple  apreste, 
Et  au  souper  petits  oyseaulx  invite, 
Qui  vindrent  tous.  Puis  du  temple  bien  vistt 
les  portes  ferme,  et  là  tout  demoura; 

Riens  n'y  vallut,  la  prière  ne  fuite, 
Vang  après  Vaulîre  enfin  les  dévora. 

Soubz  Vumhre  donc  de  quelque  bel  accueil, 

Gardons  nous  bien  d'estre  en  ce  poinct  surpris  ; 

Sy  on  nous  faicî  ung  gracieux  recueil, 

Considérons,  ainsi  que  bien  apris, 

Sy  aulcun  mal  est  point  dessoubz  compris; 

Car  soubz  miel  le  fiel  est  musse. 

Quand  tout  cela  sera  ainsi  pensé, 

Vaincqueurs  serons  des  secretîes  envies; 

De  Vennemy  le  faict  sera  passé, 

Sans  pouoir  nuyre  aux  honneurs  ny  aux  vies. 


Dfô 

N'entreprendre  oultre  ses  forces. 


Qui  plus  qu'il  ne  doit  entreprend 
Et  ne  mect  fin  à  l'entreprise, 
Chascun  l'arguë  et  le  reprend, 
Et  ne  treuve  homme  qui  le  prise. 


DE  L'AIGLE  ET  DU  CORBEAU. 

Fable  LXIX. 

L'Aigle,  voilant  d'une  treshaulte  roche, 
Descend  en  bas  et  prés  d'ung  parc  s'approche, 
Auquel  choisit  ung  Aigneau  blanc  et  tendre 
Et  dessus  luy  vint  ses  pâtes  estendre, 
Des  ongles  serre,  et  l'emporte  et  ravit. 
Le  noir  Corbeau,  qui  ceste  proye  veid, 
Cuide  ainsi  faire,  et  dans  le  parc  s'en  vint. 
Ou  il  esleut  ung  Mouton  entre  vingt 

Le  plus  refdict,  sur  lequel  s'est  assis  ; 

Mais  aussi  tost  ses  ongles  endurcis 

Se  sont  meslez  et  ahers  à  la  laine  ; 

Et  d'aultant  plus  qu'il  prenait  grande  peine 

Au  mouvement  des  aesles  pour  voiler. 

Et  d'aulîant  moins  se  pouoit  demesler. 

Lors  ung  Pasteur,  qui  veid  ceste  folie, 
Acourt  bien  tost,  puis  le  prend  et  le  lie, 
Les  aesles  couppe,  et,  sans  aultre  débat, 
A  ses  enfantz  le  baille  pour  esbat, 
Dont  iung  d'iceulx  linterroga,  disant  : 
«  Mais  qui  es  tu,  oyseau  tant  déplaisante 
—  Helas!  [dict  il)  pour  vray  je  me  pensoye 
Une  grande  Aigle,  et  ne  me  cognoissoye. 
Mais  je  voy  bien  que  je  suis  ung  oyseau 
Moindre  de  tous,  qui  m'appelle  Corbeau; 
C'est  à  bon  droict  s'il  m'en  est  ainsi  pris, 
Pource  que  j'ay  sur  ma  force  entrepris.  » 


t)i\> 

Se  tenir  à  ce  qu'on  a. 


Qui  laisse  aller  ce  qu'il  tient  en  ses  mains, 
En  espérant  avoir  meilleure  chose, 
Maintesfois  perd,  et  treuve  beaucoup  moins; 
Telle  espérance  est  de  son  fruict  forclose. 


DU  ROSSIGNOL  ET  DE  LOISELEUR. 

Fable  LXX. 

Le  Rossignol  sur  ung  chesne  chanîoiî, 
Se  desgoysanî  ainsi  qu'il  a  d'usaige  ; 
Prés  de  ce  lieu  ung  Oiseleur  estait, 
Qui  aux  filiez  le  Rossignol  guettoit, 
Pour  le  manger  en  rost  ou  en  potaige. 
Il  luy  feit  paour  :  le  Rossignol  vollaige 
Se  meit  en  fuyte,  aux  rethz  fut  arresté; 
Donc  V Oiseleur  le  print  à  cepassaige. 

19 

Qui  trop  se  haste  est  estimé  peu  saige 
Quand  tumbe  aux  Us  oà  il  est  aguetté. 

Le  Rossignol  prie  à  cest  Oiseleur 

De  le  lascher,  car  peu  de  chose  il  monte 

Pour  tel  mangeur  et  sy  grand  avalleur, 

Et  qu'aultre  oyseau  de  plus  grande  valleur 

Prendre  pourroit .  L'Oiseleur  nen  tint  compte , 

Mais  respondiî  :  a  Ce  me  seroit  grand  honte 

De  te  quitter;  certes  tu  en  mourras; 

Par  fol  espoir  qui  l'imprudent  surmonte 

Je  ne  croiray  en  parolle  sy  prompte. 

Mieulx  vault  ung  tien  que  deux  fois  tu  l'auras,  s 

Regarder  la  fin  de  son  œuvre. 


Ce  n'est  pas  tout  que  commencer, 
li  fault  veoir  sy  la  fin  est  bonne  : 
Car  lors  n'est  pas  temps  d'y  penser, 
L'œuvre  par  la  fin  se  couronne. 


DU  REGNARD  ET  DU  BOUC. 

Fable  LXXI. 

Ung  fin  Regnard  et  ung  Bouc  s'en  allèrent 
Boire  en  ung  puys  auquel  Hz  dévalèrent; 
Après  avoir  bien  beu  leur  saoul  tous  deux, 
De  leur  sortir  furent  assez  doubteux; 
Mais  le  Regnard,  garny  de  sa  cautelle, 
Dict  à  ce  Bouc  une  parolle  telle  : 
(f  Prenons  couraige  après  la  paour  receue; 
J'ay  advisé  le  poinct  de  nostre  yssue  ; 

Fay  mon  conseil,  ne  le  mecîz  en  arrière  : 
Sy  îu  te  vealx  sur  tes  piedz  de  derrière 
Dresser  debout  et  tes  deux  cornes  joindre 
Contre  le  mur,  d'agilité  non  moindre 
Qu'a  ung  bon  Cerf,  d'icy  je  saulteray, 
Et,  cela  faict,  dehors  fen  jetîeray.  » 
Le  Bouc  le  creut,  le  Regnard  dehors  saulte. 
Puis  il  reprinî  le  Bouc  de  sa  grand  faulte 
En  le  mocquant  et  luy  niant  secours, 
Disant  ainsi  :  «  Sy  tu  eusses  recours 
A  la  prudence,  au  sçavoir  et  usaige. 
Comme  ta  barbe  en  porte  tesmoignaige. 
Penser  devais,  devant  qu'entrer  au  puys, 
Sy  tu  pourrais  sortir  comme  je  suis  : 
Car  le  prudent,  le  bien  saige  et  bien  fin. 
De  tous  ses  faictz  il  regarde  la  fin. 
Et,  quand  il  a  en  son  esprit  conceu 
La  fin  du  faict,  il  n'est  jamais  deceu. 
Comme  en  tous  artz  dont  la  fin  est  pensée 
Avant  que  soit  quelque  œuvre  commencée.  » 

Chercher  sa  commodité  aux  despens 
d'aultruy. 


Scubz  l'espèce  de  charité 
Et  soubz  l'umbre  de  vérité, 
Nous  conseillons  aultruy  tant  bien, 
Mais  c'est  souvent  pour  nostre  bien, 


DU  REGNARD  SANS  QUEUE. 

Fable  LXXII. 

Quelque  Rcgnard  par  la  queue  esîoit  pris  ; 
Pour  eschapper  il  la  îrenche  et  la  couppe  : 
Parquoy,  craignant  deshonneur  et  depris, 
[faultres  Regnardz  il  evitoit  la  trouppe. 
Lots  il  pensa  ses  compaignons  tromper, 
Les  exhortant  de  leurs  queues  coupper, 
Affin  que  soubz  telle  espèce  et  tel  nombre 
Il  peust  cacher  sa  honte  et  son  encombre^ 

Ainsi  que  font  souvent  les  malheureux, 
Qui,  pour  avoir  confort,  comme  il  leur  semble, 
Ne  leur  suffit  d'avoir  mal  tout  par  euh; 
Ains  Hz  vouldr oient  comme  Hz  sont  langoureux 
Que  chascunfust,  pour  avoir  part  ensemble. 

De  ces  Regnardz  la  compaignie  estoit 
Dedans  ung  champ,  le  Regnard  escoué 
Coupper  la  queue  à  tous  admonestoit, 
A  celle  fin  qu'il  ne  fusî  defloué, 
Leur  suadanî  que  la  queue  sy  large 
Estoit  pour  eulx  une  pesante  charge. 
Lors  ung  Regnard  de  ceulx  qui  estoient  là 
En  soubzriant  pour  tous  ainsi  parla. 
Disant  :  «  Amy,  pour  ce  que  V  accident 
T'osta  la  queue,  il  est  bien  évident 
Que,  pour  couvrir  ton  mal  et  infortune, 
Tu  vouldrois  bien  l'espèce  estre  commune. 
Mais  ton  conseil  est  sot  et  impudent.  « 

MI 


Ne  demander  ayde  à  ceîluy  qui  nuyt 
naturellement. 


Il  est  fol  qui  secours  demande 
A  celluy  qui  nuyt  par  nature, 
Dont  la  malice  ne  s'amende 
Baillant  poinglure  pour  oingture. 


DU   REGNARD  ET  DU  BUISSON 

Fable  LXXIII. 

Ung  aulîre  Rcgnard,  ayant  peur 
Du  veneur,  court  vers  une  haye; 
Mais  lors  fut  trompé  le  trompeur, 
Quand  pour  gripper  à  mont  s'essaye; 
Voullanî  trouver  chemin  et  voye 
Par  dedans  l'espineux  Buisson, 
Des  poinctes  receut  mainte  playe, 
Dont  a  eut  grief  marrisson. 

Lors,  en  gémissant  et  pleuranîj 
Dict  au  Buisson  :  «  Je  vien  icy 
Pour  cstre  ton  ayde  implorant, 
Et  tu  me  navres  sans  mercy.  » 
Le  Buisson  luy  respond  :  «  Aussi, 
Regnard,  tu  erres  grandement, 
Car  tu  me  pensois  prendre  ainsi 
Que  prens  les  aultres  caultemenî.  » 

Cest  grand  follie  de  quérir 
Secours  à  celluy  qui  veult  nuyre, 
Et  qui  tasche  à  faire  périr 
Le  demandeur,  pour  le  destruire. 
Ceste  fable  aussi  veult  instruire 
De  se  garder  d'esîre  surpris  : 
Plus  que  soymesme  on  îreuve  pire, 
Et  tel  veult  prendre  qui  est  pris. 

Porter  patieniment  les  injures. 


'W 


On  endure  bien  doulcement 
Injure  de  son  adversaire 
Quand  on  sçait  véritablement 
Qu'il  est  coustumier  de  ce  faire. 


DE  LA  PERDRIX  ET  DES  COQS. 

Fable  LXXIIII. 

Quelque  laboureur  acheta 
Une  Perdrix  pour  son  plaisir, 
Dedans  son  hostel  la  porta. 
Et  toute  nuict  la  feit  gésir 
Avec  les  Coqs  au  poulailler, 
Lesquelz  la  vindrent  travailler, 
Et  de  leurs  becqs  la  picquoîerenî, 
De  leur  fiente  r infectèrent, 

Dont  la  Perdrix  pLiinct  et  lamente, 
Pensant  que  ce  soit  la  manière 
Que,  pource  qu'elle  est  estrangere, 
On  la  batte  ainsi  et  tourmente. 

Ceste  Perdrix,  ung  peu  après, 
Veid  ces  Coqs  qui  s'entrehatoient; 
L'ung  de  l'aultre  approchoient  si  prés 
Que  des  ongles  et  becqs  jousîoient. 
«  Je  n'ay  [dict  elle)  de  merveille 
S' ainsi  on  me  fasche  et  traveille, 
Veu  que  ces  Coqs  d'une  nature 
Ont  entr'eulx  une  guerre  dure.  » 
L'injure  à  porter  est  facile 
Du  maulvais  et  l'injurieux, 
Qui  d'une  coustume  incivile 
Est  à  tous  ainsi  furieux. 

Estre  semblable  en  parolle  et  en  w.œiirs. 


Ungtraistre,  ung  trompeur  ou  moqueur, 
S'il  te  sermonne  ou  te  harangue, 
Tu  doibs  bien  penser  que  sa  langue 
N'est  point  correspondante  au  cueur. 


DU  REGNARD  ET  DU  FORESTIER. 

Fable  LXXV. 

Ung  Regnard  fut  par  les  veneurs  chassé, 
Et  tant  courut  qu'il  en  estait  lassé  ; 
Prés  d'une  tente  et  cabane  arriva, 
Et  tout  joignant  ung  Forestier  trouva, 
Auquel  il  feit  la  supplication 
De  luy  monstrer  lieu  de  salvaîion 
Pour  se  musser.  Le  Forestier  monstra 
Son  petit  toict,  le  Regnard  y  entra 

Et  se  cacha  en  quelque  petit  coing. 

Iceulx  veneurs,  qui  le  suyvoient  de  loing, 

Au  Forestier  demandèrent  s'il  a 

Veu  ung  Regnard  lequel  fuy oit  par  là. 

Le  Forestier,  par  sa  fraulde  maligne, 

Monstrant  le  lieu,  de  la  main  leur  feit  signe 

Qu'il  estoit  là,  mais  il  dicî  de  la  bouche 

Ne  ravoir  veu.  Chascun  veneur  s'approche, 

Et  le  Regnard  par  derrière  s'eschappe, 

Sy  que  pas  ung  des  veneurs  ne  Vatrappe; 

Et,  cela  faict,  le  Forestier  se  cource 

A  ce  Regnard,  et  l'injurie,  pource 

Qu'il  ne  luy  a  rendu  mercis  et  grâces. 

Dict  le  Regnard  :  «  J'ay  bien  veu  tes  fallaces; 

Sy  tu  avois  les  mœurs  et  le  couraige. 

Sans  simuler,  pareilz  à  ton  langaige, 

Gré  t'en  sçaurois,  mais  compte  on  ne  doit  faire 

D'ung  qui  a  cueur  à  la  langue  contraire.  » 

Faire  du  bien  par  force. 


Ceulx  qui  sont  durs  au  dou!x  parler, 
Et  ne  font  rien  que  par  contrainte, 
Il  leur  fault  bailler  une  crainte, 
Et  les  frapper  et  mutiler. 


DE  L'HOMME  ET  DE  SON  DIEU  DE  BOIS, 

Fable  LXXVl. 

Ung  homme  avoit  en  sa  maison 
Ung  Dieu  de  bois  qui  estoiî  creux, 
Qu'il  priait  en  toute  saison 
Le  faire  riche  et  bien  heureux  ; 
Mais  tant  plus  son  Dieu  il  prioitj 
Et  moins  son  bien  multiplioit. 
En  fin  tumba  en  indigence, 
Parquoy  son  Dieu  injurioit, 

Taschanî  d'en  faire  Li  y  engeance . 

Cesî  homme,  en  courroux  incité. 
Par  les  deux  jambes  prinî  ce  Dieu, 
Et,  d'ung  despit  tout  irrité, 
Le  jectd  par  terre  en  ce  lieu  ; 
La  statue  tant  deprisa 
Que  la  teste  en  pièces  brisa, 
Dont  il  issit  or  et  argent, 
Que  cher  estima  et  prisa 
Comme  nécessaire  et  urgent. 

L'homme,  recueillant  la  richesse, 
Disoit  :  «  Tu  es  trahistre  et  pervers, 
Tu  te  veulx  avoir  par  rudesse, 
Et  par  tour  mens  durs  et  divers. 
Quand  je  fay  porté  tout  honneur. 
De  rien  ne  m'as  esté  donneur. 
Je  n'en  ay  eu  rien  que  par  force.  » 

Le  maulvais  est  donc  faicî  meilleur 
Quand  on  le  contraint  et  efforce. 

Ne  s'assuhjecîir  pour  nuyre  à  aultniy 


Qui  se  mect  en  subjection 
D'aulcun  pour  à  son  prochain  nuyre, 
Tant  mieulx  pense  son  faict  conduire, 
Tant  plus  void  sa  destruction. 


DU  CERF  ET  DU  CHEVAL. 

Fable  LXXVII. 

Contre  ung  grand  Cerf  ung  Cheval  avoit  guerre, 
Et  pour  le  batre  il  le  suyvoit  grand  erre; 
Mais,  voyant  bien  qu'il  n'en  seroit  le  maistre, 
Pria  ung  homme  affin  qu'il  luy  pleust  esîre 
Son  adjuteur  à  vaincre  celluy  Cerf, 
Tant  que  soubz  luy  ilfust  vaincu  et  serf. 
L'homme  l'accepte,  et,  affin  qu'il  le  guide, 
Luy  mect  la  selle,  et  le  mors,  et  la  bride, 

Monte  dessus  y  et  tous  deux  vont  après 
Le  Cerf  cornu,  le  suyvanî  de  si  prés 
Qu'ilz  l'ont  saisy.  Le  Cheval,  glorieux 
D'avoir  esté  du  Cerf  victorieux, 
Rend  grâce  à  rhomme  et  le  prie  descendre 
De  dessus  luy;  mais  il  n'y  veult  entendre, 
Ains  luy  respond  que  soubz  luy  demourra 
Et  que  de  rhomme  au  service  mourra; 
Puisqu'il  s^esîoit  mis  dessoubz  sa  puissance, 
Falloit  par  force  y  faire  obéissance. 

En  pareil  cas,  plusieurs  en  liberté 
Veullent  combatre  et  nuyre  à  pauvreté. 
Et  pour  la  vaincre  Hz  amassent  richesses, 
Thresors  mondains,  par  frauldes  etfinesses. 
Dont  il  advient  que,  par  force  d'escus 
Estans  videurs,  Hz  demeurent  vaincus 
D'ung  cruel  monstre  et  tresdamnable  vice 
Qui  est  nommé  famelicque  avarice. 

Se  resjouir  des  choses  qui  apportent 
le  mal. 


Bien  souvent  ce  qu'on  pense 
Eslre  tresproffitable 
Contre  toute  espérance 
Se  treuve  dommageable. 


DU  CHIEN  INVITÉ  AU  BANCQUET. 

Fable  LXXVIII. 

Ung  homme  avoit  semond  ung  sien  amy 
A  ungbancqiieî  que  chez  liiy  apresta; 
Son  Chien  aussi,  quin'estoit  endormy, 
Le  Chien  de  Faultre  au  bancquet  invita, 
Qui  de  venir  à  l'hostel  se  hasta, 
Et,  quand  il  veid  la  cuysine  garnie, 
Il  dict  en  soy  :  «  Sy  bien  je  soupperay, 
Et  tant  sera  ceste  pance  fournie 

Que  de  trois  jours  après  m'en  sentiray.  » 

En  ce  disant  sa  queue  remouvoit 

En  espérant  s'en  bailler  par  la  moue; 

Le  cuysinier,  qui  resjouyr  le  void, 

Le  prend  soubdain  par  la  queue  et  le  roue 

Trois  tours  en  Vaer,  ainsi  comme  on  se  joue, 

Puis  le  jecta  en  bas  par  la  fenestre, 

De  quoy  il  fut  estourdy  longuement. 

LorSy  chancellant  à  dextre  eî  à  senestre, 

Prinî  à  juyr,  criant  horriblement. 

Les  ciultres  Chiens^  qui  le  vcirent  courir, 
Luy  demandoient  s'il  avoit  bien  repeu. 
Luy  qui  pensoit  {sans  eschapper)  mourir 
Leur  respondit  :  «  Ouy,  tant  que  j'ay  peu. 
J'en  ay  tant  prins,  j'ay  tant  mangé  et  bea, 
Que  je  ne  sçay  par  où  je  suis  sorty.  » 

Voila  comment  ne  fault  prendre  lyesse 
Pour  quelque  bien,  lequel  est  converty 
Le  plus  souvent  en  douleur  et  tristesse. 

Labeur  continuel  faict  ung  grand  thresor. 


De  peu  à  peu  à  grand  bien  on  parvient. 
Quand  par  labeur  d'estre  riche  on  affecte  : 
Avec  espoir  persévérer  convient, 
Car  pierre  à  pierre  est  une  maison  faicte. 


DU  LABOUREUR  ET  DE  SES  ENFANTZ. 

Fable  LXXIX. 

Ung  Laboureur^  voyant  finer  sa  vie, 
De  bien  pourvoir  ses  enfantz  eut  envie, 
En  désirant  les  faire  riches  gens 
Par  leur  labeur,  s' Hz  esîoient  diligens. 
Se  mourant  donc,  il  leur  va  dire  ainsi  : 
a  Mes  beaulx  enfantz,  après  ma  mort,  voicy 
Que  vous  ferez  :  ma  vigne  foullerez, 
Et  tout  au  fons  ung  thresor  trouverez 

Que  j'y  ay  mis  pour  la  succzssion, 
Dont  je  vous  mecîz  en  la  possession.  » 

Le  Père  mort,  les  enfantz  s'en  allèrent 
Droict  à  la  vigne,  et  soubdain  la  fouillèrent 
Avec  houyaux  et  houes  jusquau  fons ; 
Mais  nul  thresor  trouvèrent  aux  parfonds, 
Dont  Hz  pensoienî  avoir  esté  deceuz. 
Mais  celle  vigne,  après  les  coups  receuz 
Des  instrumentz  servanîz  aux  laboureurs^ 
Produict  ses  fruictz  et  ses  raisins  bien  meurs ^ 
Et,  neantmoins  quelle  eusî  esté  en  friche, 
Par  ce  labeur  chascun  d'iceulx  feit  riche. 

Il  appert  donc  que,  quand  on  continue 
A  labourer,  le  bien  ne  diminue, 
Mais  il  s'augmente  et  survient  au  besoing  : 
De  peu  à  peu  certes  on  va  bien  loing. 
Plus  est  prisé  ung  bien  ainsi  acquis 
Qu'ung  bien  trouvé,  ou  ung  thresor  exquis. 

De  fuyr  la  mort. 


La  mort  est  souvent  souhaictée 
Quand  on  a  des  maulx  souvenir; 
Mais,  quand  on  l'apperçoit  venir, 
Du  souhaicleur  est  rejectée. 


DU  VIEILLARD  APPELLANT  LA  MORT, 

Fable  LXXX. 

Ung  vieillard  portait 
Ung  fardeau  de  h  ois, 
Dont  lassé  estait 
Pour  son  trop  lourd  pois. 

Doncques,  tant  lassé 
De  porter  sa  charge, 
Auprès  d^ ung  fossé 
Son  fardeau  descharge; 

Puis  par  desespoir 
La  Mort  appella 
Et  tout  son  pouoir, 
Laquelle  vint  là 

Disant  :  «  Que  veulx  ta  ? 
Es  tu  las  de  vivre  ? 
Es  tu  ahhatu  ? 
Veulx  tu  la  Mort  suyvre  ? 

—  Non,  dict  le  vieil  homme, 
Je  ne  veulx  mourir, 
Je  f  appelle  et  somme 
Pour  me  secourir. 

((  Preste  ungpeu  ta  main 
Pour  me  recharger, 
Car  c'est  acte  humain 
D'aulîruy  soulager.  » 

Contre  les  orgueilleux. 


L'homme  humble  eschappe  bien  souvent 
Des  grands  perilz,  mais  l'orgueilleux 
Tumbe  aux  dangers  tresperilleux  : 
Petite  pluye  abbat  grand  vent 


DU  ROSEAU  ET  DE  L'OLIVIER. 

Fable  LXXXI. 

Ung  Roseau  tendre  et  ung  Olivier  hault 
De  leur  beaulté  et  valleur  conîendoient^ 
Et  l'ung  de  Vaultre  accusoienî  le  deffaulî, 
A  qui  mieulx  mieulx  leur  cause  deffendoient. 
Dicî  l'Olivier  :  «  Je  suis  fort  et  constant, 
Et  contre  moy  n'es  au  vent  résistant, 
Car  tu  fieschis,  et  je  suis  ferme  et  stable.  » 
Lors  le  Roseau  se  teut  et  le  laissa  ; 

M:iis  tout  sQuhdain  ung  fort  vent  se  haulsa 

Impétueux,  et  si  insuportable 

Que  l'Olivier  par  terre  il  renversa, 

Et  le  Roseau  entier  il  délaissa, 

Car  il  ployait  et  estoit  variable. 

Ainsi  est  il  des  orgueuil'eux  mondains, 
Trop  glorieux  et  pleins  de  fier  couraige. 
Qui,  par  des  cas  et  accidens  soubdains. 
Sont  rmnez  à  leur  perte  et  dommaige  : 
Car  de  tant  plus  qu'en  leur  pouoir  se  fient. 
Qu'en  leur  richesse  et  biens  se  glor  if  fient, 
Plus  tost  aussi  treuvent  ung  plus  fort  cju'eulx, 
Soubz  le  pouvoir  duquel  Hz  sont  liez, 
Assubjectis,  prins  et  humiliez  : 
C'est  voluntiers  la  fin  des  orgueilleux. 
Mais  les  petits,  humbles,  obeïssantz, 
Qui  de  leur  gré  sont  doulx  et  flechissantz, 
Eschappent  mieulx  les  dangers  périlleux. 


ji\j 

Contre  les  paresseux. 


Qui  se  veult  estranger 
Du  labeur  ordinaire, 
Soit  maistre  ou  mercennaire, 
11  chet  en  grand  danger. 


DE  LA  VACHE  ET  DU  BŒUF. 

Fable  LXXXII. 

Une  Vache  estant  de  séjour, 
Voyant  que  tout  le  long  du  jour 
Le  Bœuf  ne  hougeoit  du  labeur. 
Estima  cela  grand  malheur. 

Comme  meschant  le  condamna, 
Le  deprisa  et  contemna, 
Car  sans  rien  faire  elle  vivoiî 
Tandis  qu'au  labeur  il  servoit. 

Mais,  quand  le  jour  du  sacrifice 
Fut  escheu,  icelle  génisse 
Fut  menée  à  Voccision, 
Pour  faire  l'immolation. 

Dont  le  Bœuf  se  prinî  à  soubznre, 
Et,  en  se  mocquant,  luy  va  dire  : 
<t  Puis  que  jamais  ne  labouras, 
Comme  inutile  tu  mourras. 

«  Tu  fes  de  moy  cent  foys  mocquée, 
Mais  la  peine  fest  rétorquée  : 
Je  demeure  encores  vivan  t. 
Et  la  mort  t'est  de  prés  suyvant.  » 

Ainsi  en  advient  il  à  ceulx 
Qui  sont  îardifz  et  paresseux  : 
Périlleux  danger  les  ravit, 
Maulgré  eulx  le  laboureur  vit. 

Celluy  n'est  pas  digne  de  vivre 
Qui  veult  oysiveté  ensuyvre: 
On  void  souvent  mourir  de  faim 
Cil  qui  ne  sçait  gaigner  son  pain. 

Le  mal  vient  de  nous. 


Ordinairement  par  nous  mesmes 
Nous  tumbons  en  perilz  extrêmes, 
Nostre  faulte  et  coulpe  excusons 
Et  la  fortune  en  accusons. 


DE  L'ENFANT  ET  DE  FORTUNE. 

Fable  LXXXIII. 

Prés  d'ung  puys  esîoiî 
Et  s'y  esbdtoiî 
Ung  beau  jeune  filz; 
Sommeil  le  surprint, 
Et  dormir  s'en  vint 
Au  bort  de  ce  puys. 

Fortune,  qui  va 

Au  lieu,  arriva 
Et  celluy  resreille, 
Disant  :  «  Mon  amy. 
Ne  sois  endormy 
Et  plus  ne  sommeille. 

«  Sy  tumbé  tu  fusses, 
Excusé  ne  m'eusses, 
Et  chascun  eust  dict 
Que  trop  importune 
Luy  est  oit  Fortune, 
Qui  mort  le  rendit. 

«  Moy  donc  accusée, 
Ta  faulte  excusée 
Tous  jours  eust  esté; 
Mais  rhomme  imparfaict 
Luy  seul  mal  se  faict 
Par  sa  lascheîé.  » 


X 

Le  maulvais  vouloir  d'inimytié. 


Hayne  est  de  si  faulse  nature 
En  cueur,  en  faict  et  au  combalre, 
Qu'ung  souflet  voluntiers  endure 
Atfin  d'en  rendre  trois  ou  quatre. 


DE  DEUX  ENNEMYS. 

Fable  LXXXIIII. 

Deux  Gladiateurs  ennemys 
Pour  passer  la  mer  se  sont  mis 
En  une  navire,  et,  pourtant 
Que  Fung  d'eulx  l'aultre  hayoiî  tant 
Qu'ilz  ne  se  pouoient  entreveoir, 
L'ung  se  meit  pour  sa  place  avoir 
En  la  proue,  l'aultre  en  la  poupe. 
Et  alors  voicy  une  trouppe 

D'andes  et  de  flotz  arriver, 

Que  les  grandi  ventz  faisoienî  lever, 

Sy  que  la  mer  tant  périlleuse 

Leur  feiî  une  peur  merveilleuse. 

Celluy  de  la  proue,  voyant 

La  mer  enflée  et  undoyant 

Par  les  ventz  et  par  la  tempeste, 

Feit  au  Patron  une  requesîe 

De  luy  dire  quelle  partie 

De  la  nef  serait  subvertie 

Premièrement.  Lors  dict  le  maisîre  : 

«  La  poupe  premier  convient  esîre 

Submergée.  »  Donc  dict  celluy  : 

«  Plus  aise  seray  ce  jourd'huy 

Et  de  mourir  n'auray  esmoy  ; 

Sy  je  voy  mourir  devant  moy 

Celluy  que  j'ay  en  si  grand  hayne, 

J'en  mourray  en  plus  doulce  peine.  . 


OfC 

Ne  laisser  Famy  au  hesoing. 


Ne  soys  pas  amy  à  demy, 
Il  le  fault  estre  entièrement: 
L'amour  ne  vault  rien  aultrement  ; 
Au  besoing  cognoist  on  Tamy. 


DES  DEUX  AMYS  ET  DE  L'OURSE. 

Fable  LXXXV. 

Deux  compaignons  amys  s'entfappelloient, 
Lesquelz  ung  jour  parmy  les  champs  alloienî; 
Une  grande  Ourse  en  leur  chemin  trouvèrent. 
Et,  aussi  tost  que  la  teste  adviserent, 
L'ung  d'eulx  eut  peur,  et  du  danger  s'osta, 
Et  sur  ung  arbre  illecques  prés  monta. 
L'aultre,  douhtant  n^ avoir  force  et  puissance 
Pour  faire  à  l'Ourse  aulcune  résistance, 

Se  couche  bas,  faicî  du  mort  en  grand  peine 
Sans  retirer  aulcun  vent  ny  allaine. 
L'Ourse  approcha,  et,  ne  sentant  tirer 
Allaine  ou  vent,  ny  l'homme  respirer. 
Là  le  laissa,  l'estimant  comme  mort  : 
Car  aux  corps  mortz  jamais  elle  ne  mord. 
Doncques,  après  qu'elle  s'en  fut  allée, 
Le  premier  feit  de  l' arbre  devallée, 
Et  demanda  à  l'aultre  quel  merveille 
L'Ourse  avoit  dict  si  prés  de  son  aureille. 
Lors  respondit  par  doulce  urbanité  : 
«  V Ourse  [dict  il)  m'a  bien  admonesté 
Que  je  ne  voise  à  jamais  prés  ou  loing 
Avecques  ceulx  qui  laissent  au  besoing 
Leurs  compaignons  ;  ceulx  qui  font  telzdeffaulx 
On  les  peult  bien  appeller  amys  faulx, 
Qui  sont  amys  seullement  de  la  bouche, 
Mais  par  effect  l'amour  au  cueur  ne  touche.  » 

iVe  s'eslever  en  orgueil. 


Plusieurs  sont  qui  se  mescognoissent 
Se  voyantz  en  proiperité, 
Mais,  s'ilz  sont  en  adversité, 
Leur  infirmité  recognoissent. 


DE  LA  MULE  SUPERBE. 

Fable  LXXXVI. 

Quelque  Mule  grasse  en  bon  poincî, 
Bien  nourrie  d'orge  en  l'estable, 
De  rien  ne  se  soulcioit  point 
Et  ne  portoit  charge  grevahle  ; 
Sentant  donc  fortune  amyable, 
En  son  couraige  se  prisoiî, 
V  estimant  tous  jours  favorable, 
Et  par  orgueil  ainsi  disoit  : 

23 

«  Mon  père  est  ung  tresbeaa  Cheval, 
Noble  et  puissant,  plein  de  proesse, 
Qui  peult  courir  à  mont,  à  val  : 
Je  luy  ressemble  de  vistesse.  » 

Peu  après  advint  qu'en  la  presse 
Des  Chevaulx  legiers  fut  menée, 
Mais  de  courir  bien  tost  feit  cesse. 
Quand  la  course  luy  fut  donnée. 

La  Mule,  clochant  et  deffaicte, 
Dict  en  soymesme  :  «  fapperçoy 
Qu'ung  Asm  m'a  forgée  et  faicte, 
Non  ung  Cheval,  je  le  conçoy  : 
D'aultrement  penser  me  deçoy, 
Car  ung  Asne  est  mon  propre  père,  r, 

Bien  souvent  se  retourne  en  soy 
Qui  perd  la  fortune  prospère. 

Contre  les  menteurs. 


Qui  s'accoustume  de  mentir 
Après  qu'il  a  baillé  de  bourde, 
On  ne  peult  à  luy  consentir, 
Car  on  luy  fait  l'aureille  sourde. 


DU  BERGIER  MENTEUR. 

Fable  LXXXVII. 

Ung  Pastoureau  dessus  ung  mont  gardait 
Ses  doulx  Aigneaulx,  ses  Moutons  et  Brebis; 
De  ses  voisins  se  mocquoit  et  lardoit 
Quand  il  estoit  saoul  d'eau  et  de  pain  bis. 
Il  s'écrioit  :  «  Helas!  les  loups  f amis 
M'ont  desrobéj  et  mes  moutons  emportent,  » 
Gentz  mensongers  jamais  vray  ne  rapportent. 
Par  plusieurs  fois  les  laboureurs  d'entour 


l8o  FABLES    D'ESOPE 

Vindrent  au  cry,  mais  les  Loups  ne  trouvoienî, 

Et  bien  souvent  leur  dressa  ce  bon  tour, 

Estants  deceuz  quand  Hz  y  arrivaient. 

Ung  jour  les  Loups  le  parc  de  prés  suyvoient, 

Une  brebis  leur  demeura  pour  proie. 

Tost  vient  le  mal  combien  qu'envis  on  croye. 

Ce  Pastoureau,  le  larrecin  voyant 
Du  maistre  Loup  qui  la  Brebis  emporte  : 
«  Au  Loup!  au  Loup!  »  disoit  il  en  criant. 
Mais  de  secours  ame  ne  le  conforte  : 
Là  on  le  laisse,  aulcun  ne  s'y  transporte. 
Car  trop  souvent  les  avoit  abusez. 
Tousjours  en  fin  sont  prins  les  plus  rusez. 

Homme  qui  est  souvent  trouvé  menteur, 
S'on  Vapperçoit  on  ne  le  veult  pas  croire; 
Voire  fut  il  de  vérité  l'autheur 
Ne  sera  creu  ny  tenu  pour  notoire  : 
C'est  son  loyer,  il  n'a  point  d'aultre  gloire. 
C'est  bien  raison,  s'il  use  de  mensonge. 
Que  vérité  luy  soit  imputé  songe. 


«\trt 

Se  corriger  le  premier. 


Tel  void  dedans  les  yeulx  d'aultruy 
Ung  festu,  mais,  sans  veoir  plus  oultre, 
N'apperçoit  une  grosse  poultre 
Qui  l'aveugle,  et  s'adresse  à  luy. 


D'AULCUN  DEVIN  OU  PROPHETE. 

Fable  LXXXVIII. 

Queléjue  Devin  en  une  ville  estait 

En  plein  marché,  qui  disait  Vadventare 

A  tout  chascun  qui  là  se  présentait, 

Et  anonçoit  toute  chose  future. 

Lors  se  mocquant  quelque  homme  de  raison 

De  ce  prophète  et  de  son  sot  blason, 

Dire  luy  vint  chose  qui  estait  vraye, 

Que  les  larrons  estaient  en  sa  maison, 

Qui  emportoient  par  fraulde  et  trahison 
Son  or,  son  bien,  et  sa  robe,  et  son  saye. 

Vers  sa  maison  se  hastant  de  venir ^ 
En  son  chemin  ung  homme  incogneu  treave, 
Lequel  luy  dict  :  «  Sy  tu  sçais  V advenir, 
Ta  en  as  faict  maintenant  faulse  esprcuve. 
Pourquoy  veulx  tu  au  peuple  faire  acroire 
Le  temps  futur,  toy  qui  n'as  en  mémoire 
Ton  propre  mal  et  adverse  fortune?  » 

Cela  est  laid  de  vouloir  pour  la  gloire 
Reprendre  aultruy,  et  de  son  faict  notoire 
N'en  avoir  soing  et  souvenance  aulcune. 

Demander  à  Dieu  chose  juste. 


Prière  et  requeste 
A  Dieu  présentée, 
S'el'.e  n'est  honneste, 
N'est  point  acceptée. 


DE  JUPITER  ET  DE  LA  MOUCHE, 

Fable  LXXXIX. 

La  Mouche  à  miel,  pour  faire  sacrifices 
Aux  justes  Dieux  de  leurs  grandz  bénéfices, 
A  Jupiter,  le  plus  grand  dieu  du  ciel, 
Feit  ung  présent  du  meilleur  de  son  miel  : 
Dont  luy,  joyeulx  de  telle  oblation, 
Luy  octroya  que  la  pétition 
Qu'elle  feroit  luy  seroit  accordée 
Tout  aussi  tost  que  seroit  demandée. 

La  Mouche  donc,  sa  prière  faisant, 
De  maulvais  cueur  ainsi  luy  va  disant  : 
a  Trespuissant  Dieu,  concède  à  ton  ancelle 
Et  luy  permecîz  que  cestuy  là  ou  celle 
Qui  me  prendra  mon  miel  furtivement 
De  mon  picquant  soit  aîtainct  vivement, 
Et,  à  l'instant  qu'il  souffrira  picqueure, 
Il  tumbe  mort  sans  qu'aulcun  le  secueurc.  » 
Lors  Jupiter,  doubteux  de  Voraison, 
Luy  respondit  :  «  Ce  n'est  pas  la  raison, 
Mais  je  permectz  et  le  veulx  en  ce  poinct 
Que,  si  quelqu'ung  de  ta  picqueure  est  poingt 
Et  il  advient  que  V aiguillon  demeure 
Dedans  sa  chair,  il  fault  lors  que  tu  meure. 
En  r aiguillon  consistera  ta  vie 
De  qui  tu  as  de  poingdre  tant  d'envie: 
C'est  ton  loyer,  car  qui  prie  ou  soubhaicte 
Qu'à  son  prochain  mort  ou  perte  soit  faicte. 
Le  mal  requis  (  ainsi  qu'il  est  bien  juste] 
Tumbe  dessus  le  suppliant  injuste.  » 

Considérer  le  temps. 


Ce  qui  n'est  point  faict  en  temps  deu 
Ne  peult  trop  longuement  durer  : 
Le  fruict  espéré  est  perdu, 
Et  puis  après  fault  endurer. 


DE  L'ADOLESCENT  ET  DE  L'ARONDELLl 

Fable  LXXXX. 

Ung  jeune  filz  vivant  en  ses  délices 
Avoit  ses  biens  despendus  follement, 
Et  consumé  ses  estatz  et  offices 
Tant  qu'il  n'avait  plus  qu'ung  seul  vesîemenî. 
Voyant  ung  jour  voiler  legierement 
Une  Arondelle  annonçant,  ce  luy  semble, 
L'esté  prochain,  nompas  l'hyver  qui  tremble, 
Au  plus  offrant  sa  robbe  en  vente  a  mise, 

Et  demoura  tout  nud  en  sa  chemise. 

Contre  Vespoir  arriva  la  froidure, 
L'hyver  survint  avec  gelée  et  glace  : 
L'Adolescent  extrême  froid  endure. 
Le  vent  le  fiert,  la  neige  le  menasse, 
Et  apperçoit  VAronde  qui  trespasse 
Pour  le  grand  froid  et  douloureux  martire. 
Et,  la  voyant,  luy  commença  à  dire  : 
«  0  faulx  oyscau,  sy  de  toy  je  me  dueilz, 
C'est  bien  raison,  car  tu  nous perdz  tous  deux.n 

Tout  ce  qui  n'est  faict  en  temps  et  saison 
Trop  lentement  ou  trop  hastivement. 
Sans  mesurer  à  Vadne  de  raison. 
Le  repentir  le  suyt  souhdainement. 
En  son  faict  fault  avoir  bon  jugement, 
Ne  se  reigler  soubz  personne  inconstante, 
Mais  se  reigler  soubz  personne  sçavante. 
Qui  bien  du  mal  etdroict  du  faulx  discerne. 
Saige  est  celluy  qui  ainsi  se  gouverne. 

Contre  les  avarlcieux. 


L'homme  est  maintesfois  trop  expert 
En  exerçant  son  avarice, 
Dangereux  est  tel  exercice, 
Car  tel  cuide  gaigner  qui  perd. 


DE  LA  FEMME  ET  DE  LA  CELINE. 

Fable  LXXXXL 

Quelque  femme  une  Poulie  avoiî 
Qui  luy  porîoiî  grand  dâvantaige, 
Chascun  jour  pondre  luy  devait 
Ung  œuf  d'or  comme  elle  pouoiî, 
C'estoit  son  naturel  usaige  : 
Dont  fut  augmenté  le  mesnaige, 
Et  riche  grandement  devint 
Pour  ce  beau  thresor  qui  luy  vint. 

Cesîe  femme  avaricieuse, 
Pensant  la  Poulie  estre  au  dedans 
Toute  dorée  et  précieuse, 
La  tua  comme  furieuse, 
Sans  adviser  les  accident! ; 
Mais  à  iœil  de  tous  regardant! 
Fusî  trouvée  dans  sa  poictrine 
Tout  ainsi  qu'une  aultrc  geline. 

En  pensant  doncques  s'enrichir 
Elle  perdit  par  convoitise. 
Avarice  nous  faict  fleschir, 
Et  nous  augmente  le  désir 
Qui  nous  faict  perdre  chose  acquise. 
Désir  de  gaing  faict  entreprise, 
Qui  est  cause  de  perte  à  mainctz 
De  ce  qu^ilz  tenoienî  en  leurs  mains. 

Contre  les  vanteurs. 


Qui  cherche  honneur  par  sa  ventance 
Et  il  ne  mect  riens  à  effect, 
Il  est  bien  digne  qu'on  le  tanse. 
De  grand  ventance  peu  de  faict. 


DE  L'HOMME  ET  DU  LYON. 

Fable  LXXXXII. 

Ainsi  qu'ung  homme  et  ung  Lion  allaient 
Par  le  chemin  et  ensemble  parlaient 
De  leur  vertu,  de  leur  force  et  couraige, 
Disantz  avoir  l'ung  sur  Vaultre  advantaige, 
Une  columne  assez  haulte  trouvèrent 
Au  carrefour  prés  duquel  arrivèrent, 
Dedans  laquelle  estoiî  entaillé  comme 
Ung  grand  Lyon  estoiî  occis  par  l'homme. 


190  FABLES    D'ESOPS 

Ce  que  voyant  Ihomme  dict  au  Lyon  : 

a  0  fier  Lyon  plein  de  rébellion^ 

Regarde  icy,  ung  homme  tu  peulx  veoir 

Qui  le  Lyon  a  mis  souhz  son  pouoir, 

Le  suffoquant  comme  victorieux  : 

Ainsi  l'homme  est  plus  noble  et  glorieux 

Que  le  Lyon  de  sa  propre  nature.  » 

Dict  le  Lyon  :  «  Je  ne  croy  en  paincture, 

Car  paintres  ont  en  leur  art  grand  licence  : 

Sy  les  Lyons  avoicnt  ceste  science, 

Paindre  pourraient  le  Lyon  comme  maistre 

Et  vaincqueur  d'homme,  ainsi  qu'il  p euh  bien  estre. 

Tu  le  verras.  »  Lors,  achevant  son  dire, 

Cest  homme  prend  et  le  tue  et  dessire. 

Il  appert  doncq  qu'ung  vanîeur  plein  de  gloire 

Veult  ses  beaulx  faictz  à  chascun  faire  acroire, 

Mais  en  la  fin  se  trompe  et  se  déçoit 

Sy  lourdement  que  chascun  Vapperçoit. 

Contre  les  trahistres. 


Ne  vueiilez  trahyr,  ne  riens  faire, 
Non  plus  que  voulez  qu'on  vous  face, 
Car  trahison  ne  peult  complaire 
A  cueur  qui  est  de  bonne  race. 


DE  L'OISELEUR  ET  DE  LA  PERDRIX, 

Fable  LXXXXIII. 

Ung  Oiseleur  tuer  vouloit 
Une  Perdrix  qu'il  avait  prise 
Aux  champs,  ainsi  qu'elle  volloit; 
MaiSj  quand  elle  se  veid  surprise. 
Pria  par  grand  humilité 
Qu'il  luy  donnast  sa  liberté 
Et  la  laschast,  luy  promettant 
Qu'en  ses  reîhz  feroit  venir  tant 

D'aultres  oyseaulx,  tous  de  sa  bande, 
Qu'il  en  serait  plus  que  content  ; 
Mais  roiselleur  en  debatant 
N'eut  cure  d'une  telle  amende. 

Lors  il  luy  dict  :  a  Au  vray  je  juge 
Que  tu  es  digne  de  la  mort, 
Sans  avoir  à  mercy  refuge, 
Car  tu  veulx  faire  à  aultruy  tort  : 
Tu  promectZj  pour  te  délivrer, 
Qu'en  mes  mains  tu  feras  livrer 
Plusieurs  oyseaulx  de  ta  nichée. 
Mais  premier  seras  depeschée, 
Pour  te  rendre  juste  salaire.  » 
Qui  a  la  trahison  cherchée. 
Sa  chair  doit  estre  detranchée 
Pour  estre  aux  aultres  exemplaire. 

Plus  par  diligence  que  par  force. 


Par  long  labeur  assez  continué 
On  treuvefin  de  ce  qu'est  entrepris  : 
Persévérance  obtient  tousjours  son  pris, 
Qui  n'est  jamais  de  l'honneur  desnué. 


DU   LIEVRE  ET  DE  LA  TORTUE. 

Fable  LXXXXIIH. 

Ung  Lièvre  prinî  débat  à  la  Tortue, 
Luy  reprochant  ses  piedz  tant  paresseux. 
Louant  les  siens,  desquelz  il  s'esvertue 
Courir  au  loing  non  las  et  angoisseux  ; 
Mais  la  Tortue  en  ses  piedz  se  confie 
Autant  que  luy,  en  course  le  deffie  ; 
De  leur  débat  le  Regnard  juge  fut, 
Qui  leur  bailla  pour  course  ung  certain  but. 

Lors  la  Tortue,  ostant  sa  négligence. 
Vint  jusqu'au  but  en  prompte  diligence, 
Ce  temps  pendant  que  le  Lièvre  sommeille, 
Lequel  pensoit  avoir  gaigné  sa  part; 
Mais  pour  néant,  après  qu'il  se  reveille, 
Courut  au  but,  car  il  y  vint  trop  tard. 

Le  Lièvre  alors  confessa  sa  paresse, 
En  approuvant  ferme  persévérance 
Faicte  à  loisir  par  prudence  et  saigesse, 
Trop  plus  que  force  et  legiere  inconstance. 
Qui  a  de  soy  sy  grande  confiance 
Qu'elle  s'attend  à  sa  propre  vertu; 
Mais  son  pouvoir  souvent  est  abatu, 
Et  au  contraire  industrie  assez  lente 
Conduict  à  fin  son  faict  bien  debatu 
Mieulx  la  moytié  que  force  violente. 

Contre  les  oyseux. 


C'est  ung  monstre  en  chose  publicque 
D'ungqui  ne  veult  ou  sçait  rien  faire 
Car  il  est  à  vertu  contraire, 
Laquelle  à  bien  ouvrer  s'applicque. 


DU   FEVRE  ET  DU  PETIT  CHIEN. 

Fable  LXXXXV. 

Ung  Fevre  avoit  ung  petit  Chien 

Qui  tousjours  dormoit  ce  pendant 

Que  son  maistre  besongnoit  bien. 

Le  disner  esîoit  attendant; 

Mais,  quand  son  maistre  esîoit  mordant 

Et  qu'à  table  prenoit  repas. 

Ce  petit  Chien,  l'heure  entendant, 

A  ce  disner  ne  failloit  pas. 

Le  Ferre  ne  se  pouvoit  taire, 
Mais  disoit  au  Chien  rudement  : 
«  Content  ne  suis  de  ce  mistere, 
Tu  me  destruys  entièrement  : 
Car  tu  dors  paresseusement 
Quand  je  besongne  à  mon  ouvraige, 
Mais  au  disner  soubdainement 
Tu  viens  raenger  à  mon  dommaige.  » 

Tout  ainsi  aux  champs  et  aux  villes 
Les  ungs  servent  au  bien  commun, 
Les  aultres  y  sont  inutiles 
Sans  y  faire  prouffict  au  le  un. 
0  la  grand  faulte  quand  cjuelqu'ung 
Veult  tant  Voysiveté  ensuyvre, 
Sans  riens  faire  en  temps  opportun. 
Qu'il  veult  du  labeur  d'aultruy  vivre. 

Perdre  pour  gaigner. 


Pour  saulver  la  chose  plus  chère 
I!  nous  fault  la  moindre  quitter, 
De  paour  qu'on  ne  paye  l'enchère, 
On  recule  pour  mieulx  sauîter. 


DU  VENEUR  ET  DU  C^STOR. 

Fable  LXXXXVI. 

Les  genitoires  du  Castor 
Servent  à  faire  médecine ^ 
Pour  ce  est  il  à  cry  et  à  cor 
Chassé,  pour  en  avoir  saisine; 
Mais  quand  il  congnoit  sa  ruyne 
Ses  genitoires  va  trencher, 
Rien  n'est  que  le  salut  tant  cher. 

Quand  du  danger  se  void  sy  prés, 

Pour  les  genitoires  qu'il  a. 

Aux  dentz  les  trenche  tout  exprés 

Et  aux  veneurs  les  jecte  là, 

Lesqueh,  considerans  cela. 

Les  preignenî,  et  laissent  la  chasse. 

Bien  faict  qui  son  salut  pourchasse. 

Pour  éviter  plus  grand  dommaige 
Aulcunes  fois  perdre  convient  : 
Le  péril  faict  Fhomme  estre  saige 
Dont  il  eschappe  et  en  revient. 
Le  bon  chrestien  aussi  pervient 
Au  ciel,  quittant  les  biens  du  monde. 
En  tel  salut  tout  bien  abonde. 


JTiZ 

Ne  recepvoir  en  gré  les  dons  des  maulvais. 


Sy  on  te  présente  aulcun  don, 
Pense  s'il  est  maulvais  ou  bon, 
Considère  le  personnaige 
Et  le  vouloir  de  son  couraige. 


DE  JUPITER  ET  DU  SERPENT. 

Fable  LXXXXVII. 

Jupiter  feit  célébrer  ung  convive 
Auquel  chascun  des  haultains  dieux  arrive j 
Et  pour  parfaire  et  agrandir  la  feste 
De  chascun  genre  il  y  vint  une  besîe, 
Avec  présent!  et  dons  tresprecieux 
Pour  présenter  au  souverain  des  cieulx. 
Chascun  s'efforce  à  faire  son  offrande 
A  Jupiter,  soit  petite  ou  soit  grande, 

Entre  lesquelz  le  Serpent  s'appareille 

De  luy  offrir  une  rose  vermeille  ; 

Mais  Jupiter  à  plein  la  refusa, 

Et  le  donneur  et  le  don  desprisa. 

Disant  tout  hault:  «  fay  prinspour  aggreahles, 

Des  aultres  tous  les  presentz  honorables, 

Mais  du  Serpent,  qui  est  la  teste  seule 

Pleine  de  dol,  qui  m'apporte  en  sa  gueule 

Le  sien  présent,  pource  qu'il  est  maulvais, 

Le  don  offert  je  ne  prendray  jamais  : 

Car  des  maulvais  on  ne  doit  recevoir 

Présent  ou  don,  il  y  peult  bien  avoir 

Déception,  fraulde,  dol  et  malice. 

Tel  don  n'est  point  souventesfois  sans  vice. 

Par  ce  propos  cognoissons  clerement, 
Que  le  présent  faict  indiscrètement 
D'ung  cueur  pécheur,  où  tout  vice  est  conceu, 
N'est  voluntiers  du  Seigneur  Dieu  receu. 

Ne  nourrir  les  enfantz  trop  délicatement. 


Le  père  qui  trop  i'enfant  flate, 
Nourriture  trop  délicate, 
Liberté  et  soie  doctrine, 
Sont  cause  que  i'enfant  mal  fine. 


DU  SINGE  ET  DE  SES  ENFANS. 

Fable  LXXXXVIIL 

Ung  Singe  avoit  deux  petits  jeunes  Singes 
Dont  Fung  aymoit  d'une  amour  soie  et  folle, 
Fort  tendrement  Venvelopoit  en  linges. 
Le  nourrissoit  gisant  en  couche  molle, 
Tousjours  le  baise,  amignoîe  et  acolle. 
L\mltre  il  hayoit,  et  n'en  îenoiî  point  compte, 
Ains,  le  chassant,  de  le  voir  avoit  honte. 
Mais  cestuy  là  qu'il  aymoit  sy  tresfort, 

Par  trop  aymer,  qui  la  raison  surmonte, 
Tant  l'estraingnit  qu'en  fin  le  mit  à  mort. 

Tout  ainsi  font  les  parentz  imprudent! 
Qui  ayment  trop  leurs  enfantz  sans  mesure. 
Par  tel  amour  tumbent  en  accidentz, 
Perdent  l'esprit  et  gastent  leur  nature  : 
Car,  leur  baillant  trop  doulce  nourriture 
Et  les  tenant  trop  chers  et  trop  aymez, 
Tumbent  en  mal  dont  Hz  sont  diffamez; 
La  vie  est  folle,  et  la  fin  est  maulvaise. 
Mais  telz  parentz  doivent  estre  blasmez 
Qiiand  telle  fin  procède  de  telle  aise. 

Provision  de  saison. 


La  provision  de  saison, 
Soit  bonne  ou  soit  maulvaise  année, 
Quand  elle  est  pardroict  ordonnée, 
Elle  faict  la  riche  maison , 


DES  FORMIS  ET  DE  LA  SIGALLE 

ou    GRILLON. 

Fable  LXXXXIX. 

Une  grand  troupe  de  Formis 
Ensemble  en  ung  creux  s'esîoisnî  misy 
Eî  avaient  durant  tout  l'esté 
Amassé  grande  quantité 
De  bled,  qa'ilz  avaient  peu  trouver 
Pour  se  nourrir  durant  l'hyver; 
Lequel  venu,  une  Sigalle, 
De  qui  la  cure  principalle 

Est  de  chanter  Veste  durant, 
Laquelle  estait  faim  endurant. 
Vint  aux  Forinis,  et  leur  pria 
Luy  donner  sy  peu  qu'il  y  a 
De  leur  bled.  Ce  quilz  refusèrent. 
Et  par  rigueur  luy  demandèrent 
Qu'elle  avoiî  faict  l'esté  passé 
Sans  avoir  son  pain  amassé. 
Dict  la  Sigalle  :  «  Je  chanîoic 
Et  par  les  bledz  je  m'esbatoie. 
—  Lors,  dirent  les  Formis  ainsy, 
Il  fault  que  l'endures  aussi  : 
Puisqu'ainsi  est  que  tu  as  tant 
Chanté  l'esté  en  t'esbatant. 
Il  te  fault  en  hyver  dancer  : 
Ainsi  te  fault  recompenser.  » 

Qui  ne  pourvoit  en  temps  et  heure 
En  grand' nécessité  demeure. 

De  fiiyr  les  femmes. 


Qui  se  veult  mettre  en  mariaige 
Il  fault  chercher  la  femme  saige, 
De  la  folle  ne  tenir  compte, 
Qui  ne  fait  que  dommaige  et  honte, 


D'UNG  HOMME  ET  DE  SES  DEUX  FEMMES. 

Fable  C. 

Au  temps  de  ver  que  tout  est  en  vigueur, 
Ung  homme  plein  de  jeunesse  et  grand  cueur, 
D'aage  moyen,  deux  femmes  espousa, 
Et  leur  complaire  en  tout  se  disposa. 
L'une  estoit  vieille,  et  Vaultre  jeune  assez  ; 
Et  il  avoit  trente  cinq  ans  passez, 
Cheveulx  avoit  grisons  et  demy  blancz 
A  la  vieillesse  assez  bien  ressemblans. 

Parquoy  la  vieille^  aymant  son  amyîié, 
De  ses  cheveulx  luy  osîa  la  moyîié, 
Cest  à  sçavoir  ceulx  de  noyre  taincture, 
Pour  mieulx  sembler  à  la  vieille  nature. 
Les  cheveulx  noirs  perdit  entièrement. 
La  jeune  femme  aussy  semhlahlement 
Les  cheveulx  hlancz  luy  osta  par  cautelle 
A  celle  fin  qu'il  ressemblast  à  elle. 
De  ses  cheveulx  noir  ne  blanc  ne  se  saulvc. 
Et  par  ainsi  l'homme  demoura  chauve, 
Non  sans  opprobre  et  laide  mocquerie, 
Qui  luy  tourna  à  grande  fascherie. 
Les  hommes  vieulx  se  doivent  donc  substraire 
D'amour  de  femme  ainsi  à  eulx  contraire'; 
Les  jeunes  gentz  qui  en  veulent  jouyr 
N'en  doivent  tant  approcher  que  fuyr; 
Brief,  cesîuy  là  qui  veult  vivre  en  honneur 
Ne  doit  de  Femme  en  faire  son  seigneur. 

Concorde  et  division. 


C'est  un  grand  bien,  joyeux  et  délectable 
Quand  les  parents  vivent  ensemblement 
En  bonne  paix,  et  amiablement, 
Et  que  l'un  est  à  l'autre  secourable. 


DU  LABOUREUR  ET  DE  SES  FILS. 

Falle  CL 

Un  homme  avoit  des  enfans  trois  ou  quatre 
Qui  se  vouloyent  tousjours  frapper  et  battre , 
Et  ne  pouvoit  jamais  les  appointer  ; 
Mais  pour  ce  falot  il  se  fit  apporter 
Petits  bastonSy  propres,  comme  II  luy  semble j 
Et  les  lia  en  un  fagot  ensemble^ 
Ses  fils  présents j  ausquels  il  présenta 
Celuy  fagot;  puis  les  admonnesta 

L'un  après  Vautre  à  le  rompre  et  briser. 

Lors  pour  ce  faire  ils  se  vont  disposer; 

Chacun  cViceux  pour  le  rompre  s'efforce , 

L'un  perd  son  temps,  l'autre  y  laisse  sa  force, 

Sans  exploiter  ne  faire  rien  qui  vaille. 

Adonc  le  père  à  chacun  d'eux  leur  baille 

Iceux  bastons,  à  part  et  séparés, 

Qui  ne  sont  pas  trop  long  temps  demourés 

En  leur  entier  :  car  un  chacun  à  part 

Rompit  les  siens,  et  en  fit  mainte  part. 

Ce  que  voyant,  le  père  leur  va  dire  : 

«  Mes  beaux  enfans,  voyez  qu'il  n'est  rien  pire 

Qu'estre  en  débat,  noisifs  et  divisés. 

Vous  le  voyez  par  les  bastons  brisés. 

Donc,  si  voulez  par  accord  estre  unis. 

Encontre  tous  serez  forts  et  munis. 

Toute  chose  est  durable  par  concorde, 

Et  se  périt  et  destruiî  par  discorde.  » 

Superfîuité  empesche  de  bien  faire. 


Plusieurs  durant  leur  povreté 
Sont  vertueux  et  gents  de  bien  ; 
Mais,  s'ils  ont  richesse  à  planté, 
Maintesfois  ils  ne  val'ent  rien. 


D'UNE  FEMME  ET  DE  SA  POULE. 

Fable  CIL 

Aucune  Femme  nourrissoit 
Une  Céline  en  sa  maison, 
Qu'elle  aymoit  fort  et  cherissoiî, 
A  cause  qu'en  toute  saison 
Luy  ponnoit  un  œuf  frais  de  rente, 
Dont  ne  fut  pas  assez  contente. 

La  Femme,  pensant  que  d'autant 
Plus  à  manger  luy  bailleroit, 

27 

Qu'elle  iroit  îousjours  augmentant. 
Et  que  du  moins  deux  œufs  pondrolt, 
Dequoy  elle  estait  si  friande, 
Luy  bailla  beaucoup  de  viande. 

Pour  l'abondante  nourriture, 
La  Céline  devint  si  grasse 
Que,  contre  coustume  et  nature. 
De  pondre  un  œuf  elle  fut  lasse. 
Et  oncques  depuis  œuf  ne  fit, 
Ny  à  sa  maistresse  prof  fit. 

Ainsi  plusieurs,  tandis  qu'ils  sont 
Povres  de  biens  et  de  richesse, 
Proffit,  vertu  et  grands  biens  font 
Par  leur  industrie  et  sagesse; 
Mais,  s'ils  ont  des  biens  abondance. 
Tout  cela  tourne  en  décadence. 

Contre  les  flatteurs  et  les  assentateiirs. 


Il  ne  faut  point  flatterie  dé, 
Ny  avoir  langage  fardé  : 
Il  faut  que  vérité  on  die. 
De  santé  ou  de  maladie. 


DU  MEDECIN   ET  DU   MALADE. 

Fable  CIII. 

Un  Médecin  prés  un  Malade  esîoit, 
Cinterro gant  comment  il  se  portait. 
Le  patient  au  lict  constitué 
Luy  respondit  qu'il  avoit  fort  sué 
Plus  que  devoir.  «  Certes  c'est  treshon  signe  y>, 
Ce  dit  alors  le  maistre  en  médecine. 
Un  autre  jour,  ce  Médecin  gentil 
Luy  demanda  comment  luy  estoit-il. 

Dit  le  Malade  :  «  //  m'est  advis  et  semble 
Qu'il  m'est  tresmal,  car  je  frissonne  et  tremble. 

—  Ce  n'est  que  bien  »_,c^  dit  le  Médecin. 
Le  jour  d'après,  que  s'approchait  la  fin 
Du  patient j  luy  demanda  encores 

Quel  il  estoit,  comme  il  se  sentoit  ores. 
«  Helasî  dit-il,  j'ay  un  flux  trop  débile. 

—  Cela  va  bien,  et  vous  est  fort  utile  »_, 
Ce  respondit  ce  Médecin  flatteur. 
Tantost  survint  un  privé  serviteur 

Qui  demanda  au  Malade  comment 
Il  se  portoit.  «  Helasl  mauv aisément, 
Respondit-il,  car  il  me  faut  mourir, 
Combien  qu'on  dit  que  je  doyve  guérir.  » 

Ainsi  plusieurs  souvent  sont  abusés 
Par  tels  flatteurs,  simulateurs  rusés  : 
Qui  bien  ou  mal  à  Vappctiî  consentent 
De  ces  gents  là  qui  depuis  s'en  repentent. 

Ne  changer  l'estat  à  qiioy  on  se  congnoit 


Qui  se  veut  mesler  d'un  affaire 
Dont  jamais  il  ne  sceut  rien  faire, 
Et  il  luy  en  vient  du  dommage, 
Il  n'est  pas  estimé  pour  sage. 


DE  L'ASNE  ET  DU  LOUP. 
Fable  CÎIII. 

Ainsi  qu'un  Asne  s'esbaîîoit 
Et  dedans  un  verd  pré  sautoit, 
Il  se  mit  au  pied  une  espine  : 
Dequoy  il  se  print  à  clocher j 
Et,  pour  sa  guerison  chercher. 
Devers  le  Loup  vient  et  s' encline. 

«  Helas!  (dit-il),  Loup,  bien  je  voy 
Que  je  suis  viande  pour  toy. 

Ou  pour  les  Corbeaux  vrayemenî; 
Mais  fay  moy  ce  bien,  et  me  tire 
L'espine  qui  mon  pied  martire, 
fen  mourray  plus  joyeusement.  » 

Lors  le  Loup  tire  à  belles  dents 
L'espine  qui  estoit  dedans 
Le  pied  de  VAsne,  qui  sentit 
La  douleur  moindre,  si  delache 
Un  coup  de  pied  au  Loup  tant  lasche, 
Et  plat  en  terre  l'abbatîit. 
«  Ah!  dit  le  Loup,  je  soulois  esîre 
Cuisinier;  mais  j'ay  faict  du  maistre 
Médecin,  sans  expérience.  » 

Celuy  est  fol  et  fait  grand  vice 
Qui  délaisse  son  artifice 
Pour  vaquer  à  autre  science. 

Estre  sage  par  expérience. 


Qui  est  eschappé  d'un  danger, 
S'il  est  prudent,  il  n'y  retourne  ; 
L'expérience  l'en  destourne, 
Qui  fait  l'opinion  changer. 


DU   PASTEUR  ET  DE  LA  MER 
Fable  CV. 

Qiielcjae  Pasteur  assez  rude  et  sauvage 
Gardait  son  parc  prés  le  bord  et  rivage 
D^une  grand  mer,  et  y  la  voyant  posée , 
Pour  naviguer  îranquile  et  disposée, 
Délibéra  le  navigage  prendre. 
Et  pour  ce  faire  alla  ses  Brebis  vendre, 
Puis  de  l'argent  il  se  fit  gros  marchand, 
Monta  sur  mer,  et  s'en  alla  cherchant 

Les  loings  pais  pour  vendre  ses  denrées. 
Luy  navigant  par  estranges  contrées, 
La  Mer  s^enfla,  les  grands  vents  se  levèrent 
Contre  les  flots,  et  vagues  se  ruèrent 
Par  tel  effort  et  iempeste  si  grande 
Qu'entre  les  eaux  périt  la  nef  marchande, 
Et  à  grand'  peine  eschappa  du  naufrage 
Celuy  marchand,  qui,  après  le  dommage 
De  tous  ses  biens  et  richesse  perie, 
Reprint  Vestat  de  simple  bergerie. 

Un  temps  après,  voyant  la  mer  tranquile, 
Il  dit  en  soy  :  «  Ha  !  Mer  fausse  et  subtile, 
Tu  te  fais  douce  à  fin  que  derechef 
Je  perde  en  toy  mes  biens,  en  grief  me  s  chef  ; 
Je  ne  suis  pas  si  sot  et  imprudent 
D'estre  eschappé  d'un  mauvais  accident^ 
Et  puis  après  y  retourner  :  car  certes 
L'homme  est  faict  sage  à  cause  de  ses  pertes. 

Beaucoup  promettre,  et  faire  peu. 


Quiconques  promet 
Un  cas  impossible, 
Et  l'effect  n'y  met, 
Est  à  tous  risible. 


D'UNE   SORCIERE. 
Fable  CVI. 

Une  Sorcière  enchanteresse. 
Pour  gdigner  argent  en  maints  lieux, 
Faisoit  à  un  chacun  promesse 
D'appaiser  les  ires  des  Dieux, 
Disant  quelle  tenoit  les  deux 
Et  toute  constellation. 
Temps  serein,  et  temps  pluvieux, 
Eau  et  terre  en  subjection. 


2l8  FABLES    D'ESOPE 

Aucuns  de  ceste  région 
L'accusèrent  à  la  justice  : 
Car  contre  la  religion 
Elle  exerçoit  son  maléfice. 
Lors  celuy  qui  avoit  l'office 
De  juge  à  mort  la  condamna. 
Parquoy,  pour  punir  sa  malice, 
Au  feu  ardant  on  la  mena. 
Quelcun,  qui  la  vid,  luy  va  dire  : 
«  Tu  avois  promis  d'empescher 
D:s  hauts  Dieux  la  fureur  et  Vire, 
Mais  rien  n'y  vaut  ton  haut  prescher 
Car  tu  ne  fes  peu  despescher 
Des  hommes,  qui  à  mort  te  mettent.  >> 

Le  peu  faire  est  à  reprocher 

A  ceux  là  qui  beaucoup  promettent. 


r\î/-» 

Ne  faire  rien  sans  conseil. 


Qui  par  conseil  ses  actes  fait, 
Il  ne  reste  rien  imparfaict 
En  tout  cela  qui  en  despend, 
Et  jamais  il  ne  s'en  repent. 


DE  DEUX  GRENOUILLES. 
Fable  CVII. 

Dedans  un  esîang  habitoyenî 
Deux  Grenouilles  qui  se  hanîoyenî 
Si  privement  que  la  fortune 
Estait  à  toutes  deux  commune. 
Par  la  grand  chaleur  de  l'esté, 
Qui  boit  toute  l'humidité. 
Beaucoup  d'estangs  à  sec  tarirent, 
Dont  les  Grenouilles  s'esbahirent. 

Par  faute  d'eau  de  Vestang  sortent 
Et  devers  un  puits  se  transportent, 
Où  l'une  vouloit  pour  descendre 
Y  faire  l'autre  condescendre. 

Mais  l'autre  respondit  ainsi  : 
«  Si  le  puits  se  tarit  aussi, 
Nous,  frustrées  par  ce  défaut, 
Comment  monterons  nous  en  haut?  » 

Car  il  ne  faut,  sans  y  penser, 
Aux  entreprises  s'avancer. 
Pour  ce  qu'au  lieu  de  l'avantage 
Souvent  on  reçoit  grand  dommage. 

On  ne  void  point  au  sage  faire 
L'entreprise  de  quelque  affaire 
Sans  voir  quelle  en  sera  l'issue, 
Pour  estre  laissée  ou  receué. 


91G 

Se  garder  de  la  fraude  d'autruy. 


De  l'homme  cauteleux  et  fin 
Garde  toy  bien  jusqu'à  la  fin  : 
Car  faux  semblant  sçait  tant  de  ruse 
Que  le  prudent  souvent  abuse. 


DU  CHAT  ET  DES  SOURIS. 

Fable  CVIII. 

Un  Chat  cherchant  la  venaison, 
Congnoissanî  qu'en  une  maison 

Y  avait  des  Souris  beaucoup, 

Y  alla  pour  faire  son  coup, 
Et  defaict  en  mangea  aucunes. 
Les  autres,  voyans  ces  fortunes, 
Es  hauts  greniers  se  retirèrent 
Et  là  longuement  demourerent, 

Tant  que  le  Chit  n'en  vid  plus  nulle. 
Parquoy  un  peu  il  dissimule, 
Délibérant  les  aîîrapper. 
Or,  que  fit-il  pour  les  trompera 
Pensant  en  ce  poinct  les  surprendre, 
Les  pieds  en  haut  il  s'alla  pendre 
Contre  un  mur  à  une  cheville, 
Feignant  que  la  mort,  qui  tout  pille, 
Vavoit  là  mis  et  estendu  ; 
Mais  un  Rat  sage  et  entendu. 
Le  voyant  faire  telle  mine, 
Disoit  :  «  0  fausse  beste  fine! 
Quand  mort  et  roide  tu  serois, 
De  ton  corps  je  n'approcherois.  y> 
Car  les  bien  expérimentés, 
Des  finesses  d'autruy  tentés, 
Pour  tout  cela  qu'ils  peuvent  voir 
Ne  se  laissent  point  décevoir. 


*JT\t 

Sagesse  requise  au  Prince. 


Si  un  Prince  ou  un  Gouverneur 
Ne  sçait  soy  mesme  se  conduire, 
Comment  pourra  il  par  honneur 
A  bien  vivre  les  siens  induire  r 


DU   RENARD  ET  DU  SINGE. 

Fable  CIX. 

En  un  beau  champ  les  bestes  s'assemblèrent 
A  fin  d'eslire  et  faire  un  nouveau  Roy; 
Aucuns  d'entfeux  le  concile  troublèrent, 
Voulans  n'avoir  prince,  juge,  ne  loy. 

Un  Singe  y  vint,  qui  fi.t  mille  soupplesses, 
Danses  et  sauts,  dont  fut  si  bien  voulu 
Que  d'un  accord,  pour  telles  gentillesses, 
Fut  le  grand  Roy  par  dessus  tous  eslu. 

Quelque  Renard  sur  ce  Roy  envieux, 
Pour  le  tromper,  luy  dit  ainsi  :  «  Cher  Sire, 
Je  sçay  cy  prés  un  thresor  précieux 
Qui  appartient  à  vostre  haut  empire.  » 

Selon  son  dit,  aux  champs  l'accompagna, 
Où.  luy  monstra  une  fosse  profonde. 
«  Là  bas,  dit-il,  le  jeu  Roy  espargna 
Tous  les  thresors  et  richesses  du  monde,  » 

Le  Singe  y  creut,  et  bas  il  descendit  : 
Tout  aussi  tost  fut  pris  et  arresté, 
Dont  se  plaignoit,  et  le  Renard  luy  dit, 
En  reprochant  son  instabilité  : 

«  Toy,  non  sçachant,  nous  veux  tu  dominer, 
Qui  laschement  fes  laissé  ainsi  prendre?  » 
Certes,  qui  veut  son  faict  ainsi  mener 
Sans  jugement,  il  est  trop  à  reprendre. 

Ne  r'enchoirauperil  dont  on  est  eschappé. 


Promesse  faicte  à  son  dommage, 
Péril  à  grand'peine  eschappé, 
Sans  y  penser  estre  attrappé, 
A  l'advenif  fait  l'homme  sage. 


DU  CHIEN  ET  DU  LOUP. 
Fable  CX. 

Un  Chien  dormoiî  devant  la  porte 
D'une  maison;  là  se  transporte 
Un  Loup,  qui  le  veut  dévorer. 
Le  Chien,  qui  n'ose  s'asseurer, 
Se  voyant  en  proye  et  destrousse, 
Luy  dict,  en  luy  baillant  la  trousse 
«  Las!  Monsieur,  ne  me  tuez  point. 
Je  suis  trop  maigre  et  mal  en  point 

Pour  faire  un  bon  repas  de  moy  ; 

Mais  je  vous  promets j  sur  ma  foy^ 

Que,  si  voulez  un  peu  attendre, 

Je  deviendray  gras  et  bien  tendre, 

Car  mon  maistre,  dedans  bref  temps, 

Fera  un  banquet  que  fattens, 

Où  je  feray  de  bons  repas. 

Et,  cela  faict,  ne  faudray  pas 

{Après  m'esîre  ainsi  engraissi) 

De  me  tenir  en  ce  lieu  cy. 

Auquel  vous  me  retrouverez; 

Puis,  s'il  vous  plaist,  me  mangerez.  » 

Le  Loup  le  creut.  Huict  jours  après 

Il  revint  illec  tout  exprès; 

Mais  le  Chien,  au  grenier  estant, 

Le  gaudissoit,  V admonnestant 

De  ne  croire  plus  au  caquet, 

Ny  de  s'attendre  à  nul  banquet. 

Qui  laisse  eschapper  sa  fortune 
Jamais  ne  l'a  si  opportune. 

JiSj 

User  de  cautelle  contre  ses  ennemis. 


En  toute  bataille  mortelle. 
Soit  sur  la  mer  ou  sur  la  terre, 
Le  vray  exercice  de  guerre, 
C'est  user  de  ruse  et  cautelle. 


DU  CHIEN  ET  DU  COQ. 
Fable  CXI. 

Un  Chien  et  un  Coq  se  sont  mis 
Ensemble  ainsi  que  bons  amis^ 
Pour  aller  en  pèlerinage  : 
Un  jour  en  faisant  leur  voyage, 
Que  le  soleil  estoit  couché, 
Le  Coq  s'est  bien  et  beau  juché 
Dessus  un  haut  arbre  tout  verd. 
Et  le  Chien,  pour  estre  à  couvert , 

Et  passer  le  temps  ténébreux. 
Se  mit  dans  l'arbre^  qui  fut  creux. 
Or  advint  que,  sur  la  mynuict, 
Le  Coq  à  son  resveil  tout  duit 
Chanta,  dont  un  Renard  voisin 
Accourt,  et  luy  dit  :  «  Beau  cousin , 
Qui  prenez  là  haut  vos  esbats, 
Venez  vous  en  chanter  cy  bas. 
—  //  me  plaist,  puisque  le  voulez, 
Dit  le  Coq  :  donques  appeliez 
Le  portier,  à  fin  que  je  sorte.  » 
Le  Renard  alla  à  la  porte 
Du  tronc  creusé,  où  il  esveille 
Le  Chien,  dont  il  a  grand  merveille. 
Quand  il  le  void  de  luy  si  prés. 
Lors  il  s'en  fuit,  et  Chien  après. 
Et  le  Coq  par  ce  bon  tour  là, 
Tout  asseuré,  demeura  là. 

Ne  s'estonner  pour  la  parole, 


Pour  ouïr  hautement  crier, 
On  ne  se  doit  point  effrayer, 
Tel  menace  qui  a  grand'peur, 
Mais  au  faict  congnoist  on  le  cœur. 


DU  LION  ET  DE  LA  GRENOUILLE. 
Fable  CXII. 

En  esté,  un  Lion  estait 
Prés  d'un  estang,  où  s'esbattoit 
Sous  le  limon  une  Grenouille 
Dedans  Peau,  où  elle  se  mouille, 
Laquelle  cria  hautement  : 
Par  quoy  le  Lion  vistemenî 
Se  tourna  devers  la  partie 
D'où  ceste  voix  estoit  sortie, 

Pensant  que  ce  fusî  quelque  besîe 
Qui  luy  vousisî  faire  moleste. 
Lors  y  attendant  du  faict  l' issue , 
La  Grenouille  il  a  apperceue, 
Qui  sortait  de  Veau  en  sautant  ; 
Dont  il  eut  deuil  et  d'ire  tant 
Qu'en  estendant  sa  dextre  patte, 
Il  la  mit  à  mort  toute  platte, 
Disant  en  soy  :  «  Je  ne  devais 
Me  troubler  d'ouïr  telle  voix, 
Sans  voir  de  qui  elle  venait.  » 
Ainsi  donques  se  reprenait 
Le  Lion  pour  avoir  esté 
De  peu  de  chose  espouvanté, 
Car  pour  haute  parole  ouïr 
Il  ne  se  faut  point  esbahir. 

L'un  a  la  peine,  et  Vautre  le  proffit. 


Tel  labeure  et  fait  les  façons 
Qui  n'en  cueille  pas  les  moissons; 
Tel  au  jardin  l'arbre  a  planté 
Qui  du  fruict  n'a  jamais  gousté. 


DU  LYON,  DE  L'OURS  ET  DU  RENARD. 


Fable  CXIIL 

Le  Lion,  plein  de  grand  puissance, 
Et  FOurs,  de  forte  résistance, 
Avoyenî  un  petit  Chevreau  pris 
Qui  n'estoit  pas  de  trop  haut  prix  : 
Toutesf ois  vous  devez  sçavoir 
Que  chacun  d'eux  faisait  devoir 
De  s'efforcer  à  qui  Vauroiî, 
Et  qui  plus  fort  d'eux  deux  seroit  ; 

De  sorte  quavecques  les  dents 
Et  les  grifs,  qui  entroyent  dedans 
Leurs  chairs  si  profond,  se  blessèrent. 
Tant  se  penerent  et  lassèrent 
Qu'il  leur  convint  dessus  leurs  culs 
S'asseoir,  comme  las  et  vaincus. 

Or,  tandis  que  de  ceste  peine 
Taschoyenî  à  f  avoir  leur  haleine. 
Et  regardoyent  leur  sang  espandre , 
Le  Renard,  que  Von  devroit  pendre^ 
Se  trouvant  d'avanture  en  voye, 
Ravit  soudainement  la  proye 
Qui  estoit  entfeux  en  débat. 
Par  quoy,  travaillés  du  combat 
Et  des  assauts  insupportables, 
Crioyent  :  «  Bien  sommes  misérables 
D'avoir  combattu  en  ce  poinct 
Pour  cela  que  nous  n'avons  point.  » 

Souvent  on  travaille  et  labeure, 
Et  le  fruict  à  autruy  demeure. 

cil-» 
UT\t 

Dieu  aide  aux  justes,  et  est  contraire 
aux  mauvais. 


L'homme  de  bien  ne  fut  jamais 
De  nostre  Seigneur  délaissé  ; 
Mais  il  punit  l'homme  mauvais 
Duquel  il  se  void  offensé. 


DU  BUCHERON  ET  DE  MERCURE. 
Fable  CXIIII. 

Ainsi  qu'un  Buscheron  estoit 

Prés  d'un  estang,  et  abattoit 

Un  arbre,  qu'au  pied  il  couppa, 

Sa  coingnée  luy  eschappa 

Et  cheut  en  l'eau,  dequoy  il  pleure. 

Mais  le  bon  dieu  Mercure,  à  l'heure, 

Par  sa  pitié  le  secourut, 

Et  par  dessus  l'eau  s'apparut, 

2o 

Lay  présentant  une  coingnée 
Toute  d'or  jusqu'à  la  poingnée, 
Que  le  bon  homme  refusa  ; 
Dont  Mercure  moult  l'en  prisa 
Et  luy  présenta  la  seconde , 
Toute  d'argent  ;  mais  rien  du  monde 
De  convoitise  en  luy  n'entra. 
Après  Mercure  luy  monstra 
Celle  pourquoy  il  pleur  oit  tant, 
Dont  le  bon  homme  fut  content, 
Ne  demandant  que  ceste  là. 
Lors  Mercure,  voyant  cela, 
Pour  telle  bonté  guerdonner. 
Toutes  les  trois  luy  va  donner. 

Un  autre,  voulant  faire  esprcuve 
Si  tel  bon  heur  ainsi  se  treuve. 
Sa  coingnée  en  l'eau  choir  laissa. 
Adonc  Mercure  s'addressa 
Vers  luy,  et  comme  caut  et  fin 
Monstra  la  coingnée  d'or  fin. 
Que  l'autre  pour  sienne  clama, 
Dequoy  Mercure  le  blasma  ; 
Et,  pour  avoir  menti  ainsi. 
Il  n'eut  l'une  ne  l'autre  aussi. 

Dieu  a  congnoissance  de  toutes  choses. 


Il  ne  peut  eslre  rien  caché 
Envers  le  tressouverain  Dieu, 
Ou  soit  vertu,  ou  soit  péché, 
Faict  en  public  ou  secret  lieu. 


D'UN  HOMME  ET  D'APOLLO. 
Fable  CXV. 

Un  mauvais  Homme  alla  faire  un  voyage 
Vers  ApollOj  le  dieu  puissant  et  sage, 
Droit  en  Delphos,  pour  iceluy  tenter  ; 
Et  pour  ce  faire  il  voulut  inventer 
Une  malice,  et  print  sous  son  manteau, 
Entre  ses  mains  un  petit  Passereau. 
Quand  il  fut  là,  il  luy  va  dire  ainsi  : 
«  0  Apollo,  ce  que  je  tien  icy 


236  FABLES    D'ESOPE 

Est  il  vivant?  est  il  mort?  Qu'en  est  iU  » 

Or  se  pensait  cest  homme  si  subtil 

Que,  si  le  Dieu  luy  eust  dit  :  «  //  est  mort  »^ 

//  eust  monstre  l'oiseau  vivant  et  fort; 

Mais,  s'il  eust  dit  :  «  //  est  tout  plein  de  vie  »j, 

Soudaine  mort  s'en  fust  tost  ensuyvie, 

Et  l'eust  tué  sous  sa  cappe  estendue. 

D'A  polio  fut  la  cauîelle  entendue, 

Et  respondit  :  «  0  faux  et  meschant  traistre. 

Sa  vie  et  mort  gist  en  ton  franc  arbitre  ; 

Soit  mort  ou  vif,  mets  le  cy  en  présence.  » 

De  ceste  Fable  est  telle  la  sentence 
Qu'on  ne  sçauroit  jamais  Dieu  décevoir, 
Tant  il  est  plein  de  puissance  et  sçavoir  ; 
Et  que,  tant  soit  quelque  chose  celée, 
Elle  est  à  luy  patente  et  révélée. 

Ne  laisser  le  certain  pour  l'incertain 


Qui  petit  gain  présent  refuse, 
Pour  un  plus  grand  gain  à  venir, 
Et  ne  veut  le  certain  tenir, 
Son  espoir  le  trompe  et  abuse. 


DU  PESCHEUR  ET  DU  PETIT  POISSON, 
Fable  CXVI. 

Un  Pescheur  print  à  l'hameçon 
Dedans  l'eau  un  petit  Poisson^ 
Qui,  voyant  sa  captivité^ 
Pria  en  grande  humilité 
Le  Pescheur,  ainsi  luy  disant  : 
«  Seigneur,  tu  me  tiens  à  présent 
Ton  serf;  mais  quoy?  je  suis  petit, 
Et  n'y  a  en  moy  appétit, 

Cousîy  ne  douceur ,  ne  recouvrance; 
Mets  moy  en  pleine  délivrance 
Dedans  les  eaux,  c'est  mon  hostel; 
Puis  quelque  jour  deviendray  tel, 
Si  grandy  si  gros,  que  tu  auras 
Assez  de  quoy  tu  mangeras; 
Lors  de  banquet  te  servir ay.  » 
Le  Pescheur  respond  :  «  Non  jcray, 
Je  serois  fol  et  mal  appris 
Si  le  gain  qu'en  mes  mains  j'ay  pris, 
Tant  petit  soit,  laissois  aller 
Pour  plus  gros  morceaux  av aller  ; 
Entre  mes  mains  tu  demourras, 
Et  pour  te  manger  tu  mourras,  y 

Celuy  est  fol  qui  ne  tient  compte 
Du  gain  présent  et  qui  peu  monte. 
Et  contemne  un  bien  gracieux 
En  espérance  d'avoir  mieux. 

N'avoir  deux  paroles  en  la  boaclu 


L'homme  qui  est  double  en  son  dire, 
Qui  veut  louer,  puis  veut  mesdire, 
Et  n'est  en  parole  arresté, 
Il  ne  doit  point  estre  accointé. 


DE  L'HOMME  ET  DU  SATYRE. 
Fable  CXVH. 

Un  Dieu  champesîre  et  Satyre  cornu 

Ayant  les  pieds  de  chèvre  et  le  corps  nu, 

Print  amitié  et  nouvelle  alliance 

Avec  un  homme,  et,  pour  telle  accointance 

Entretenir,  ils  mangèrent  ensemble. 

Or  estoit  il  saison  d'hyver  qui  tremble, 

Et  fais  oit  froid,  par  quoy  V  homme  print  peine 

De  reschauffer  les  mains  de  son  haleine. 

Ce  que  voyant,  demanda  le  Satyre 
Pourquoy  c'estoit.  Et  l'homme  luy  va  dire  : 
«  J'halene  ainsi  la  chaleur  de  ma  bouche 
Pour  reschauffer  mes  mains  où  elle  touche.-» 
Bientost  après  on  mit  en  leur  présence 
Un  met!  tout  chaud.  Lors  l'homme  en  diligence 
Souffla  dessus,  à  fin  qu'il  refroidist. 
Dont  le  Satyre  en  sousriant  luy  dit  : 
«  Pourquoy  fais  tu  ce  second  soufflement?  » 
L'homme  respond  :  «  J'appaise  doucement 
La  grand  chaleur  estant  en  la  viande. 
—  Ha!  [respond-iij  certes  je  ne  demande 
Ton  amitié,  puis  qu'en  pareille  sorte 
Produis  le  froid  et  la  chaleur  tant  forte 
De  mesme  bouche  à  ce  faire  trop  duite.  >) 
Telle  amitié  ne  doit  estre  introduite 
Avecques  soy  :  car  V homme  qui  est  double 
Fait  son  parler  tousjours  douteux  et  trouble. 

Allégeance  de  mal  par  le  péril  d'aiitniy. 


Plus  facilement  on  endure 
Offense,  dommage  et  injure, 
Quand  on  void  sa  partie  adverse 
Qui  en  pareil  danger  se  verse. 


DU  TURBOT  ET  DU   DAUPHIN, 
Fable  CXVIII. 

Dedans  la  mer  un  Dauphin  poursuyvoit 
Quelque  Turbot,  et  si  prés  le  suyvoit 
Qu'il  le  cuida  par  course  impétueuse 
Tenir  surpris  en  la  mer  fluctaeuse. 

Un  flot  les  porte,  et  le  Turbot  léger, 
Pour  éviter  de  la  mort  le  danger. 
Nage  si  fort  que  contre  un  roc  se  lance, 
Où  il  souffrit  de  mort  la  violence. 

Et  le  Dauphiriy  de  la  hasîe  qu'il  a, 
Accourt  si  fort  contre  ce  rocher  là 
Qu'au  lieu  d'avoir  iceluy  Turbot  pris, 
Il  se  navra,  et  fut  de  mort  surpris. 

Lors  le  Turbot,  estant  prés  de  mourir. 
Voyant  ainsi  son  ennemi  périr. 
Dit  à  partsoy  :  «  La  mort  ne  m'est  point  grieve, 
Puis  que  je  voy  de  luy  la  fin  si  brieve.  » 

Ainsi  plusieurs  portent  légèrement 
L'adversité  et  plus paciemment 
Alors  qu'ils  voyent  l'auteur  de  leur  malheur 
Ainsi  finer,  ou  languir  en  douleur. 

C'est  l'appétit  de  maudite  vengeance, 
D'ainsi  trouver  de  son  mal  allégeance  : 
Elle  est  contraire  à  saincte  charité, 

Cherchant  d'autruy  la  propre  utilité. 

Des  recteurs  du  bien  public. 


La  ville  qui  est  gouvernée 
Par  une  loy  bien  ordonnée 
Et  par  bons  et  justes  moyens 
Croist  en  biens  et  en  citoyens. 


DE  L'OISELEUR  ET  DU   MERLE, 
Fable  CXIX. 

Un  Oiseleur  ses  rets  îendoit 
Sur  un  pré,  auprès  d'un  buisson. 
Et  un  Merle  le  regardait, 
Qui  luy  dist  en  ceste  façon  : 

V  Ami,  qu'est  ce  que  tu  fais  là.' 
Qu'il  me  soit  par  toy  recité.  » 
Adonques  l'Oiseleur  parla , 
Et  dit  :  a  Je  fais  une  cité.  » 

L'Oiseleur  sema  tout  auprès 
Des  grains  pour  les  oiseaux  attraire 
Et  les  prendre  aux  reîz,  puis  après 
Dans  le  buisson  s'alla  reîraire. 

Le  Merle,  croyant  de  léger, 
Voyant  le  repas  apprestè, 
Descend  en  bas  pour  le  manger, 
Mais  il  fut  aux  lacs  arresîè. 

«  Ha!  [dit-il]  forgeur  de  cautelles, 
Tu  n'auras  gueres  d'habit  ans, 
Si  toutes  tes  cités  sont  telles, 
Qui  n'en  soyent  bien  tost  repentans. . 

Car,  quand  les  Princes  et  recteurs 
Font  oppressions  inciviles 
Sur  les  bourgeois  habitateurs, 
C'est  ce  qui  perd  les  bonnes  villes. 


t/TV> 

Contre  les  infracteurs  des  vœiis. 


Ne  fay  si  tost  à  l'impourveu 
A  noslre  Dieu  promesse  ou  vœu 
S'il  advient  qu'il  le  fale  faire, 
Tu  y  dois  de  droict  satisfaire. 


DU  VIATEUR  ET   DE  JUPITER. 

Fable  CXX. 

Un  Peler  in  j  en  faisant  son  voyage, 
A  Jupiter  promit  de  luy  donner 
La  moitié  juste  et  entière  en  partage 
Des  biens  par  luy  trouvés  au  cheminer. 
Lors,  en  pensant  son  faict  à  fin  mener. 
Il  chemina,  attendant  ses  fortunes. 
En  fin  trouva,  pour  le  mieux  estrener, 
Un  panier  plein  d'amandes  et  de  prunes. 

Bien  tost  mangea  les  prunes  et  amandes, 
En  oubliant  sa  promesse  et  sa  foy; 
A  Jupiter  présenta  ses  offrandes 
De  ce  quil  eut  de  reste  avecques  soy. 
Disant  ainsi  :  «  Jupiter,  Dieu  et  Roy, 
Je  f  offre  icy  les  noyaux  et  coquilles 
Des  fruicts  trouvés  ;  or  donc  contente  toy  : 
Cest  la  moitié  de  ces  fruicts  tant  utiles.  » 

Le  trop  tenant  et  avaricieux 
A  bien  grand  peine  il  garde  sa  promesse, 
Et  n'est  loyal  aux  hommes  ny  aux  Dieux, 
Tant  il  est  plein  de  fraude  et  de  finesse. 
Fidélité  perd  le  nom  de  maistresse 
Dedans  le  cœur  où  régne  convoitise, 
Qui  tellement  l'homme  contraint  et  presse 
Qu'il  rompt  les  vœus  faicts  à  Dieu  et  l'Eglise. 

De  perte  soudaine  longue  souvenance. 


En  la  vie  humaine 
La  perle  est  soudaine, 
Subit  elle  vient, 
Long  temps  en  souvient. 


DE  LA   CHAUVE   SOURIS,  DU  BUISSON 

ET    DU     PLONGEON. 

Fable  CXXI. 

La  Chauve  Souris,  le  Buisson 
Et  le  Plongeon  marchands  se  firent; 
Tout  en  commun  leur  bien  ils  mirent, 
Cuidans  faire  gaing  à  foison. 
La  Chauve  Souris  emprunta 
Pour  ce  faict  d'argent  à  grands  sommes, 
Le  Buisson  chargea  robbes  d'hommes, 
Le  Plongeon  du  cuyvre  acheta. 

Ces  marchands  à  la  mer  volage 
Commirent  et  eux  et  leur  bien  ; 
Mais  il  advint  en  moins  d'un  rien 
Que  leur  vaisseau  souffrit  naufrage. 

Leur  bien  perdu  par  la  fortune, 
A  fort  grand  peine  ils  se  sauvèrent, 
Et  bien  estonnés  se  trouvèrent, 
N'ayans  ny  avoir  ny  pecune. 

La  Chauve  Souris,  pour  ses  dettes, 
N'osa  depuis  aller  de  jour; 
Le  Plongeon  attend  chacun  jour 
Sur  le  bord  de  la  mer  ses  pertes. 

Le  Buisson  est  tous  jours  pendu 
Aux  robbes  de  ceux  qu'il  rencontre, 
Cuidant  pouvoir  par  bon  encontre 
Recouvrer  ce  qu'il  a  perdu. 

L'homme  a  tousjours  le  cœur  fiché 
A  ce  qu'un  coup  s'est  attaché. 

Ne  s'attendre  qu'à  soymesme. 


Il  faut  avoir  en  soy  plus  grand  fiance 
Qu'audit  d'autruy  quant  à  son  propre  affaire 
Car,  quand  le  temps  s'approche  de  le  faire, 
On  est  laissé  et  mis  en  oubliance. 


DU  LABOUREUR  ET  DE  L'ALOUETTl 

Fable  CXXII. 

Un  homme  ses  voisins  pria 

De  moissonner  ce  qu'il  y  a 

De  blé  en  son  champ,  mais  n'y  vindrent, 

Et  bonne  excase  vers  luy  prindrent. 

Depuis  en  pria  ses  amis, 

Qui  ne  s'en  sont  en  peine  mis; 

Dont  luy,  frustré  de  sa  pensée, 

Sa  parole  il  a  addressée 

32 

.4  son  fils j  disant  :  (c  Dans  demain. 
Nous  deux  mettrons  icy  la  main. 
Et  ferons  Vaoust  sans  ayde  aucun, 
Puis  que  le  temps  est  oporîun.  » 
Dedans  le  blé  estoit  cachée 
Une  Alouette  et  sa  nichée , 
Qui  ses  paroles  entendit. 
Lors  s'en  alla,  plus  n^attendit, 
Disant  ainsi  :  «  Ce  temps  pendant 
Que  le  maistre  estoit  s'aitendant 
A  ses  prochains,  je  n'avois  crainte, 
Et  tenois  la  promesse  à  feinte  ; 
Mais  y  puis  que  je  voy  qu'il  y  vient 
Luy  mesme,  c'est  à  bon  escient.  » 

Ceste  Fable  nous  fait  entendre 
Qu'on  ne  doit  à  nully  s'attendre. 
Et  qu'il  n'est  serviteur  ne  maistre 
Plus  propre  que  soy  pour  y  estre. 

Vengeance  d'amitié  violée. 


Quiconque  viole  amitié, 
H  en  reçoit  punition, 
Car  Dieu  ne  laisse  l'impitié 
Sans  tresaspre  correction. 


DE  L'AIGLE  ET  Du   RENARD. 

x^able  CXXIH. 

L'Aigle  et  la  Renarde  s'aymerenî 
Si  bien  qu'ensemble  demourerent. 
Sur  un  haut  arbre  l'Aigle  avoit 
Faict  son  nid,  comme  elle  sçavoity 
Et  la  Renarde  estoit  en  terre. 
Or  advint  il  qu^elle  alla  querre 
A  manger  pour  ses  Renardeaux , 
Tandis  l'Aigle,  roy  des  oiseaux, 

Cherchant  pareillement  pasîure, 
Rompant  d\imhié  la  droiture, 
Print  les  petits  de  la  Renarde, 
Et  les  porta  sans  qu'elle  tarde 
Dedans  son  nid,  pour  les  manger. 
De  quoy  cuida  presque  enrager 
La  Renarde,  qui  de  l'offense 
N'eut  pouvoir  défaire  vengeance. 

Il  avint  quelque  peu  après 
Qu'on  sacrifioit  là  auprès 
Une  Chèvre  qui  fut  rostie, 
Dont  l'Aigle  en  ravit  grand  partie, 
A  quoy  pendoyent  charbons  ardans. 
Or,  sitost  qu'elle  fut  dedans 
Son  nid,  il  fut  de  feu  espris  _, 
Et  ses  petits  en  piteux  cris, 
N'ayans  puissance  de  voiler. 
Se  laissèrent  en  bas  aller, 
Où  la  Renarde  les  mangea. 
Ainsi  punition  vengea 
L'injure  à  la  Renarde  faicte. 

Qui  donc  a  Vamitié  desfaicîe, 
Et  veut  user  de  trahison. 

Si  les  hommes  n'en  font  raison. 
Il  ne  peut  par  temps,  qui  tout  fine, 
Eschapper  vengeance  divine. 


FIN. 


LA  VIE   D'ESOPE 

EXTRAITE    DE    VOLATERRAN 

ET    AUTRES    AUTHEURS 

DE  NOUVEAU  CORRIGÉE  ET  AUGMENTÉE 

SUYVANT    LE    GREC 


ESOPE  fut  du  païs  de  Phrygie,  et  estoit  de  serve 
condition,  et  naturellement  laid  et  difforme  de 
corps;  mais  Nature,  en  recompense  de  telle  diffor- 
mité, iuy  donna  un  don  singulier:  c'est  qu'il  fut  fin, 
caut  et  plaisant  en  parolles.  Or  advint  un  jour  qu'il 
fut  envoyé  aux  champs  pour  labourer;  et,  estant 
accusé  de  la  part  des  autres  serviteurs  d'avoir  mangé 
des  figues,  lesquelles  on  gardoit  pour  leur  seigneur, 
il  monstra  le  contraire,  car  soudain  il  print  de  l'eau 
chaude,  laquelle  il  beut,  et  ce  faict  incontinent  vomit  : 
dont  on  congnut  son  innocence.  Mais  les  autres  ser- 
viteurs qui  l'accusoyent,  estans  contraints  boire 
semblablement  d'eau  chaude,  vomirent  les  figues.  Le 
jour  suyvant,  comme  il  labouroit,  certains  prestres  de 
Diane,  qui  s'estoyent  forvoyés  du  chemin,  le  prièrent, 
au  nom  de  Jupiter  le  Charitable,  qu'il  leur  monstrast 
le  droict  chemin  pour  aller  à  la  ville.  Esope  alors, 

les  ayant  premièrement  menés  à  l'ombre  d'un 
arbre,  et  illec  présenté  à  manger  honnestement,  les 
remit  au  droict  chemin.  Eux,  bien  joyeux,  le  remer- 
cièrent, et,  levans  les  mains  au  ciel,  prièrent  pour 
luy.  De  là  vint  qu'en  dormant,  il  recouvra  la  parole, 
comme  au  paravant  il  fust  bègue  et  fort  tardif  à 
parler.  Peu  après,  reprenant  Zenas,  qui  estoit  com- 
mis au  labourage  du  champ,  Zenas,  par  faux  rapports, 
le  mit  en  la  malle  grâce  de  son  maistre,  qui  pourcest 
effect  le  luy  donna.  Zenas  après  le  vendit  à  un 
marchand  allant  par  là,  lequel  marchand,  ayant  faute 
de  chevaux,  fit  commandement  à  ses  serviteurs  qu'ils 
portassent  chacun  leur  fardeau,  et  aussi  à  Esope. 
Mais  ledit  Esope,  se  disant  estre  foible  et  débile,  eut 
le  choix  et  eslite  de  porter  la  plus  légère  charge.  A 
ceste  cause,  il  print  un  panier  plein  de  pains,  lequel 
sembloit  estre  le  plus  gros  fardeau,  dont  les  autres 
serviteurs  se  prindrent  à  rire,  car,  pour  vray,  c'es- 
toit  la  plus  pesante  charge.  Mais  eux,  allans  par  les 
chemins,  s'arresterent  pour  prendre  leur  réfection: 
ausquels  Esope  distribua  des  pains  tant  qu'ils  en 
voulurent,  et  par  ce  moyen  se  trouva  sa  charge  dimi- 
nuée tellement  qu'il  ailoit  loin  devant  eux.  Et  estant 
parvenu  jusques  en  Ephese,  il  fut  derechef  vendu  à 
un  nommé  Xanthus,  lequel  l'interrogua  d'où  il  estoit; 
iceluy  Esope  respondit:  «De  chair.  >  Lors  Xanthus 
dit:  «  Je  ne  demande  pas  cela,  mais  je  te  demande 
où  tu  fus  nay.  »  Esope  respondit  :  «  Au  ventre  de 
ma  mère.  »  Xanthus  luy  répliqua,  disant  :  a  Je  ne 
demande  pas  cela,  mais  en  quel  lieu  tu  fus  nay.  » 
Auquel  derechef  respondit  Esope,  disant:  ce  Je  ne 
sçay  si  je  suis  nay  dedans  le  lict  ou  dehors.  «  Xan- 

ihus  derechef  l'interrogua,  en  luy  demandant  qu'il 
sçavoit  faire  :  à  quoy  Esope  respondit  qu'il  ne  sçavoit 
rien.  De  laquelle  response  estant  estonné  Xanthus, 
Esope  dit  :  «  Veu  que  les  serviteurs  lesquels  tu 
as  interrogué  devant  que  moy  disent  qu'ils  sçavent 
toutes  choses,  ils  ne  m'ont  laissé  aucune  chose  à 
sçavoir.  »  Derechef,  Xanthus  luy  dit  :  «  Veux-tu  que 
je  t'achette?  »  Esope  respond:  «.  Tu  n'as  besoin  de 
mon  conseil  en  cela.  »  Lors  Xanthus:  «  Si  je  t'a- 
chette, t'en  voudras-tu  enfuir?  î>  Esope,  riant, 
respond  :  «Si  j'ay  envie  de  ce  faire,  je  n'en  prendray 
jà  ton  conseil.  —  Tu  dis  bien,  dit  Xanthus,  mais 
tu  es  laid.  »  Esope  respond:  «  11  faut  regarder  l'es- 
prit, Monsieur  le  Philosophe,  et  non  pas  le  visage  » 
Un  jour  advint  qu'on  proposa  une  question,  laquelle 
estoit  telle:  Pourquoy  est-ce  que  les  choux  provenans 
naturellement  et  à  leur  volonté  croissent  plus  tost  que 
ceux  quon  plante?  Xanthus  disoit  que  cela  venoit  par 
providence;  à  quoy  Esope  amena  une  comparaison 
de  la  marastre,  laquelle  nourrit  les  enfans  d'une 
estrange  femme  aussi  à  mal  gré  et  contre  son  vou- 
loir, que  la  terre  produit  semences  d'estranges  païs. 
"On  luy  commanda  de  faire  cuire  quatre  pieds  de 
pourceau,  lesquels  on  avoit  achetez;  mais  le  maistre, 
pour  le  tromper,  luy  en  desrobba  un  :  ce  congnoissant 
Esope,  il  couppa  le  pied  d'un  pourceau,  lequel  on 
nourrissoit  en  la  maison.  Le  maistre,  voyant  qu'on 
avoit  mis  un  pied  au  lieu  de  celuy  qu'il  avoit  caché, 
dit  en  telle  sorte  :  «  Ce  pourceau  avoit-il  cinq  pieds  ?  « 
A  quoy  Esope  respondit:  «  Non,  mais  deux  pour- 
ceaux en  ont  bien  huict,  et  certes  les  autres  sont 
demeurés  sains  et  sauves  à  ton  porc.  »   On  com- 

manda  audit  Esope  qu'il  apportast  un  bassin  pour 
laver  les  pieds;  ce  qu'il  fit,  car  il  l'apporta  sans 
point  d'eau,  parcequ'on  n'avoit  nommé  que  le  bassin 
seulement.  Comme  Xanthus  fut  invité  par  un  de  ses 
escoHers  à  un  magnifique  banquet,  il  garnit  un  plat 
du  plus  beau  et  du  meilleur,  pour  envoyer  à  sa 
femme,  et  le  bailla  à  Esope,  luy  disant  qu'il  le  por- 
tas! à  s'amie.  Esope,  ayant  au  paravant  receu 
mauvais  visage  et  traictement  de  sa  maistresse,  prinî 
occasion  de  s'en  venger.  Arrivé  donc  au  logis  de  son 
maistre,  il  appelle  la  petite  chienne  et  luy  baille  ce 
que  son  dit  maistre  lui  avoit  baillé  à  porter,  puis  dist 
a  sa  maistresse  qui  là  estoit  présente  :  «  Ce  n'est  pas 
à  vous  que  mon  maistre  envoyé  cecy,  c'est  à  sa 
mignonne,  c'est  à  sa  bien  aimée,  c'est  à  celle  qui 
tousjours  luy  applaudit  et  fait  la  feste,  qui  jamais  ne 
luy  regrongne,  voire  encore  qu'il  la  batte.  »  La 
femme  de  Xanthus,  indignée  au  possible,  son  mari 
estant  de  retour,  après  avoir  bien  tempesté  et  crié, 
sort  de  la  maison  et  s'en  va  chez  ses  parens,  avec 
serment  de  ne  plus  demeurer  avec  son  mari.  Xan- 
thus, marri  au  possible,  après  avoir  en  vain  employé 
ses  amis  pour  reconcilier  sa  femme,  demande  enfin 
conseil  à  Esope,  qui  avoit  esté  cause  de  tout  le  mal. 
Esope  ne  s'en  fait  que  rire,  et  asseure  son  maistre 
que  ce  jour  mesme  il  feroit  revenir  sa  maistresse. 
Ayant  donc  pris  un  panier  et  achetté  quelque  volaille 
pour  faire  la  mine,  il  s'en  alla  au  quartier  où  s'estoit 
retirée  sadite  maistresse,  où  il  s'enqueroit  aux  uns  et 
aux  autres,  s'ils  n'avoyent  rien  à  vendre  qui  fust 
propre  pour  le  bancquet  d'unes  nopces.  «  Et  pour- 
quoy  donc?  demande  quelcun.  —  Pour  ce,  respond 

Esope,  que  Xanlhus  !e  Philosophe  prend  demain 
nouvelle  femme.  )>  Cela  parvint  aussi  tost  aux 
oreilles  de  sa  maistresse,  laquelle,  sans  plus  attendre, 
s'en  court  au  logis  de  son  mari.  «  Et  comment, 
s'escrie-elle,  sera-il  dit  que,  moy  vivante,  tu 
espouses  une  autre  femme?  Ha!  il  n'en  sera  rien. 
Veuilles  ou  non  veuilles,  tu  m'auras  pour  femme  tant 
que  je  vivray.  »  Ainsi  revint-elle  avec  Xanthus,  par 
le  moyen  de  celuy  qui  avoit  esté  cause  qu'elle  s'en 
estoit  allée.  On  luy  commanda  aussi  qu'il  apprestast 
le  banquet  des  meilleures  viandes  qu'il  pourroit, 
pour  laquelle  chose  faire,  il  achetta  des  langues, 
disant  qu'elles  estoyent  bonnes,  et  les  louoit,  et 
exaltûit,  en  racontant  beaucoup  de  bien  d'icelles. 
Derechef  on  luy  commanda  qu'il  apprestast  un  ban- 
quet des  plus  mauvaises  viandes  qu'il  pourroit, 
pourquoy  faire  il  appresta  semblablement  des 
langues,  et  déciaroit  les  maux  et  meschancetés  pro- 
venantes par  icelles.  Il  fut  interrogué  pourquoy  c'est 
que  quand  on  va  tuer  une  brebis,  elle  ne  dit  mot,  et 
le  porc  grongne;  à  quoy  ilrespondit:  «Pour  ce  que 
la  brebis,  estant  accoustumée  qu'on  luy  tire  le  laict 
et  qu'on  la  tonde,  ne  craint  point  le  fer.  »  Après  ces 
choses,  Xanthus  alla  voir  les  jeux,  et,  estant  au 
théâtre  des  Samiens,  il  vid  un  aigle  portant  en  l'air 
un  anneau,  lequel  il  avoit  arraché  de  la  main  du 
prêteur.  De  laquelle  chose  s'émerveillans  les  Samiens, 
il  leur  dit  que  son  serviteur  Esope  pourroit  facile- 
ment dire  quelle  chose  estoit  signifiée  par  ce  miracle  ; 
et  soudain  fut  appelle  Esope,  lequel,  avant  toutes 
choses,  en  récompense  de  l'interprétation  du  prodige, 
requit  estre  en  liberté  et  franc.  Laquelle  liberté  luy 

estant  ottroyée  et  accordée  à  la  requeste  des  Samiens, 
il  accomplit  sa  prédiction  et  divination:  car  il  avoit 
au  paravant  dit  à  son  maistre  qu'il  seroit  délivré 
quelque  jour,  maugré  luy.  Quant  au  prodige  de 
l'anneau,  il  dit  que  dans  peu  de  jours  il  y  auroit  un 
roy  d'estrange  pais,  lequel  leur  osteroit  leur  li- 
berté. Ce  qui  ne  tarda  gueres,  car  il  advint  qu'ils 
receurent  incontinent  lettres  de  Cresus,  roy  de  Lydie, 
par  lesquelles  leur  demandoit  argent,  laquelle  chose 
les  Samiens  ne  voulurent  accorder,  suyvans  le  conseil 
d'Esope.  Et  avant  toutes  choses,  après  ce,  le  Roy 
demanda  Esope,  et  Esope  dit  aux  Samiens  ceste 
fable:  Les  loups  ont  dénoncé  la  guerre  aux  lièvres; 
les  lièvres  requièrent  les  chiens  à  leur  aide.  Les  loups 
accordent  et  font  paix,  sous  telle  condition  que  les 
chiens  leur  seront  donnés  en  garde;  quoy  faict,  après 
ils  courent  sur  les  lièvres.  Et  en  fin  Esope  s'en  alla 
vers  Cresus,  bien  que  les  Samiens  n'en  fussent  con- 
sentans;  et  illec  estant  parvenu,  fut  receu  honnora- 
blement,  et  luy  fit  on  plusieurs  beaux  dons.  Et  avec 
ce,  il  impetra  liberté  aux  Samiens,  en  recompense 
de  quoy  il  dédia  ses  fables  audit  Cresus.  Et  estant 
retourné,  à  la  grand'joye  et  consolation  des  Samiens, 
peu  de  jours  après  il  s'en  alla  en  Babylone,  vers 
Lycurgus,  roy  des  rois,  auquel  il  apprint  le  moyen 
de  pouvoir  entendre  et  interpréter  les  énigmes  et  sen- 
tences obscures,  et  certes,  en  ce  temps  là,  ceux 
d'Orient  estoyent  en  ce  tressçavans,  à  cause  de 
quoy  imposoyent  tailles  et  tributs  à  ceux  qui  ne 
sçavoyent  entendre  iceux  énigmes.  Esope,  estant  un 
jour  accusé  envers  le  roy,  et  ce  par  le  moyen  d'un 
homme  nommé  Ennus,  lequel  ledit  Esope  avoit  prins 

en  adoption,  fut  contraint  de  se  cacher  long  temps 
en  un  sepulchre.  En  ces  entrefaictes,  Necter.abo,roy 
d'Egypte,  envoya  un  énigme  à  Lycurgus,  qui  estoit 
tel  :  c'est  qu'il  vouioit  édifier  une  tour,  qui  ne  tou- 
cheroit  ciel  ny  terre.  Pour  interpréter  cest  énigme, 
Esope  fut  demandé,  lequel  sortit  hors  du  sepulchre, 
dont  le  roy  eut  grand'joye  et  plaisir,  lequel  donna 
lettres  de  pardon  et  grâce  au  fils  adoptif  dudit  Esope, 
dont  avons  parlé  cy  dessus.  Puis  après  le  roy 
Lycurgus  donna  la  lettre  de  Nectenabo  à  Esope, 
pour  la  lire;  et  quand  il  l'eut  leuë,  il  entendit  incon- 
tinent la  solution  de  la  question,  et  se  print  à  rire, 
et  dit  au  roy  Lycurgus  qu'il  escrivist  à  Nectenabo 
que,  quand  l'hyver  seroit  passé,  il  luy  envoyeroit  des 
ouvriers  qui  luy  bastiroyent  sa  tour,  et  aussi  un 
homme  qui  respondroit  à  toutes  ses  demandes.  Après 
ce,  Lycurgus  renvoya  les  ambassadeurs  d'Egypte, 
et  redonna  à  Esope  toute  sa  première  administration, 
et  lui  rendit  Ennus  et  tout  son  bien.  Or^  Esope 
receut  benignement  Ennus,  et  ne  le  contrista  en  rien, 
mais  le  traita  derechef  comme  son  propre  fils,  et 
entre  autres  choses  renhorioit  ainsi:  «  Mon  fils, 
ayme  Dieu  sur  toutes  choses,  honnore  le  roy, 
monstre  loy  terrible  à  tes  ennemis,  à  celle  fin  qu'ils 
ne  te  mesprisent.  Sois  à  tes  amis  privé,  affable  et* 
bénin,  afin  qu'ils  soyent  enclins  à  te  bien  vouloir. 
Rejette  toute  parole  légère;  sois  sobre  de  ta  langue; 
n'aye  honte  d'apprendre  tousjours;  ne  dy  jamais  ton 
secret  à  ta  femme,  car  elle  cherche  tousjours  le 
moyen  pour  estre  ta  maistresse.  Am.asse  chacun  jour 
pour  le  lendemain,  car  il  vaut  mieux  en  mourant 
délaisser  à  ses  ennemis,  qu'estant  en  vie  avoir  besoin 


262  VIE    D'ESOPE 

de  ses  amis.  Chasse  de  ta  maison  le  mesdisant,  car 
ce  que  tu  fais  et  dis,  il  le  rapportera  aux  autres.  Ne 
te  fasche  point  de  ce  qui  t'aviendra.  »  Ennus, 
estant  instruict  de  toutes  ces  choses  et  plusieurs 
autres  par  Esope,  et  ayant  le  cœur  frappé  ainsi  que 
d'une  flesche  tant  par  la  parole  d'Esope  que  par  sa 
propre  conscience,  mourut  peu  de  jours  après. 
Esope  appella  tous  les  oiseleurs,  et  leur  commanda 
de  prendre  quatre  poussins  d'aigles;  et,  les  ayant, 
les  nourrit,  et  leur  apprint  de  porter  en  volant  bien 
haut  des  enfans  dedans  des  corbeilles  pendues  à  leur 
col ,  et  les  induisoit  à  ceste  obéissance,  de  sorte  qu'ils 
volassent  où  les  garçons  voudroyent  aller,  ou  en  l'air 
bien  haut,  ou  en  bas  prés  de  terre.  Quand  l'hyver  fut 
passé,  Esope  appresta  tout  ce  qui  estoit  nécessaire 
pour  un  tel  voyage,  et  print  les  garçons  et  les  aigles, 
et  s'en  alla  en  Egypte,  estonnant  tout  le  monde  par 
un  tel  spectacle.  Esope  estant  arrivé,  le  roy  des 
Egyptiens  dit  à  ses  amis:  «  Je  suis  trompé,  car 
j'avoye  ouï  dire  qu'Esope  estoit  mort.  »  Peu  de 
jours  après,  Nectenabo  dit  à  Esope:  «  Nous  as  tu 
amené  des  maçons  pour  bastir  la  tour?  »  Esope  luy 
dit:  «  Ils  sont  prests,  moyennant  que  monstres  le 
lieu.  »  Le  roy  sortit  hors  la  ville  et  vint  en  la  cam- 
pagne, où  luy  monstra  un  lieu  compassé.  Esope  lors 
amena  aux  quatre  coings  de  ce  lieu,  lequel  on  luy 
avoit  monstre,  les  quatre  aigles  avec  les  quatre  jou- 
venceaux pendus  aux  corbeilles,  et  après  qu'il  eut 
donné  en  main  à  chacun  son  instrument  de  maçon,  il 
commanda  aux  aigles  de  s'en  voler.  Or  les  compai- 
gnons,  estans  bien  haut,  commencèrent  à  crier: 
«    Donnez   nous    des    pierres,    donnez    nous   de  la 

chaux,  donnez  nous  du  bois  et  toutes  autres  choses 
propres  pour  bastir,  v  Nectenabo,  voyant  ces  rustres 
ainsi  monter  en  haut  par  le  moyen  des  aigles,  dit: 
«  D'où  sont  venus  ces  hommes  volans?»  Esope  res- 
pondit  :  i«  Lycurgus  en  a  de  tels,  et  toy,  jaçoit  que 
tu  sois  homme,  tu  te  veux  comparer  à  un  roy  sem- 
blable aux  dieux.  »  Nectenabo  luy  dit  :  «  Esope,  je 
suis  vaincu.  »  Un  peu  de  temps  après,  Esope  s'en 
alla  en  Delphos,  auquel  lieu  on  ne  tint  guïeres 
compte  de  luy,  et  ne  luy  firent  honneur,  comme  on 
luy  avoit  faict  aux  autres  lieux,  dont  il  leur  dist 
publiquement:  «  Il  me  semble,  en  vous  voyant,  que  je 
voy  du  bois  qui  est  bien  avant  en  la  mer:  car, 
quand  il  est  agité  des  vagues,  il  nous  est  advis  qu'il 
est  bien  gros,  mais  quand  il  est  prés  de  nous,  nous 
le  trouvons  fort  petit.  Et  moy,  quand  j'estoye  loin 
de  vostre  ville  je  vous  avois  en  admiration  ;  mais 
depuis  que  suis  arrivé  icy,  je  vous  ay  trouvés  plus 
inutiies  que  tous  les  autres,  parquoy  j'ay  esté  deceu.» 
Les  Delphiens,  oyans  ce  propos,  furent  tellement 
indignés  contre  luy,  qu'ils  prindrent  une  phiole  d'ar- 
gent dans  le  temple  d'Apollo  estant  en  leur  ville,  et 
puis  la  mirent  secrettement  en  sa  malette.  Esope, 
ignorant  ce,  sortant  de  la  ville,  fut  suyvi  et,  estant 
trouvé  saisi  d'icelle  phiole,  fut  ramené  dans  la  ville, 
et  par  la  fausse  accusation  et  imposition  envers  luy 
faite,  fut  condamné  comme  sacrilège,  parquoy  le 
jetlerent  du  haut  d'un  roc  en  bas.  Telle  fut  sa  fm 
sans  avoir  mesfait. 


VARIANTES 


ÉDITION     DE     l5 


44' 


Titre,  au  bas  :  «  De  l'Imprimerie  de  Denys  Janot, 
imprimeur  du  Roy  en  langue  Françoyse,  et  libraire 
juré  de  l'Université  de  Paris.    » 

Page  6,  vers  i3.  En  son  vieil  aage,  escripvoit  en 
beaulx  vers. 

8,  7.  Quant  est  à  moy  qui  t'ay  icy  trouvée. 

—  8.  Il  ne  me  chault  de  ta  bonté  prouvée. 

—  g.  De  ta  beaulté  aussy  n'ay-ie  que  faire. 

' —  1  I .  £^  en  tiendra  plus  de  compte  que  moy, 

—  \2.  A   dieu  te  dy,  je  ne  veulx  point  de  toy. 

9,  10.  Qui  de  fureur  provoqué  et  semond. 

—  i5.  £/  s'il  advient  que  convoytise  y  entre, 
--     16.  //  luy  ravit  les  biens  dont  j7  s'engresse, 

—  17.  Et  boit  le  sang  du  preud'homme  à  plein  ventre. 
12,  10.        Alla  le  rat  en  mer  plonger. 

—  II.        Tant  nagea  la  malicieuse. 

—  i3.        Mais  soubdain  survint  un  danger. 

—  14.        Car  l'Escoufle  par  violence. 

—  16.        Selon  droicte  et  juste  vengeance. 

2(;6  VARIANTES 

P.   i3,  V.   II.  Qu'il  là  passoit,  icelle  umbre  advia. 

17,  8.  Dont  ne  cessa  tant  qu'il  fust  arraché. 

18,  4.  C'est  le  loyer  qui  vient  d'iniquité, 

—  7.  Elle  son  becq  dedans  la  gueulle  adresse. 

19,  8.  Quelque  couleuvre  à  demy  morte  et  royde. 

20,  I.  Et  en  sifflant  tout  le  lieu  infecta 

—  2.  Du  froid  venin  qui  de  son  corps  sortit. 

—  b.  En  la  chassant  l'a  frappée  et  coignée. 

—  6.  Elle  le  mord  et  presque  elle  le  tue. 

—  I  0.  O  cueur  ingrat,  plein  de  dol  et  faiace  ! 

—  II.  Est  ce  raison  que  mal  pour  bien  on  face 

—  12.  Et  qu'amytié  soit  de  hayne  suyvie  ? 

21,  6,  Le  porc  sanglier  moquoit  et  desprisoit. 

22,  5.  Âulcune  chose  à  l'encontre  de  nous. 

—  6.  De  maulvais  cœur  de  moquerie  ou  d'ire. 

2  3,   7.  Un  rat  des  champs  le  trouva  dans  la  plaine. 

—  8.  Il  le  semond,  et  puis  chez  soy  le  maine. 

—  9.  Où  luy  donna  de  si  peu  qu'il  avoit. 
24,  6.  Dans  son  caveau  un  bouteiller  qui  vint. 

—  8.  De  grande  paour  et  laissèrent  leur  chair 

—  9.  Avec  le  pain.  L'homme  s'en  retourna. 

—  10.  Parquoy  ce  rat  guieres  ne  séjourna. 

—  II.  Ains  le  rustique  à  banqueter  convie. 

—  i3.  Plus  que  la  tienne  est  doulce,  ferme  et  stable, 

—  14.  Combien  qu'elle  ait  les  frians  nietz  à  table. 
2  5,  7.  Dont  la  Corneille  à  plein  gosier  se  raiH; 


VARIANTES  267 

P.   2  5,  V.  8.  Et  de  luy  faire  un  bon  tour  va  penser, 

—  9.  En  luy  disant  :  Si  tu  la  veulx  froisser. 

26,   i3.  Qui  te  conseille  :   et  puis  ton  cas  ordonne  ; 

—  16.  Void  le  dommaige  en  fin  tomber  sur  luy. 
^1,1-  Qu'il  avoit  pris.  le  Regnard  d'aventure. 
3i,  8.  Saultoit,  dansoit,  sçavoit  ses  gentillesses. 

—  9.  L'Asne  voyant  ces  deduictz  et  lyesses. 

34,  12.0  quel  grand  bien  et  beaulté  d'excellence. 

39,  8.  Qui  de  ce  bien  point  ne  se  contentoient. 

—  9.  Tant  fut  pressé  par  leurs  criardes  voix. 

40,  7.  Mises  se  sont  pour  leur  Prince  honorer. 

—  1  I.  Il  ne  les  oyt  :  car  elles  refuseient. 

—  17.   Voyant  sur  luy  telle  destruction 

—  18.  Qui  est  de  Dieu  vraye  punition. 

43,  5.  Ung  Larron  vint  desrober  et  surprendre 

—  6.  Quelque  logis,  et  pour  mieulx  entreprendre, 

—  8.  Un  pain  jecta  au  Chien  de  la  maison, 

—  9.  Qui  n'en  gousta  non  plus  que  de  poison, 

—  I  0.  Tant  estûit  fin. 

—  I  I .  Ne  pense  pas,  ce  dit  le  Chien  loyal. 

45,  3.  Tel  ayder  aultruy  promet 

Qui  pour  luy  nuyre  s'y  met. 

—  7.  Ung  Loup  qui  par  sa  finesse. 

46,  2.  Esbahie. 

—  17.  lors  s'en  va  le  Loup  honteux 

Marmiteux. 


268  VARIANTES 

P.  47,  V.  6.  Si  enfantaient. 

—  8.  Une  s'enfla  :  les  gens  s'espouventoient. 

68,  6.  Et  de  ce  Bœuf  victoire  vous  n'aurez. 

69,  9.  Si  !e  salue  afin  de  l'attirer. 

—  10.  Disant  :  Amy,  je  te  veulx  procurer. 
-2,  9.  Ses  ornemens  son  maistre  luy  osta. 

—  II.  Dont  le  voyant  l'Asne  ainsi  mis  au  bas, 
75,   5.  En  son  terrier  un  Loup  jadis  estoit. 
77,3.  Et  bien  souvent  nous  rejectons. 

79,  6,  Trop  s'efforce. 

—  9,  Sf  renforce. 

81,  12.  Qui  ce  voyantz  feirent  ceste  cautelle. 

85,  ligne  i.  Amytié  et  société. 

89,  vers  8.  Auxquelz  requist  qu'on  luy  fust  favorable, 

—  9.  Et  qu'on  permist  qu'en  ce  lieu  secourable 

—  10.  Il  se  inussast. 

92,  16.  //  en  est  le  juge  et  tesmoing. 

93,  4.  Et  ne  faicl  rien  que  par  prudence. 

—  10.  N'ayant  moyen  qu'elle  soif  recouverte. 

94,  4.  Trop  vistement. 

96,  9.  Par  faulx  tesraoignaige. 

98,   17.        Mais  avec  le  maling  couraige 

—  18.         On  ne  peult  proufïiter  en  rien, 
loi,  7.  Avecques  luy  un  Cheval  plein  de  gloire. 
io3,  6.  Quelque  foulon  à  eulx  tenir  ensemble. 

—  8.   Tel  compaignon  qui  propre  ne  luy  semble. 


VARIANTES  269 

P.  ioS,v.  1.  Tu  n "occispoint,  mais  tu  50/i/2es  l'assault. 

—  10.  Toutesfois  luy  e/  tous  les  ini'enteurs 

—  II.   De  [aulx  conseil  ne  sont  moins  à  blasmer. 
1  il,   10.      Par  la  faim  qui  le  tourmentoit. 

I  i5,   7.  Hors  du  terrier,  et  dès  qu'elle  les  veid 

—  8.  Pour  son  butin  le5  print  et  les  ravit. 
121,  4.        Par  ardeur  bruslant  comme  mèche. 
123,   5.        Une  Corneille  se  juchoit. 

i3i,   10.      Afin  qu'un  Roy  pta'ssen?  eslire. 
i3  2,  8.        Par  quel  art  nous  defendras-tu  ? 
i36,  9.  En  hanissant  ef  se  faisant  ouyr. 

—  12.  Je  suis  tombé  en  la  main  if 'un  bourreau 

—  i3.  Quim'occira  pour  courroyer  ma  peau. 

1  5o,  4.  Ains  comme  Hz  sont  meschans  et  langoureux. 

—  5.  Ont  ce  désir  que  chascun  leur  ressemble. 

—  12.  Lors  un  Regnard  de  ceulx  qui  estait  là. 

I  5i,  S,  Quand  pour  grimper  à  mont  s'essaye. 

—  12.         Dont  il  eut  grief ve  marrisson. 

159,  5.  Contre  le  Cerf  un  Cheval  avoit  guerre, 

—  6.  Et  pour  le  batre  il  le  suyi'it  grand  erre. 

160,  16.  Estans  vainqueurs,  ilz  demeurent  vaincus. 

II  y  a  une  lacune  dans  l'ex-eftiplaire  de  la  bibliothèque 
de  l'Arsenal.  Les  fables  LXXXI  à  LXXXVII  manquent. 

i83,  6.  Au  justes  Dieux,  de  leurs  haultz  bénéfices. 
194,  7.  Le  Lièvre  alors  confesse  sa  paresse. 
199,    12.   A  Jupiter,  tant  petite  que  grande. 


2-0  VARIANTES 

V.   20  1,  V,  4.        Mettent  un  enfant  à  ruyne. 
202,  8.  Et  les  tenir  trop  chers  et  trop  aymez. 

204,  16.      Pour  plus  gayement  le  passer. 

20 5,  5.  Au  temps  de  ver,  que  tout  est  en  vigueur. 

206,  I  3  .  Les  hommes  vieuîx  se  doivent  doncsy i/ifra/re. 


EDITION    DE    JEAN    DE    TOU?^NES 
(Lyon,   i583) 

Page  5,  vers  6.  A  composer  hommes  prudentz  et  meurs 

—  7.  A  enseigner  ce  qui  estoit  se  faire. 
46,  2.  Esbahie. 

—  16.  Et  seurté. 

—  18.  Ce  qu'ell'  Rt. 

5  5,  4.  Jamais  trompeur  n'accueillit  mousse. 

64,    12.  Se  faisant  aux  plus  grands  pareil. 
66,    17.        Ou  par  faute  de  nourriture. 
90,  7.  De  tous  ses  Bœufs  leur  vint  donner  repas. 

98,    17.  Mais  avec  le  malin  courage. 

io5,  8.  Il  veid  ung  colomb  qui  voloit, 

108,   10.  Semfc/a6/eme/2Mous  calomniateurs. 

12  3,11.  Tu  faschois  le  Chien,  je  t'asseure. 
i2  5j    10.     Car /an/  bien  chanter  il  sçavoit. 


VARIANTES  27: 

P.  i56,v.  9.  En  hennissant,  il,  se  faisant  ouyr. 
142,  8.  Car  soubz  le  miel,  le  fiel  se  void  musse. 
149,   10.  Les  exhortant  de  leur  queue  coupper . 
1  5  1 ,  8.        Quand  pour  grimper  à  mont  s'essaye. 

—  12.  Dont  il  eut  griefve  marrisson. 
i52,  2.       Dict  au  Buisson  :   Je  viens  icy. 

I  5  5,  8.  Où  tout  joignant,  ung  Forestier  trouva, 
i  56,   I  I .  Le  Forestier,  cela  faict,  se  courrouce. 
I  5  8,   17.     Je  n'en  ay  rien  eu  que  par  force. 
i63,   I  I.  Que  vous  ferez  :  ma  vigne  fouirez. 
169,  9.        Comme  meschant  le  condenina. 
186,   I.  En  demourant  tout  nud  en  sa  chemise. 

—  1  o.  C'e;t  bien  raison,  car  tu  nous  perdz  tous  deuils. 
195,  ligne  I.  Contre  les  oisifs. 

198,  vers   12.  Le  bon  crestien  aussi  parvient. 
2o3,  4.         Elle  fait  riche  la  maison. 
20  5,   5.  Au  beau  printemps  que  tout  est  en  vigueur. 
206,   12.  Qui  luy  tourna  en  grande  fascherie. 

—  i3.  Les  hommes  vieulx   se  doivent  donc  distraire. 

